MALTA DIBATTITI TAL-KAMRA TAD-DEPUTATI (Rapport Uffiċjali u Rivedut) L-GĦAXAR PARLAMENT Seduta Nru. 236 It-Tnejn, 14 ta' Frar, 2005 Stampat fl-Ufficcju ta' l-Iskrivan Kamra tad-Deputati MALTA Prezz Lm1 L-GĦAXAR PARLAMENT Seduta Nru. 236 It-Tnejn, 14 ta' Frar, 2005

Il-Kamra tad-Deputati ltaqgħet fil-Kamra tal-Parlament, il-Palazz, il-Belt Valletta, fis-6:02 p.m.

Talba

SEDUTA NRU.

It-Tnejn, 14 ta' Frar, 2005

WERREJ

MINUTI 717

MISTOQSIJIET - TWEĠIBIET ORALI 717

TQEGĦID TA' KARTI 724

MOZZJONIJIET

ESTIMI TAD-DĦUL U NFIQ TA' L-AWTORITA` MARITTIMA TA' MALTA

GĦAS-SENA 2004-2005 726

AĠĠORNAMENT 750

MISTOQSIJIET GĦAL TWEĠIBIET ORALI MWIEĠBA BIL-MIKTUB 756

MINUTI

Il-Minuti tas-Seduta Nru 235 li saret fid-9 ta' Frar, 2005 ġew konfermati.

MISTOQSIJIET - TWEĠIBIET ORALI

TIGNE' DEVELOPMENT - IMPJEGATI

L-ONOR.

JOE MIZZI staqsa lill-Ministru għall-Investiment, Industrija u Teknoloġija ta' l-Informazzjoni: B'riferenza għar-risposta tal-mistoqsija parlamentari 8311, jista' il-Ministru jpoġġi fuq il-mejda tal-Kamra d- dokumentazzjoni kollha fejn jidħlu relazzjonijiet kuntrattwali ta' l- impjegati tal-kumpanniji Tigne' Development Co. Ltd. u Holiday Inn?

ONOR.

AUSTIN GATT (Ministru għall-Investiment, Industrija u Teknoloġija ta' l-Informazzjoni): Qed inpoġġi fuq il-mejda tal-Kamra kopja tal-ftehim kollettiv relattiv.

NUQQAS TA' ĊILINDRI TAL-GASS

L-ONOR.

STEFAN BUONTEMPO staqsa lill-Ministru għall-Investiment, Industrija u Teknoloġija ta' l-Informazzjoni: Jista' il-Ministru jieħu passi fil-każ ta' anzjan mill-Birgu li ilu kważi xahrejn jistenna biex jixtri ċilindru tal-gass?

ONOR.

AUSTIN GATT: Jien informat li l-persuna indikata mill-Onor.

Interpellant inqdiet għall-aħħar ta' Diċembru 2004.

MR SPEAKER (Onor. Anton Tabone): L-Onor.

Buontempo, mistoqsija supplimentari.

ONOR.

STEFAN BUONTEMPO: Jikkonferma l-Ministru li fis-suq hawn nuqqas ta' ċilindri tal-gass u li d-distributuri m'humiex ilaħħqu mad-domanda?

MR SPEAKER: Il-Ministru.

ONOR.

AUSTIN GATT: Iva, nikkonferma.

Kif naħseb li jaf l-Onor.

Interpellant, kien hemm problema b'delivery partikolari fejn eluf ta' ċilindri nstab li kellhom xi difett.

Għalkemm ġew iċċertifikati li ma kenux perikolużi, il-bord ta' l-Enemalta deherlu li għandu jneħħi dawn iċ- ċilindri mis-servizz għal kull eventwalita' possibbli.

Dan wassal għall-fatt illi kien hawn nuqqas ta' ċilindri, u biex issolvi din il-problema, l-Enemalta ħarġet direct order għal 10,000 ċilindru tal- gass, dejjem bl-approvazzjoni tal-Ministeru tal-Finanzi.

Naturalment wieħed jifhem li riedu jgħaddu numru ta' ġimgħat sakemm iċ-ċilindri jiġu delivered, għalkemm jien informat li l-aħħar kunsinna ta' uħud minn dawn iċ-ċilindri għandha tasal f'dawn il-ġranet.

Irrid ngħid ukoll li m'iniex għal kollox konvint li l-problema hija dovuta biss għan-nuqqas ta' ċilindri, għax filwaqt li l-Enemalta ġiet affaċċjata bi problema bħal din, jidhirli li setgħet insistiet ħafna iktar mal-GWU - fuq kollox ma nafx jekk insistietx - biex jinbidlu ħafna prattiċi antikwati li jeżistu fil-produzzjoni fejn jidħol il-mili ta' ċilindri tal-gass.

Nemmen li l-produzzjoni tista' tiżdied, anke bl-equipment li hemm illum.

Pero' jeħtieġ li l-Enemalta kif ukoll il-GWU ibiddlu radikalment il-metodu ta' ħidma ta' kif isiru l-affarijiet, prattiċi li ilhom jeżistu għal bosta snin, uħud minnhom huma mdaħħlin fil-collective agreement, oħrajn issibhom f'signed letters u oħrajn daħlu u ħadd ma ta kashom.

Nemmen li jekk wieħed jara kif jagħmel biex ibiddel ċerti prattiċi u jdaħħal kejl ta' effiċjenza, it-turn-around time biex ċilindru tal-gass jimtela', jiġi tested u jgħaddi mill-proċess kollu għandu jonqos drastikament, u allura tiżdied ukoll il-produzzjoni.

Fl-opinjoni tiegħi mhux sempliċement għandna nserrħu moħħna billi ngħidu li l-problema kienet ikkawżata minħabba n-nuqqas ta' ċilindri, għax nemmen li setgħu ttieħdu rimedji oħra li ċertament kienu jnaqqsu l-frustrazzjoni tal-klijenti.

Aħna qegħdin ninsistu ħafna mal-bord tad-diretturi li dan għandu jsir u fil- ġimgħat li għaddew saru xi tibdiliet immedjati fil-prattiċi tax-xogħol, pero' dan m'huwiex biżżejjed.

Jien se nkompli ninsisti, u jekk hemm bżonn nagħmel intervent personali mal-GWU, biex flimkien naraw kif taħdem is-sistema sħiħa u niżguraw li nġibu 'l quddiem l-effiċjenza interna.

MR SPEAKER: L-Onor.

Joe Mizzi, mistoqsija supplimentari.

ONOR.

JOE MIZZI: Fl-isfond tal-liberalizzazzjoni tas-sezzjoni taż-żjut, jista' il-Ministru jinformana x'se jiġri mit-taqsima tal-gass u minn dik tal-pitrolju?

MR SPEAKER: Il-Ministru.

ONOR.

AUSTIN GATT: Kif taf il-Kamra, l-importazzjoni ta' fuels se tiġi liberalizzata fl-1 ta' Jannar, 2006.

Il-gvern diġa' iddikjara li jidhirlu li l-aħjar metodu għall-futur huwa li jiddaħħal strategic partner taħt xi forma jew oħra biex jieħu ħsieb l-operazzjonijiet li għandu l-gvern, kemm fil-qasam tal-gass kif ukoll fl-istorage u d-distribuzzjoni ta' petroleum products.

Fir-rigward tal-petroleum, l-Enemalta qiegħda tagħmel studji interni ta' kif għandha timxi għall-privatizzazzjoni.

Fir-rigward tal-gass, dawn l-istudji interni se jsiru wara li nkunu rajna x'se nagħmlu dwar il-petroleum, għax dan irid jingħata ħafna iktar attenzjoni mill-gass, almenu mil-lat finanzjarju.

MR SPEAKER: L-Onor.

Mizzi.

ONOR.

JOE MIZZI: Il-Ministru qed jgħid li se jkun hemm strategic partner u li mhux se ssir il-privatizzazzjoni, kemm fejn tidħol is-sistema ta' mili ta' ċilindri tal-gass kif ukoll fid-distribuzzjoni ta' l-istess ċilindri.

Jista' allura jgħidli jekk il-prezz ta' ċilindru tal-gass huwiex se jogħla?

MR SPEAKER: Il-Ministru.

ONOR.

AUSTIN GATT: Din m'hijiex kwestjoni ta' strategic partner jew management contract jew xi forma oħra fejn l-Enemalta tisvesti ruħha mill- importazzjoni u distribuzzjoni tal-gass.

Fl-opinjoni tiegħi u tal-gvern, l- Enemalta qiegħda hemmhekk għal raġuni waħda, u cioe' biex tipprovdi sistema effiċjenti ta' ġenerazzjoni u distribuzzjoni ta' l-elettriku.

L- importazzjoni u d-distribuzzjoni tal-fuels hija biss xi ħaġa li ġrat bin- nazzjonalizzazzjoni ta' iktar minn 30 sena ilu, u ma tifforma ebda parti mill-istrategic objectives li għandu jkollha l-Enemalta.

It-tieni, f'sitwazzjoni ta' suq liberalizzat, l-Enemalta qiegħda tirriskja illi l-assets li għandha jirrendu ruħhom fix-xejn.

Jiena m'iniex konvint li l-Enemalta tista' tikkompeti f'suq liberalizzat, anke bil-prezzijiet attwali, u dan għal raġunijiet li ssemmew diversi drabi f'din il-Kamra, u cioe' li hemm ineffiċjenzi kbar.

Hemm nies żejda sempliċement għax hija entita' tal-gvern, u f'suq liberalizzat dan ikun ifisser illi l-prezzijiet m'humiex realistiċi.

Irrid ngħid li s-selling price tal-gass m'huwiex realistiku għax fil- produzzjoni tiegħu hemm prattiċi ineffiċjenti, u nerġa' ngħid għax fit- taqsima tal-gass hemm nies żejda.

Dawn fl-aħħar mill-aħħar kollha jwasslu għal bżonn ta' żieda fil-prezz.

Infakkar ukoll illi l-fatt li l-gass jinżamm fi prezz baxx minħabba l-ineffiċjenzi li nafu li jeżistu, wassal biex il-gvern din is-sena qiegħed joħroġ Lm1.4 miljun biex jissussidja l- prezz tal-gass.

Issa, jekk it-taqsima tiġix liberalizzata jew le ma jagħmel l-ebda differenza vis-a-vis il-prezz, għax dan jista' jiġi kkuntrattat fuq public service obligation basis, sakemm ikun ekwu għal kulħadd.

Id-deċiżjoni dwar il-prezz m'hijiex tant relatata mal-kummerċjalizzazzjoni tat-taqsima, imma hija iktar dipendenti fuq li ndaħħlu r-riformi neċessarji kemm fin-numru ta' nies li jipproduċu l-gass, kif ukoll fil-prattiċi tax- xogħol tagħhom biex niżguraw iktar effiċjenza, u dan minnu nnifsu għandu jnaqqas il-bżonn ta' sussidju.

MR SPEAKER: L-Onor.

Mizzi.

ONOR.

JOE MIZZI: Jiġifieri l-prezz ta' ċilindru tal-gass bilfors se jkollu jogħla, irrilevanti jekk din is-sezzjoni tiġix privatizzata, jidħolx strategic partner jew tibqax taħt l-Enemalta.

MR SPEAKER: Il-Ministru.

ONOR.

AUSTIN GATT: Le, il-prezz ta' ċilindru tal-gass mhux se jogħla.

Kif diġa' għedt, jekk il-gvern jiddeċiedi li jkompli jissussidja l-gass jista' jagħmel dan taħt public service obligation contract, indipendentement jekk il-gass jitqassamx biss mill-Enemalta, indipendentement jekk l-Enemalta ddaħħalx partner magħha u indipendentement jekk barra l-Enemalta jkunx hawn xi ħadd ieħor li qiegħed jimporta l-gass.

MR SPEAKER: L-Onor.

Mizzi.

ONOR.

JOE MIZZI: Jiġifieri l-gvern se jibqa' joħroġ sussidju sabiex il- prezz tal-gass għall-konsumatur ma jogħliex?

MR SPEAKER: Il-Ministru.

ONOR.

AUSTIN GATT: Il-gvern jieħu deċiżjonijiet fuq il-bażi ta' l-estimi li jiġu ppreżentati fil-Parlament kull sena.

Għal din is-sena żgur li l- gvern ħa din id-deċiżjoni.

Meta niġu għall-estimi tas-sena d-dieħla, l- Onor. Mizzi bħall-Kamra kollha u bħall pajjiż kollu jkun jaf x'deċiżjoni ħa l-gvern.

MR SPEAKER: L-Onor.

Mizzi.

ONOR.

JOE MIZZI: Jekk l-estimi jindikaw li l-Enemalta m'għamlitx pass pożittiv fejn jidħlu l-finanzi, dan ikun ifisser li l-prezz ta' ċilindru tal-gass se jkollu jogħla?

MR SPEAKER: Il-Ministru.

ONOR.

AUSTIN GATT: Fil-verita' kollha din il-logħba li nippruvaw nipprevedu x'se nagħmlu fl-estimi tas-sena d-dieħla ilha tintlagħab hawn ġew għal ma nafx kemm-il sena!

Għadni niftakar lil Lino Spiteri jgħid: Taħsbuni daqshekk iblah li se niġi f'din il-Kamra u ngħid x'se nagħmel bħala ministru tal-finanzi xahrejn oħra!

Nerġa' nirrepeti li deċiżjonijiet finanzjarji jittieħdu fil-kuntest ta' l-estimi tas-sena kollha.

Il-gvern diġa' ħa d-deċiżjoni li matul is-sena 2005 joħroġ Lm1.4 miljun biex jissussidja l-prezz attwali tal-gass.

S'hemm nista' nasal, Sur President.

MR SPEAKER: L-Onor.

Mizzi.

ONOR.

JOE MIZZI: Mr Speaker, nafu li parti sew mill-introjtu ta' l- Enemalta ġej mill-bejgħ tal-fuel u dan jikkumpensa għat-telf li tagħmel il- korporazzjoni minn bnadi oħra.

Issa meta l-bejgħ tal-fuel jiġi lliberalizzat u allura l-Enemalta mhux se jibqgħalha dak il-profitt li tagħmel fil-preżent, it-tariffi tad-dawl u l-ilma se jkollhom jogħlew?

MR SPEAKER: Il-Ministru.

ONOR.

AUSTIN GATT: Nistagħġeb kif l-Onor.

Mizzi ma jafx is-soluzzjoni għal din il-problema meta huwa kien ministru responsabbli mill-Enemalta!

Fil-fatt hemm karti ta' żmienu illi jirraġunaw bil-kontra u jirraġunaw tajjeb bil-kontra, rapporti li saru fi żmienu, u naħseb li kienu waslu quddiemu wkoll.

Żgur li l-profitti li jsiru mill-petroleum division lanqas jissodisfaw it-telf li ġej minn naħiet oħra ta' l-Enemalta, imma parzjalment jagħmlu tajjeb għal dan.

Issa s-soluzzjoni hija daqsxejn differenti, fis-sens li l-profitti li jsiru mill-Enemalta jinqalbu f'taxxa favur il-gvern u fuq l-ekwivalenti ta' taxxa ġdida li tkun qed tidħol bħala revenue ġdid lill-gvern, jinħadem public service obligation contract ma' l-Enemalta biex nissussidjaw il- ġenerazzjoni ta' l-elettriku u allura tiġi revenue neutral fiż-żewġ naħat.

MR SPEAKER: L-Onor.

Mizzi.

ONOR.

JOE MIZZI: Imma kif jista' jkun li mhu se jħalli l-ebda effett meta s-sezzjoni taż-żjut tinqata' totalment?

Jista' il-Ministru jgħidilna x'se tkun is-sitwazzjoni f'dak il-każ?

MR SPEAKER: Il-Ministru.

ONOR.

AUSTIN GATT: Le, finanzjarjament mhu se jħalli l-ebda effett.

Ħa nġib eżempju sempliċi.

Jekk l-Enemalta tagħmel Lm7 miljun profitt mill- petroleum division u din is-somma taqlibha bħala revenue għall-gvern mil- lat ta' taxxi, bil-gvern jagħmel public service obligation contract minn fuqu għall-Enemalta, kulma tkun qed tagħmel ikun li qed iddawwar fuq il- karti Lm7 miljuni.

INVESTIMENT, INDUSTRIJA U TEKNOLOĠIJA TA' L-INFORMAZZJONI - SAFAR

L-ONOR.

NOEL FARRUGIA staqsa lill-Ministru għall-Investiment, Industrija u Teknoloġija ta' l-Informazzjoni: Jista' il-Ministru jirrispondi mistoqsijiet parlamentari 9004 u 9519 u jgħid kemm kienet in- nefqa globali f'safar matul l-ewwel disa' xhur tas-sena 2004 tal-ministeru, dipartimenti, entitajiet, awtoritajiet, korporazzjonijiet, eċċ. li jaqgħu taħt il-ministeru tiegħu?

Jista' jinformana kemm hu kkalkolat li se titla' din l-ispiża sa l-aħħar tas-sena?

ONOR.

AUSTIN GATT: Qed inpoġġi fuq il-mejda tal-Kamra l-informazzjoni mitluba.

KONTIJIET PENDENTI TAD-DAWL U L-ILMA

L-ONOR.

JOE MIZZI (f'isem l-Onor.

Evarist Bartolo) staqsa lill- Ministru għall-Investiment, Industrija u Teknoloġija ta' l-Informazzjoni: Jista' il-Ministru jwieġeb mistoqsijiet parlamentari 9450 u 9721 u jgħid x'arranġamenti qed isiru biex min għandu kontijiet pendenti tad-dawl u l- ilma, jissellef mill-bank biex iħallas il-kontijiet?

X'arranġamenti se jagħmlu l-banek ma' dawk il-persuni li jifilħu jħallsu sa ċertu livell u mhux aktar, għax jgħixu bl-assistenza soċjali biss?

ONOR.

AUSTIN GATT: L-arranġamenti li saru mal-banek dwar ħlasijiet pendenti tad-dawl u l-ilma ma' jinvolvux self mill-banek.

Meta u jekk isiru tali arranġamenti hija prerogattiva tal-bank flimkien ma' l- individwu.

Pero' ninforma lill-Onor.

Interpellant li l-arranġamenti li kkonkludiet il-Water Services Corporation mal-BOV u ma' l-HSBC jinkludu ħlas permezz ta' standing order.

Ngħid ukoll illi hemm żewġ alternattivi għall-ħlas ta' arretrati, u cioe' ħlas imqassam fuq sitt xhur b'interessi ta' 4% u ħlas mqassam fuq sena b'interessi ta' 8%.

ELEZZJONIJIET TAT-12 TA' ĠUNJU, 2004

L-ONOR.

JOE MIZZI (f'isem l-Onor.

Justyne Caruana) staqsa lill-Prim Ministru u Ministru tal-Finanzi: Jista' il-Prim Ministru jgħid kemm kienet l-ispiża totali għall-elezzjonijiet li saru fit-12 ta' Ġunju, 2004 għall- membri tal-Parlament Ewropew u tal-kunsilli lokali?

Jista' jindika kif u fiex intefqu dawn il-flus?

ONOR.

AUSTIN GATT (f'isem il-Prim Ministru u Ministru tal-Finanzi): Ninforma lill-Onor.

Interpellant li l-ispiża totali għall-elezzjonijiet li saru fit-12 ta' Ġunju, 2004, jiġifieri dik għall-membri parlamentari Ewropej u dawk tal-kunsilli lokali, kienet ta' Lm987,000.

Dan l-ammont intefaq kif muri fit-tabella li qed inpoġġi fuq il-mejda tal-Kamra.

Mhux possibli li jingħad kemm intnefaq għall-elezzjoni tal-membri parlamentari Ewropej u għall-elezzjonijiet tal-kunsilli separatament minħabba li saru flimkien.

ĊENSIMENT NAZZJONALI

L-ONOR.

JOE MIZZI (f'isem l-Onor.

Evarist Bartolo) staqsa lill-Prim Ministru u Ministru tal-Finanzi: Jista' il-Prim Ministru jgħid fiex wasal ix-xogħol biex isir iċ-ċensiment nazzjonali li jsir kull għaxar snin?

Jista' jgħid kemm se jqum dan iċ-ċensiment?

Meta se jsir?

Liema oqsma tal- ħajja se jkopri?

ONOR.

AUSTIN GATT (f'isem il-Prim Ministru u Ministru tal-Finanzi): Ngħarraf lill-Onor.

Interpellant li diġà beda x-xogħol preparatorju biex jittieħed ċensiment, għalkemm għadu kmieni biex wieħed jagħti stima ta' kemm se jiġi jiswa dan l-eżerċizzju.

Anke d-data meta jittieħed iċ- ċensiment għad trid tiġi deċiża.

It-tagħrif dwar liema oqsma tal-ħajja se jkopri ċ-ċensiment għad irid jiġi definit u fuq hekk bdew ukoll diskussjonijiet ma' l-oppożizzjoni.

VAPURI TAL-GOZO CHANNEL

L-ONOR.

JOE MIZZI (f'isem l-Onor.

Justyne Caruana) staqsa lill- Ministru għall-Investiment, Industrija u Teknoloġija ta' l-Informazzjoni: Jista' il-Ministru jgħid x'tibdiliet saru fil-manning ta' l-engine room fuq il-vapuri tal-Gozo Channel?

Jista' jagħti r-raġunijiet għal dan it-tibdil?

ONOR.

AUSTIN GATT: Jien informat li minn meta inħareġ is-safe manning document tal-vapuri mill-Awtorita' Marittima ta' Malta kif rivedut, ma baqax l-obbligu li jkun hemm it-tielet persuna abbord għax il-motorman ma baqax jifforma parti integrali tal-crew.

Madankollu, il-ħtieġa li jkunu hemm ic-chief engineer u s-second engineer għadha hemm.

ĊIRKEWWA TERMINAL ATTENDANTS

L-ONOR.

JOE MIZZI (f'isem l-Onor.

Justyne Caruana) staqsa lill- Ministru għall-Investiment, Industrija u Teknoloġija ta' l-Informazzjoni: Jista' il-Ministru jgħid kif inhu x-shift tat-terminal attendants tal-Gozo Channel li qed jaqdu dmirijiethom iċ-Ċirkewwa?

ONOR.

AUSTIN GATT: Jien informat li l-ħinijiet tax-shift tat-terminal assistants li jaħdmu ċ-Ċirkewwa huwa normalment ta' għaxar sigħat minħabba n-natura u l-eżiġenzi tax-xogħol.

KONTIJIET PENDENTI TAD-DAWL U L-ILMA

L-ONOR.

MARIO GALEA (f'isem l-Onor.

Antoine Mifsud Bonnici) staqsa lill-Ministru għall-Investiment, Industrija u Teknoloġija ta' l- Informazzjoni: Jista' il-Ministru jgħid kemm kien l-ammont totali li l- korporazzjoni Enemalta u l-Korporazzjoni għas-Servizzi ta' l-Ilma kellhom idaħħlu qabel ma bdiet il-kampanja biex jitħallsu l-kontijiet pendenti sa l- aħħar ta' Novembru li għadda?

X'ammont inġabar tul din il-kampanja?

X'inhuma issa l-passi li mistennija jieħdu l-Enemalta u l-Korporazzjoni għas-Servizzi ta' l-Ilma biex jiġbru l-flus li baqgħalhom jieħdu?

ONOR.

AUSTIN GATT: Qed inpoġġi fuq il-mejda tal-Kamra l-informazzjoni mitluba.

MR SPEAKER: L-Onor.

Joe Mizzi, mistoqsija supplimentari.

ONOR.

JOE MIZZI: X'passi mistennija jieħdu l-Enemalta u d-WSC biex jiġbru l-flus li baqgħalhom jieħdu?

X'inhuma l-proċeduri f'każ li persuna tkun trid tneħħi l-kont tad-dawl u l-ilma minn fuq isimha mingħajr ma jinqata' is-servizz?

Jista' jagħti l-każ li s-sistema li kienet tintuża qabel inbidlet?

ONOR.

AUSTIN GATT: Is-sistema għadha l-istess.

ONOR.

JOE MIZZI: Jiġifieri biex persuna taqleb il-kont fuq ħaddieħor trid tħallas ammont ta' flus bħala deposit?

ONOR.

AUSTIN GATT: Safejn naf jien imorru t-tnejn flimkien u wara li jitħallsu l-arretrati kollha, il-kont jinqaleb minn fuq wieħed għall-ieħor.

MR SPEAKER: L-Onor.

Mizzi.

ONOR.

JOE MIZZI: Jista' il-Ministru jara li tinstab xi forma ta' soluzzjoni oħra peress li mhux dejjem possibbli li żewġ individwi jmorru flimkien?

Jekk ngħidlek li jien regolarment inħallas il-kontijiet li jiġu fuq ismi tal-post li għandi reġistrat mad-WSC, ma nistax nikteb lill- korporazzjoni biex il-kont jinqata' minn fuq ismi u jdur fuq il-persuna l- oħra?

MR SPEAKER: Il-Ministru.

ONOR.

AUSTIN GATT: Jekk jiena begħt post lil ħaddieħor u dik il-persuna l-oħra ma tindenjax ruħha tiffirma l-kuntratt, m'huwiex obbligu ta' l- Enemalta li toqgħod tiġri wara klijenti ġodda.

Huwa l-obbligu ta' min irid jieħu s-servizz tad-dawl u l-ilma li jmur jiffirma l-kuntratt il-ġdid biex il-kont jinqaleb għal fuqu.

F'każ li l-persuna l-oħra ma tkunx trid tmur tiffirma, min ikun se joħroġ mill-post dejjem jista' javża lill- Korporazzjoni biex taqta' s-servizz tad-dawl u l-ilma.

Ċertament fuq ordni tal-klijent din tista' ssir.

MR SPEAKER: L-Onor.

Mizzi.

ONOR.

JOE MIZZI: Imma nagħtu kas ikun hemm xi ħadd li jikteb lill- korporazzjoni biex il-kontijiet jinqatgħu minn fuq ismu.

Jekk l-individwu li se jidħol minn floku jkun lest li jiffirma l-kuntratt, hemm bżonn li jmorru t-tnejn flimkien għand il-korporazzjoni?

MR SPEAKER: Il-Ministru.

ONOR.

AUSTIN GATT: Qabel ma tmur tiffirma l-persuna l-oħra l-ebda rabta ma jkollha l-Korporazzjoni.

Ejja ngħidu li, għall-grazzja ta' l-argument, l-ieħor jaċċetta bil-kliem, pero' ma jmurx jiffirma, il-korporazzoni lil min se tibgħathom il-kontijiet?

F'dak il-każ ikun aħjar jekk l-individwu li jkun se joħroġ mill-post javża lill-korporazzjoni biex taqta' is-servizz tad-dawl u l-ilma.

MR SPEAKER: L-Onor.

Mizzi.

ONOR.

JOE MIZZI: Ejja ngħidu li persuna li jkollha d-dawl fuq isimha, tiffirma u tgħid li hi m'għandhiex bżonn aktar ta' dak is-servizz u tgħid ukoll li jekk il-persuna li tkun dieħla minflokha ma tridx tiffirma, jistgħu jaqbdu u jaqtgħulha s-servizz.

F'dak il-każ teżisti l-possibbilta' li l-korporazzjoni tagħti ċ-ċans lill-persuna l-oħra li tiffirma u tieħu r- responsabbilta' fuqha qabel ma jinqata' is-servizz?

MR SPEAKER: Il-Ministru.

ONOR.

AUSTIN GATT: It-termini jridu jkunu fl-istess żmien.

Ejja ngħidu li Austin Gatt biegħ post lil Joe Mizzi.

F'dak il-każ, Austin Gatt imur għand il-korporazzjoni biex iħallas l-arretrati kollha li kellu sa dakinhar, u jgħidilhom biex minn hemm 'il quddiem jibdew jibagħtu l- kontijiet lil Joe Mizzi.

L-Enemalta ma tistax tmur fuq Joe Mizzi u tgħidlu biex imur jiffirma l- kuntratt.

Il-kumpannija f'dak il-każ trid jew taqta' is-servizz, inkella Joe Mizzi jrid imur jiffirma għax se jibqa' mingħjar dawl sakemm imur jiffirma!

MR SPEAKER: L-Onor.

Mizzi.

ONOR.

JOE MIZZI: Imma jekk dak l-individwu li jkun se joħroġ minn post iħallas il-kontijiet kollha tad-dawl u l-ilma li jkun hemm pendenti, jibgħat ittra lill-korporazzjoni biex jinfurmaha u fuq l-istess ittra l- persuna li tkun se tidħol minfloku tassumi r-responabbilta' hi, f'dak il- każ hemm għalfejn dawn iż-żewġ individwi jmorru jagħmlu l-kuntratt flimkien?

MR SPEAKER: Il-Ministru.

ONOR.

AUSTIN GATT: M'għandhomx bżonn imorru t-tnejn flimkien fl-istess ħin, pero' jekk il-persuna li se tidħol fil-post ma tmurx dakinhar stess jaqtgħulha d-dawl u l-ilma għax ma jkollhom l-ebda kuntratt mal- Korporazzjoni.

PROMOTIONS FIL-MALTACOM

L-ONOR.

JOE MIZZI staqsa lill-Ministru għall-Investiment, Industrija u Teknoloġija ta' l-Informazzjoni: Jista' il-Ministru jgħid jekk sarux xi direct promotions fil-Maltacom jew f'xi kumpannija sussidjarja tal- Maltacom minn Jannar 2004 sal-lum?

Kemm saru, min huma l-ħaddiema, xi grad u skala kellhom qabel u xi grad u skala ta' salarju għandhom issa?

Kemm hi d-differenza fil-massimu li se jiżdiedu dawn il-ħaddiema b'dawn id-direct promotions?

ONOR.

AUSTIN GATT: Nitlob lill-Onor.

Interpellant jirriferi għat-tweġiba li tajtu għall-mistoqsija parlamentari 1130.

MR SPEAKER: L-Onor.

Mizzi, mistoqsija supplimentari.

ONOR.

JOE MIZZI: Mr Speaker, jaħseb li huwa sewwa l-Ministru li fil- Maltacom jingħataw direct promotions lil ċerti nies għad-detriment ta' oħrajn li huma aktar kwalifikati, aktar kapaċi u jistħoqqilhom aktar li jieħdu promozzjoni u dan sempliċement għax il-kumpannija waslet biex tinbiegħ jew ma nafx x'se jiġri minnha?

MR SPEAKER: Il-Ministru.

ONOR.

AUSTIN GATT: Filwaqt li m'għandi xejn x'inżid mar-risposta, infakkar li kulmin jidhirlu illi ġie żvantaġġjat jew b'xi mod imxew ħażin miegħu entitajiet fejn il-gvern għandu iktar minn 50%, għandu dritt ta' rikors quddiem l-ombudsman.

MR SPEAKER: L-Onor.

Mizzi.

ONOR.

JOE MIZZI: F'ġieħ it-trasparenza u d-demokrazija, jekk dawn id- direct promotions fil-Maltacom qed isiru bil-moħbi u ħadd m'hu qed jingħata din l-informazzjoni, kif jista' wieħed ikun jaf li saret inġustizzja miegħu jekk ħadd ma jinfurmah?

MR SPEAKER: Il-Ministru.

ONOR.

AUSTIN GATT: L-Onor.

Mizzi ma jistax jallega li saru direct promotions jekk sadanittant ħadd ma jaf bihom!

Jekk l-Onor.

Mizzi jaf b'din l-informazzjoni - jew xi ħadd tah din l-informazzjoni - jista' jmur jitkellem ma' xi ħadd li huwa ggravat u dak ix-xi ħadd jiġi informat.

MR SPEAKER: L-Onor.

Mizzi.

ONOR.

JOE MIZZI: Jiġifieri issa xogħol il-membri parlamentari hu li jaraw x'abbużi jkunu qegħdin isiru u jmorru jinformaw lil ħaddieħor bihom ħalli jirrikorri għand l-ombudsman?

MR SPEAKER: Il-Ministru.

ONOR.

AUSTIN GATT: Dak li qed jgħid l-Onor.

Mizzi huwa żbaljat għal żewġ raġunijiet.

L-Onor.

Mizzi jaf li fuq il-bord tad-diretturi hemm rappreżentant tal-ħaddiema - jaf sew min hu – u allura kull meta jkun hemm promotion ikun jaf preċiż x'qed isir.

Ma nafx jekk jikkonsidrax li l- obbligu tiegħu wkoll hu li jmur jgħid lil ħaddieħor, għalkemm jekk jagħmel hekk, ikun qed jikser il-liġi.

Ħalliha li naħseb kien hemm drabi oħra li kisirha!

Barra minn hekk, kull fejn jidħlu promotions fil-Maltacom tidħol il-GWU bħala r-rappreżentanta tal-ħaddiema, u allura naħseb li hemm biżżejjed metodoloġija ta' informazzjoni fi ħdan din il-korporazzjoni.

MR SPEAKER: L-Onor.

Mizzi.

ONOR.

JOE MIZZI: Jiġifieri l-Ministru qed jassigurani li l-GWU tkun taf b'dawn id-direct promotions u li d-direttur ħaddiem fil-bord tal-Maltacom - biex ma nsemmix diretturi oħra - suppost li jaf u obbligat li jkun jaf b'dawn id-direct promotions?

MR SPEAKER: Il-Ministru.

ONOR.

AUSTIN GATT: Jekk jogħġbok ikkwotani sewwa, Onor. Mizzi!

MR SPEAKER: Grazzi.

Il-ħin tal-mistoqsijiet għadda.

Ngħaddu għal Tqegħid ta' Karti u nsejjaħ lill-Aġent Prim Ministru.

TQEGĦID TA' KARTI

ONOR.

TONIO BORG (Aġent Prim Ministru u Ministru tal-Ġustizzja u l- Intern): Mr Speaker, inqiegħed fuq il-mejda tal-Kamra:

K.L.B.L. 58/1/2005 - Bye-Laws ta' l-2005 dwar l-Organizzazzjoni ta' Korsijiet u Ħarġiet (Kunsill Lokali Santa Venera);

f'isem il-Prim Ministru u Ministru tal-Finanzi, inqiegħed fuq il-mejda tal- Kamra:

Avviż Legali Nru. 43 ta' l-2005 - Ordni ta' l-2005 dwar ir-Reviżjoni tas-Salarji ta' l-Imħallfin u Maġistrati;

Avviż Legali Nru. 44 ta' l-2005 - Ordni ta' l-2005 dwar ir-Reviżjoni tas-Salarji tal-President ta' Malta u ta' Uffiċjali oħra;

Avviż Legali Nru. 45 ta' l-2005 - Regolamenti ta' l-2005 dwar it- Trasparenza fir-Relazzjonijiet Finanzjarji bejn l-istat u Entitajiet Pubbliċi;

Tagħrif dwar il-kompożizzjoni tal-Kumitati tal-Kabinett, bi tweġiba għall-mistoqsija parlamentari numru 10584; u

f'isem il-Ministru ta' l-Edukazzjoni, Żgħażagħ u Impjieg, inqiegħed fuq il- mejda tal-Kamra:

Lista' ta' tenders li ġew ippubblikati dwar xogħlijiet li qed isiru jew li se jsiru fl-iskola tal-Karwija, bi tweġiba għall-mistoqsija parlamentari numru 10418.

MR SPEAKER: Grazzi.

Il-Ministru għall-Affarijiet Rurali u Ambjent.

ONOR.

GEORGE PULLICINO (Ministru għall-Affarijiet Rurali u Ambjent): Mr Speaker, inqiegħed fuq il-mejda tal-Kamra:

Avviż Legali Nru. 42 ta' l-2005 - Plant Quarantine (Harmful Organisms) (Amendment) Regulations, 2005;

Kopja tal-Mineral Resources Assessment report ikkummissjonat mill- Awtorita` ta' Malta dwar l-Ambjent u l-Ippjanar (MEPA) li sar f'April 1996, bi tweġiba għall-mistoqsija parlamentari numru 10715;

Tagħrif dwar offerti li ntefgħu għat-tħaffir ta' blat f'Ta' Żwejra, limiti tan-Naxxar, bi tweġiba għall-mistoqsija parlamentari numru 10716;

u f'isem il-Ministru għall-Familja u Solidarjeta` Soċjali, inqiegħed fuq il- mejda tal-Kamra:

Tagħrif dwar impjegati li għandhom 'il fuq minn 61 sena ma' dipartimenti/entitajiet taħt ir-responsabbilta` tal-Ministeru għall- Familja u Solidarjeta` Soċjali, bi tweġiba għall-mistoqsija parlamentari numru 10414;

Kopja tan-notifika fil-Gazzetta tal-Gvern li turi l-kompożizzjoni u t- terminu tal-ħatra tal-Bord dwar il-Professjoni tal-Psikoloġija f'Malta, bi tweġiba għall-mistoqsija parlamentari numru 10586; u

Tabella li turi l-għadd ta' persuni li bbenefikaw mill-pensjoni ta' l- eta` matul is-snin bejn l-2000 u l-2004 u l-ispiża relattiva kull sena, bi tweġiba għall-mistoqsija parlamentari numru 10689.

MR SPEAKER: Grazzi.

Stqarrijiet Ministerjali?

Mozzjonijiet.

Il- Ministru Ċensu Galea.

MOZZJONIJIET

ESTIMI TAD-DĦUL U NFIQ TA' L-AWTORITA` MARITTIMA TA' MALTA

GĦAS-SENA 2004-2005

ONOR.

ĊENSU GALEA (Ministru għall-Kompetittivita` u Komunikazzjoni): Mr Speaker, nipproponi:

Illi l-Kamra tapprova l-estimi ta' dħul u infiq ta' l-Awtorita` Marittima ta' Malta, għas-sena finanzjarja mill-1 ta' Ottubru 2004 sat- 30 ta' Settembru 2005 skond l-Att dwar l-Awtorita` Marittima ta' Malta, Kap. 352.

MR SPEAKER: Min jissekonda?

ONRO.

MARIO GALEA: Nissekonda.

MR SPEAKER: Infakkar lill-Kamra li d-diskussjoni dwar din il-mozzjoni għandha tieħu seduta waħda, bil-ħin jinqasam indaqs bejn kelliema tal-gvern u kelliema ta' l-oppożizzjoni, bil-winding up għan-naħa tal-gvern.

Hawn rimarki?

Il-Ministru.

ONOR.

ĊENSU GALEA: Mr Speaker, f'din l-introduzzjoni se nagħti daqqa t'għajn lejn il-ħidma ta' din l-awtorita' - li issa daħlet fit-13-il sena tagħha - li tolqot lil diversi setturi importanti tal-ħajja, anke jekk ma tkunx fl-aħbarijiet ta' kuljum.

L-istruttura ta' din l-awtorita' għandha erba' aspetti differenti, tlieta li jaqgħu taħt direttorati differenti u l-uffiċċju korporattiv, li jieħu ħsieb ħafna mill-affarijiet amminstrattivi ta' kuljum, filwaqt li huwa responsabbli mill-proġetti kapitali, fost affarijiet oħrajn.

Minbarra l- uffiċċju korporattiv hemm id-direttorat tal-merchant shipping, il-yachting directorate u d-direttorat tal-port.

Dawn it-tliet direttorati, flimkien ma' l-uffiċċju tal-corproate services huma l-qofol ta' l-attivita' ta' l- Awtorita' Marittima.

Dawn l-aspetti diversi li jaqgħu taħt l- amministrazzjoni ta' l-Awtorita' Marittima huma oqsma ta' ċerta importanza li sfortunatament ħafna drabi ma jkunux fl-aħbarijiet, ħlief meta jiġri xi inċident li jħalli warajh konsegwenzi xejn sbieħ.

Se nagħti ħarsa lejn kull wieħed min dawn l-uffiċċji, u se nibda billi nagħmel riferenza għall-corporate office, li fost affarijiet oħrajn huwa responsabbli minn żewġ proġetti kapitali ta' ċerta entita'.

Wieħed minn dawn il-proġetti kapitali huwa marbut mas-servizz tal-vapur bejn Malta u Għawdex, kemm fiċ-Ċirkewwa kif ukoll fl-Imġarr.

Il-proġett l-ieħor huwa l- kostruzzjoni taċ-ċentru ta' l-attivitajiet marittimi, li minnu se tkun qiegħda topera l-Awtorita' Marittima matul is-snin li ġejjin.

Dan se jsir biex jiġi assigurat li l-proġett tal-cruise passenger terminal, li jinsab għaddej b'ritmu mgħaġġel, ikun jista' jitlesta ħalli iktar tard matul din is-sena jkunu jistgħu jibdew il-fażijiet tal-ftuħ ta' dan it-terminal.

Jekk wieħed iħares lejn il-proġett taċ Ċirkewwa u l-Imġarr isib li matul is- sena finanzjarja li qegħdin nitkellmu dwarha, ma kienx hemm progress kbir biżżejjed.

Dan ġara għaliex kemm min-naħa ta' l-Awtorita' Marittima kif ukoll min-naħa tal-gvern, kien hemm revision ta' dak li qiegħed jiġi propost, ħalli l-ħtiġijiet tal-Gozo Channel u l-ħtiġijiet tat-trasport bejn Malta u Għawdex jibqgħu jiġu mħarsa u biex it-terminal taċ-Ċirkewwa u l- Imġarr ikun wieħed li jipprovdi faċilitajiet għall-passiġġieri, separazzjoni tal-passiġġieri mill-karozzi u garanzija ta' iktar sigurta' f'dawn il-postijiet, u fl-istess waqt ikun hemm iktar indirizzar preċiż tal- ħtiġijiet u d-diffikultajiet.

Ftit tal-ġimgħat ilu, ittieħedet id-deċiżjoni li t-terminal ta' l-Imġarr se jitkompla fil-ġimgħat li ġejjin.

Jien nistenna li sa April/Mejju, ix- xogħol fuq dan it-terminal ikun għaddej b'ċertu ritmu biex jitlesta sas- sena d-dieħla.

Fl-istess ħin irridu nassiguraw ukoll li t-terminal fiċ- Ċirkewwa jitkompla.

F'dan ir-rigward, l-enfasi se tibqa' li dawn iż-żewġ terminals jipprovdu sigurta' għall-passiġieri u separazzjoni bejn il- passiġġieri u l-vetturi li jaqsmu bejn Malta u Għawdex.

Bejn wieħed u ieħor, tliet miljun persuna u 250,000 vettura jaqsmu bejn Malta u Għawdex kull sena.

Nafu li fi żminijiet partikolari bħall-ġranet tal-Karnival, ix- xhur tas-sajf, il-festa ta' Santa Marija u festi oħrajn, it-terminals taċ- Ċirkewwa u ta' l-Imġarr jgħaddu minn pressjoni ta' xogħol ferm ikbar min- normal, peress li eluf ta' Maltin u barranin li jkunu f'Malta f'dawk iż- żminijiet tas-sena, jiddeċiedu li jqattgħu xi jiem fil-gżira Għawdxija.

Fiċ-Ċirkewwa, ix-xogħol marbut mal-baħar tlesta matul is-sena li għaddiet.

Illum, parti kbira mix-xogħol marbut ma' l-estenzjoni tal-breakwater, hija lesta.

L-istess jista' jingħad għax-xogħol marbut mal-baħar fl-Imġarr, Għawdex.

F'dan il-post, għalkemm il-car park huwa prattikament lest, għad jonqos iktar xogħol xi jsir fil-bini tat-terminal.

Kif għedt iktar kmieni, dan ix-xogħol se jinbeda bejn April u Mejju u jkompli matul iż-żmien li ġej.

Dan l-istess direttorat huwa responsabbli biex jassigura li l-maritime centre fin-naħa tal-Port il-Kbir jinbeda u jitkompla.

Dan il-bini se jsir skond l-agreement li kien sar bejn il-Viset u l-gvern, fejn huwa ppjanat li l-Awtorita' Marittima toħroġ mill-uffiċċji li għandha f'Pinto stores.

Il- konsorzju Viset ġie obbligat itella' bini in shell form, li jiġi finished mill-Awtorita' Marittima biex tużah bħala l-head office tagħha.

Irrid ngħid ukoll li l-iskop ta' dan il-bini jmur lil hinn minn dak ta' sempliċi uffiċini għall-Awtorita' Marittima.

L-iskop hu li f'dawn iż-żewġ jew tliet blokki li qegħdin jinbnew, ikun hemm faċilitajiet oħrajn li jkunu jistgħu jingħataw lil diversi aġenziji marbutin max-shipping, li huma interessati li jkollhom uffiċini f'dawk l-inħawi, ovvjament b'kirjiet li dwarhom wieħed għad irid jiftiehem.

Aħna qegħdin nistennew li fi ftit snin, dan il-post isir ċentru ta' attivita', fejn l-Awtorita' Marittima jkollha headquarters wieħed minn fejn topera, filwaqt li jkun hemm il-possibilita' li kumpanniji tax-shipping jiżviluppaw l-attivitajiet kummerċjali tagħhom hemm ukoll.

Barra hekk, il-corporate office għandu r-responsabbilta' li jamministra, li jara l-iżvilupp ta' l-IT, li jiżviluppa r-riżorsi umani ta' l-istess awtorita' u jara li jkun hemm is-sigurta' u li jamminsitra l-finanzi ta' l- awtorita'.

Barra minn hekk, dan l-uffiċċju għandu l-obbligu li jassigura li l-iżviluppi fir-relazzjonijiet bejn l-Awtorita' Marittima, il-gvern u l- Unjoni Ewropea isiru b'tali mod li pajjiżna jkun qiegħed kontinwament jakkwista numru ta' benefiċċji.

F'dan l-istadju, mingħajr ma nidħol f'ċerti dettalji, huwa tajjeb li ngħid li b'riżultat tax--xogħol li qiegħed jagħmel dan l-uffiċju flimkien mal- merchant shipping directorate u mal-ports directorate, huwa mistenni li bejn is-sena 2004/2005 u s-sena 2006/2007 l-Awtorita' Marittima Maltija tirċievi s-somma ta' ftit iktar minn Lm2.5 miljuni mill-Unjoni Ewropea għal proġetti marbutin mal-coastal and port tracking systems, mad-digital security għall-portijiet u mal-proġett tat-TEN-T's. Dan ta' l-aħħar huwa proġett vast ħafna, li jinkorpora fih it-trasport kollu f'pajjiż, mhux biss it-trasport fuq l-art permezz tat-toroq imma anke l-possibilita' ta' żvilupp ta' trans-shipment facilities biex jgħaqqdu l-Port il-Kbir mal-port ta' Marsaxlokk.

Dawn it-TEN-T's kienu sottomessi u maqbula madwar sentejn jew tliet snin ilu, proprju biex jassiguraw it-trasport fuq l-art permezz tat-toroq u l-konnessjoni bil-baħar bejn il-Port il-Kbir u l-port ta' Marsaxlokk.

Fil-fatt hu mistenni li l-Awtorita' Marittima tingħata ammont ta' flus mill-Unjoni Ewropea għal dan il-għan.

B'riżultat ta' l-għajnuna mill-Unjoni Ewropea, ser jitwaqqaf ix-shore sea centre, attivita' importanti li l-Unjoni Ewropea qiegħda tisħaq ħafna fuqha, biex kemm jista' jkun jinqata' t-trasport minn fuq it-toroq Ewropej u minflok jintuża ferm iktar il-baħar għal trasport bejn diversi partijiet tad-dinja.

Pajjiżna huwa fiċ-ċentru ta' żewġ motorways of the seas, kif qegħdin jissejħu, u ċioe' dik li tgħaqqad lil Malta mal-Mediterran tal- lvant u tibqa' sejra f'destinazzjonijiet imbiegħda tal-lvant tal-Mediterran u l-oħra li tgħaqqad lil Malta mal-punent tal-Mediterran, ma' Ġibilta' u ma' Spanja.

Nistennew li matul iż-żmien li ġej, din il-ħidma biex tgħaqqad anke lil Malta mal-kumplament ta' l-Ewropa, tkompli ssir.

Għalkemm l-Awtorita' Marittima qiegħda tinvesti ammont ta' flus f'dan il-proġett, parti sostanzjali minn dawn il-flus, bejn wieħed u ieħor żewġ terzi, se jkunu qegħdin jingħataw lura mill-Unjoni Ewropea matul it-tliet snin li ġejjin.

Fil-fatt diġa' hemm qbil li jsir underwater survey tad-diversi faċilitajiet marittimi li għandna f'pajjiżna, b'mod partikolari l-breakwaters.

F'pajjiżna għandna diversi lqugħ fil-baħar li qegħdin hemm biex jipproteġu lill-bajjiet jew lill-portijiet.

Nafu li uħud minn dawn il-breakwaters ilhom mibnijin għal għexieren ta' snin, u għalhekk ilhom ħafna esposti għall-effetti tal-baħar.

Minn testijiet preliminari li kienu saru, hemm indikazzjonijiet li xi wħud minn dawn il-breakwaters, jekk mhux kollha, għandhom bżonn li jsirilhom ċertu ammont ta' investiment.

Dan l-istudju tekniku tal-faċilitajiet marittimi fil-portijiet ta' pajjiżna qiegħed isir biex jiġi assigurat li kollox isir skond pjan u skond il-ħtiġijiet neċessarji.

Se jkomplu jingħataw flus għat-training u għal software li jrid ikompli jintuża biex inkomplu mexjin 'il quddiem fid-diversi responsabbiltajiet li għandna.

Hemm ukoll faċilitajiet li huma marbutin mal-perjodu ta' tranżizzjoni bejn illum u l-2007, li b'kollox jammontaw għal madwar Lm2.5 miljuni.

Qabel ngħaddi biex nitkellem dwar id-direttorat tal-port irrid nagħmel riferenza għall-yachting directorate.

Dan huwa wieħed mid-direttorati żgħar fi ħdan l-Awtorita' Marittima li għandu r-responsabbilita' li jassigura li l-yachting facilities li għandna f'pajjiżna jkunu up to standard.

B'mod partikolari, dan id-direttorat jara li l-faċilitajiet tal- marinas, li huma responsabilita' diretta ta' l-Awtorita' Marittima, jkunu l- ħin kollu miżmuma kif suppost u fl-aħjar stat possibbli.

Ta' min jgħid li l-1600 berth li għandna f'pajjiżna, kemm fis-settur privat kif ukoll fis- settur pubbliku, li huma amministrati direttament mill-Malta Maritime Authority, huma prattikament mimlija.

Il-yachting directorate għandu 400 talba pendenti għal berth.

Minbarra din il-pressjoni ta' xogħol fil- faċilitajiet li għandna, irridu nżommu quddiem għajnejna l-fatt li li madwar 1,300 yacht barrani jżuruna kull sena, u għalhekk irridu nassiguraw li l-ħtiġijiet tagħhom jiġu moqdija mill-faċilitajiet li għandna.

F'dan ir-rigward wasal iż-żmien li mmorru lil hinn mill-faċilitajiet li għandna, kemm dawk tal-privat kif ukoll dawk tas-settur pubbliku.

L- Awtorita' Marittima, flimkien ma' l-Awtorita' Maltija għall-Ippjanar u l- Ambjent, fil-ġimgħat li għaddew ħadu ħsieb li terġa' tinfetaħ id- diskussjoni dwar il-faċilitajiet li kienu diġa' maħsuba li jsiru.

F'dak iż- żmien, l-Awtorita' Marittima flimkien mal-Planning Authority ta' dakinhar kienu identifikaw id-diversi siti li possibilment jistgħu jiġu żviluppati bħala ċentri ta' yachting.

Dakinhar kien hawn ftit eluf ta' opri tal-baħar reġistrati f'Malta, filwaqt li llum għandna kważi 14,000 opra tal-baħar, ta' qisien differenti, reġistrati fir-reġistru tal-yachting ta' pajjiżna.

Dawn kollha jeħtieġu li jkun hemm il-berthing, u wieħed ma jistax jippretendi li opri tal-baħar jitħallew fl-ilma fix-xhur tax-xitwa, jekk ma jkunx hemm il-protezzjoni neċessarja.

Mr Speaker, huwa tajjeb li ngħid li wara li kien hemm revisiting ta' l- istudji li semmejt, ġie deċiż li l-proposta ta' l-1995, li kienet tolqot lil diversi bajjiet, b'mod partikolari lill-bajja tax-Xemxija, terġa' tiġi mistħarrġa.

L-Awtorita' Marittima, flimkien mal-MEPA, qegħdin jerġgħu jikkunsidraw li hemmhekk tiġi żviluppata yacht marina oħra, mingħajr ma jsir dannu lil dawk li b'xi mod jużaw l-inħawi.

Il-MEPA u l-MMA qegħdin fl- istadju li jaraw x'inhuma l-possibilitajiet ta' żvilupp f'dawn l-inħawi biex inkunu nistgħu noħorġu d-dokumenti neċessarji għall-konsultazzjoni, ħalli min jixtieq jagħmel xi nvestiment f'dawn l-inħawi jkun jista' jagħmel dan.

Għamilt riferenza għall-fatt li l-yachting centres li għandna f'pajjiżna huma mimlijin.

Kemm għall-berths fl-Imġarr f'Għawdex kif ukoll għal dawk fl-Imsida, hemm domanda kbira.

Fil-fatt, matul is-sena li qegħdin fiha kien hemm estenzjoni ta' żewġ berths, pero' qiegħda ssir iktar pressjoni biex ikun hemm iktar estensjonijiet.

Jekk ikun fiżikament u ambjentalment possibbli, ma neskludix il-possibilita' ta' estensjoni ta' dawn il-postijiet.

Mr Speaker, se ngħaddi issa biex nitkellem dwar id-direttorat tal- portijiet, li jieħu ħsieb l-amminstrazzjoni fiżika tal-portijiet.

Matul is- sena li qegħdin niddiskutu, se nkunu f'qagħda li nibdew nimplimentaw il- vessel tracking system, li hija marbuta in parte mas-sigurta'.

Parti minnha se tkun finanzjata mill-Unjoni Ewropea, u x-xogħol qiegħed isir bejn l-Awtorita' Marittima u l-Forzi Armati, biex jiġi assigurat li it-tracking tal-vapuri li jkunu fil-portijiet u fl-inħawi ta' pajjiżna isir b'mod preċiż.

Id-direttorattal-portijiet, b'kollaborazzjoni ma' diversi entitajiet oħrajn bħall-Pulizija, il-Forzi Armati u organizzazzjonijiet ambjentali, jinsab għaddej b'żewġ proġetti.

Wieħed minnhom huwa t-tħaris tal-baħar mit-tniġġiż minn żjut jew sustanzi oħrajn.

Matul is-sena li għaddiet, twaqqaf kumitat li qiegħed jikkoordina l-ħidma ta' dawn id- diversi entitajiet, biex jekk ikun hemm xi theddida ta' tniġġiż miż-żejt jew minn xi ħaġa oħra, inkunu nistgħu nużaw l-equipment li għandna u tagħmir ieħor li probabbilment se jkollna ninvestu fih matul iż-żmien li ġej biex il-possibilita' ta' tniġġiż tispiċċa.

Grupp ieħor magħmul minn diversi entitajiet qiegħed jiltaqa' biex tissaħħaħ s-sigurta' fil-portijiet fid-diversi livelli, kemm dik marbuta mat-tniġġiż u iktar importanti, tipi oħrajn ta' sigurta'.

Matul is-sena li għaddiet saru żviluppi importanti biex at various levels ikun hemm sistemi ta' sigurta' li jilqgħu għal possibbilta' ta' inċidenti żgħar u oħrajn ferm ikbar.

Minbarra l-amministrazzjoni tal-port, is-sigurta' u t-tħaris mit-tniġġiż, dan id-direttorat huwa wkoll fiċ-ċentru ta' l-attivita' li qiegħda tagħmel l-Awtorita' Marittima biex iktar u iktar ħidma tkun tista' ssir fil- portijiet.

Huwa tajjeb li ngħid li matul is-sena li għaddiet kien hawn żieda ta' madwar 6% ta' vapuri li żaru l-portijiet ta' pajjiżna.

Dan minkejja li kien hemm tnaqqis ta' vapuri tat-turisti li żaru l-inħawi tagħha.

Kien hemm żieda sostanzjali wkoll fin-numru ta' vapuri li għalkemm ma żarux il-portijiet tagħna, daħlu fl-inħawi ta' pajjiżna għal xi tip ta' servizz bħal bunkering jew xi servizz ieħor.

Din il-ħidma kollha tkompli żżid ix-xogħol fil-portijiet ta' pajjiżna u fil-madwar, u fl-istess waqt tassigura li iktar ma jgħaddi ż-żmien, iktar ikun hemm ħidma effiċjenti biex il-vapuri, filwaqt li jkomplu jiżdiedu fin-numru tagħhom, jingħataw l- aħjar servizzi.

Id-direttorat tal-port huwa wkoll involut fil- preparazzjoni għall-bidliet li jridu jseħħu fil-prattiċi tax-xogħol tal- portijiet, biex l-effiċjenza fil-portijiet tkompli tiżdied b'tali b'mod li l-klijent ikun kuntent bis-servizz li jkun qiegħed jirċievi.

Naf li matul ix-xhur li għaddew kien hawn diversi kontroversji dwar il-fatt li l-gvern iddikjara li għall-ewwel darba fl-istorja tal-portijiet ta' pajjiżna, se jkun hemm proċess ta' tendering għall-handling tal-cargo.

Fil- fatt, matul ix-xhur li għaddew saret il-preparazzjoni ta' din it-tender li mistenija toħroġ sa l-aħħar ta' Marzu biex il-bidliet li huma meħtieġa f'dawn l-inħawi jsiru sa l-1 ta' Lulju ta' din is-sena.

Minbarra l- ħaddiema tax-xatt, kif inhuma magħrufa ma' kulħadd, hemm diversi gruppi oħra ta' ħaddiema fil-portijiet li kollha għandhom entrenched ċerti sistemi ta' xogħol li fis-sena 2005, m'għadhomx jagħmlu sens.

Ghalhekk, il-bidliet li qegħdin nipproponu jridu jwasslu biex ikun hemm iktar produttivita' u effiċjenza fil-mod ta' kif isir ix-xogħol.

Jien m'għandix dubju li l- ħaddiema f'dawn il-postijiet, flimkien mar-rappreżentanti tagħhom fil- unions, jaqblu li wasal iż-żmien li dawn il-bidliet isiru.

Ovvjament, kull ħaddiem għandu l-interess li jkun jaf kif se jintlaqat b'mod personali minn dawn il-bidliet li qegħdin nipproponu.

Jien nista' ngħid li madwarna għandna diversi eżempji ta' bidliet li seħħew f'portijiet oħrajn fil-Mediterran, li wasslu biex il-ħaddiema tejbu l-kundizzjonijiet tax-xogħol tagħhom u żiedu l-introjtu.

Bħalma jiġri kull meta jkunu se jsiru xi bidliet, hemm min qiegħed jipprova jbeżża' lil dawn il-ħaddiema bit-tnaqqis ta' xogħol u ta' income li jista' jkollhom.

Jiena ngħid li jekk hemm garanzija ta' kif saru l-affarijiet matul is-snin li għaddew, din ġejja mill-fatt li minkejja d-diffikultajiet kollha, kien hemm żieda fil- vapuri li jżuru lil pajjiżna.

M'għandix dubju li jekk inkunu f'qagħda li nagħtu servizz effiċjenti, se jkun hemm iktar vapuri li jżuruna.

Għamilt riferenza b'mod partikolari għall-kunċett tax-short sea shipping.

Irridu nżommu lilna nfusna nfurmati bl-iżviluppi ta' merkanzija li tiġi lejn l-Ewropa min-naħa ta' l-Asja, b'mod partikolari miċ-Ċina, fejn huwa mistenni li matul il-ħames snin li ġejjin l-ammont ta' merkanzija li tgħaddi mill-Mediterran għall-Ewropa trid tirdoppja.

Għalhekk, jekk inkunu f'qagħda li nagħtu servizz tajjeb, effiċjenti, li jagħmel sens, m'għandix dubju li pajjiżna jkun jista' jintuża bħala l-hub li minnu, il-merkanzija li tinġieb lejn l-Ewropa fuq vapuri kbar, tkun tista' tiġi distribwita lejn pajjiżi oħrajn ta' l-Ewropa u ta' l-Afrika ta' Fuq.

Jien ninsab fiduċjuż li bl-iżviluppi li se jseħħu fl-Afrika ta' Fuq, se jkun hemm il-ħtieġa ta' garanzija ta' servizz effiċjenti u tajjeb li jgħaqqad lil Malta ma' l- Afrika ta' Fuq u ma' l-Ewropa.

Bl-istess mod, il-merkanzija li tkun ġejja minn destinazzjonijiet imbiegħda tkun tista' titwassal lejn dawn id-diversi destinazzjonijiet b'vapuri iżgħar minn dawk li jwassluha f'pajjiżna.

Mr Speaker, m'għandix dubju li jekk inkunu preparati u jekk is-servizz li nagħtu jkun effiċjenti u tajjeb, Malta m'hijiex se titlef il- possibilitajiet li se jiżviluppaw fil-futur.

Jien ninsab fiduċjuż li l- ħaddiema fid-diversi setturi tal-portijiet ta' pajjiżna qegħdin jifhmu l- iżviluppi li qegħdin iseħħu u se jkunu f'pożizzjoni li jgħinu biex fejn hemm bżonn il-bidla, din isseħħ fl-aħjar interess tagħhom stess.

Nagħlaq bi ftit kummenti dwar id-direttorat tal-merchant shipping li jirrappreżenta lil pajjiżna f'pajjiżi barranin.

Matul is-snin li għaddew, kemm-il darba enfasizzajt il-ħtieġa li dan id-direttorat mhux biss ikompli jiftaħar b'kemm għandu tunnellaġġ marbut mal-bandiera ta' pajjiżna, imma iżjed importanti minn hekk, jassigura li kull leġiżlazzjoni internazzjonali, b'mod partikolari leġiżlazzjoni mill-International Maritime Organisation, tkun osservata u li l-vapuri reġistrati taħt il- bandiera tagħna jkunu qegħdin josservawha, biex min jirreġistra l-vapuri tiegħu taħt il-bandiera Maltija jkollu l-garanzija li qiegħed jittratta ma' bandiera serja.

Matul is-snin li għaddew, kien hemm kontroversji li laqtu lil dan id- direttorat.

Dan huwa direttorat li qiegħed jirrapreżentana barra minn Malta b'mod tajjeb ħafna f'madwar 70 pajjiż biex jekk jinqala' xi ħaġa inkunu nistgħu nirreaġixxu malajr.

Żgur li jekk hemm xi ħaġa li la jien u lanqas ħadd ma jista' jagħti garanzija dwarha hi li ma jinqalgħux inċidenti.

Sfortunatament, l-inċidenti jinqalgħu dejjem.

Illum, fl-ibħra ta' madwarna hawn ta' l-inqas żewġ inċidenti pjuttost serji, wieħed lejn il- lvant u l-ieħor lejn il-punent ta' Malta.

Għalhekk irridu nkunu f'qagħda li nosservaw il-kundizzjonijiet u r-regolamenti internazzjonali.

Huwa tajjeb li ngħid li llum, il-leġislazzjoni tagħna hija kompletament in line mar-regolamenti ta' l-IMO.

Qegħdin kontinwament nagħmlu sforzi kbar biex nassiguraw li l-vapuri reġistrati taħt il-bandiera Maltija jkunu ta' l- aħjar kundizzjoni possibbli.

Fil-fatt, kien hemm tnaqqis fit-tunnellaġġ totali reġistrat taħt il-bandiera Maltija.

Dan se nkomplu nagħmluh biex nassiguraw li l-bandiera Maltija tkun waħda li tagħti l-aqwa garanzija ta' kwalita'.

Matul is-sena li għaddiet, madwar 5 miljun tunnellata ta' vapuri nqatgħu mir-reġistru Malti.

Dan ġie kompensat b'madwar 3.5 miljun tunnellata ta' vapuri ġodda li ġew reġistrati.

Għalkemm hemm tnaqqis nett, l-indikazzjonijiet juru li se jerġa' jkun hemm żieda fir-reġistrazzjoni taħt il-bandiera Maltija, proprju għaliex diversi sidien ta' vapuri internazzjonali qegħdin jirrealizzaw li ċerti tbajja' fuq l-isem tal- bandiera Maltija minħabba inċidenti ta' vapuri reġistrati f'Malta, qegħdin jitneħħew.

L-isforzi li għamlet l-Awtorita' Marittima f'dan ir-rigward qegħdin jagħtu r-riżultati.

Nispera li iktar tard matul din is-sena il- bandiera Maltija titneħħa mill-black list tal-Paris Memorandum of Understanding.

Dan huwa wieħed mill-qisien importanti għall-performance tal-bandiera Maltija.

Nistenna li matul ix-xhur li ġejjin, ikollna riżultati pożittivi.

F'dan ir-rigward huwa tajjeb li wieħed ikompli jenfasizza r-rwol ta' Malta bħala t-tieni l-ikbar bandiera ta' l-Unjoni Ewropea, fir-rigward tax- shipping fl-IMO u anke fl-Unjoni Ewropea.

Riċentement kellna tnejn jew tliet okkażjonijiet fejn flimkien ma' Ċipru u l-Greċja, ħadna pożizzjonijiet mhux biex - kif forsi kien hemm min pinġiha - nippruvaw niskartaw ir-regolamenti ta' l-Unjoni Ewropea jew ta' l-IMO imma biex nissalvagwardjaw il-bandiera Maltija u x-shipping Ewropew.

Aħna ridna nsostnu - u dan huwa kunċett li enfasizzajnih kontiwament matul is-snin li għaddew, anke fl-istess Unjoni Ewropea - li fix-shipping, wieħed ma jistax jipprova jikkontrolla l-iżviluppi li jkunu qegħdin iseħħu billi jieħu miżuri biss fil-livell reġjonali u fil-livell lokali, imma jrid jassigura li l-passi li jkunu qegħdin jittieħdu, ikunu bbażati fuq regolamenti li jmorru 'lil hinn mill-Ewropa.

Huwa għalhekk li nsistejna u se nkomplu ninsistu li l-iktar body importanti f'dan ir-rigward għandha tkun l-IMO, li għandha regolamenti internazzjonali, li japplikaw għad-dinja kollha.

Allura, jekk għandu jkun hemm żviluppi, dawn għandhom iseħħu f'rabta bejn l-EU u l-IMO, mhux l-EU waħedha jew l-IMO waħedha, għax inkella jista' jkun li ma nħallux vapuri tagħna jmorru f'portijiet Ewropej, u imbagħad, taħt kundizzjonijiet differenti, inħallu vapuri ta' bnadar oħrajn jidħlu, taħt ċerti kundizzjonijiet, f'dawn l-istess portjiet ta' l-Unjoni Ewropea.

F'dan ir-rigward irridu nassiguraw li l-pożizzjonijiet li jittieħdu jkunu internazzjonali u li jmorru 'l hemm mir-reġjuni.

Kienet għalhekk l- insistenza li għamilna aħna, Ċipru u l-Greċja dwar żewġ punti partikolari.

Nispera li matul iż-żmien li ġej, dawn iż-żewġ punti jkomplu jiġu diskussi.

Fir-rigward ta' wieħed minnhom, il-pożizzjoni ta' l-Unjoni Ewropea diġa' nbidlet b'mod radikali.

Nispera li fir-rigward ta' l-ieħor, il-pożizzjoni ta' l-Unjoni Ewropea tkun tista' tinbidel ukoll matul iż-żmien li ġej.

Nirrepeti li dan għamilnih mhux biex niskartaw mir-responsabbiltajiet tagħna imma biex nassiguraw li dmirijietna jkunu fuq l-istess level playing field tal-kumplament tal-pajjiżi Ewropej u tal-pajjiżi l-oħrajn madwar id- dinja.

Rigward dan id-direttorat, tajjeb li nfakkar ukoll li għat-tielet darba konsekuttiva Malta reġgħet ġiet eletta fil-bord ta' l-IMO.

Din hija indikazzjoni tal-mod ta' kif il-pajjiżi membri ta' l-IMO iħarsu lejn Malta, lejn l-MMA u lejn ir-rappreżentanti tagħna, li jieħdu sehem fid-diversi laqgħat li jsiru.

L-MMA issoktat bil-kordinazzjoni pjuttost intensiva ma' l-International Maritime Law Institute fl-Universita', istitut li jirrappreżenta lill-IMO f'pajjiżna, li minnu iggradwaw iktar minn 200 avukat internazzjonali u li ħafna minnhom jirrappreżentaw lil pajjiżhom f'fora internazzjonali, fl-IMO, fl-ILO u f'diversi organizzazzjonijiet oħrajn.

Dan qiegħed jgħin biex Malta, anke f'dan il-qasam tkompli ssir iktar magħrufa bħala ċ-ċentru ta' eċċellenza f'dak li huwa tagħlim tar-regolamenti u tal-leġislazzjoni marittima.

Mr Speaker, għalissa se nagħlaq hawn biex nisma' l-kummenti tan-naħa ta' l- oppożizzjoni, imbagħad iktar tard nagħti reazzjoni tiegħi għal dak li jkun intqal.

Nirringrazzjak.

MR SPEAKER: Grazzi.

Iktar rimarki?

L-Onor.

Joe Mizzi.

ONOR.

JOE MIZZI: Mr Speaker, jekk wieħed jara l-artikli li nkitbu dan l- aħħar fil-gazzetti dwar dan il-qasam, li kien iffokat l-iktar - bħalma kien id-diskors tal-Ministru – fuq il-ports directorate, jieħu l- impressjoni li għandna sitwazzjoni ideali, li nistgħu nserrħu moħħna, meta fir-realta`, jekk wieħed jidħol fid-dettall, isib li għandna sitwazzjoni preokuppanti.

Nistgħu naslu fl-istat fejn il-portijiet tagħna jingħalqu u pajjiżna jispiċċa jfalli minn diversi aspetti, b'detriment kbir għalina lkoll.

Hemm bżonn li ngħidu l-verita'.

Iva, hemm affarijiet tajbin, pero' hemm ukoll nuqqasijiet kbar li jridu jiġu rranġati biex ma niġux f'sitwazzjoni kerha li tkun ta' detriment għal pajjiżna.

Illum smajna d-diskors tal-Ministru dwar il-proġett taċ-Ċirkewwa u ta' l- Imġarr Għawdex.

Għalkemm qal li x-xogħol huwa lest, ma qalx li fl-2001 kien qal li dan il-proġett kellu jitlesta sas-sena 2003.

Dan juri l- ineffiċjenza fil-Malta Maritime Authority, li hija responsabbli minn dan il- proġett.

Il-Ministru Ċensu Galea naqas ukoll milli jgħid li fis-sena 2002 kien ħabbar li l-proġett tal-mollijiet kien se jitlesta fis-sena 2004.

F'Lulju tas-sena l-oħra, meta suppost, skond il-mira oriġinali, il-proġett kellu jkun lest sena qabel, l-Onor.

Ċensu Galea qal li x-xogħol kien waqa' lura u l-proġett kien se jiġi ridimensjonat.

Huwa tajjeb li nfakkar li fid-29 ta' Awissu 2004, il-Ministru Francis Zammit Dimech kien qal li l-gvern kellu jissospendi l-proġett tal-mollijiet minħabba raġunijiet finanzjarji, filwaqt li żied li ma jemminx li l-pajjiż kellu bżonn li l-proġett tal-mollijiet ikun fuq l-iskala li oriġinarjament kien imfassal fuqha.

Infakkar ukoll li fil-11 ta' Settembru tas-sena li għaddiet, il-Prim Ministru Gonzi kien qal li l-parti tal-proġett li għandha x'taqsam ma' l-Imġarr kienet se titlesta fl-2005, filwaqt li l-parti tal- proġett Ii għandha x'taqsam maċ-Ċirkewwa se titlesta fl-2006.

Fis-27 ta' Settembru tas-sena l-oħra, il-Ministru Ċensu Galea kien qal li ma kienx f'pożizzjoni li jagħti dettalji preċiżi dwar il-proġett tal-mollijiet taċ- Ċirkewwa u l-Imġarr.

Imbagħad, fit-8 ta' Ottubru kien qal li kien qiegħed isir review ta' diversi options fir-rigward ta' dan il-proġett.

Iktar tard matul is-sena li għaddiet intqal li l-proġett kien se jkun lest sena oħra.

Jekk wieħed jara biss il-miri f'dan il-qasam, mill-ewwel jinduna li l-Malta Maritime Authority falliet fit-targets tagħha.

Qegħdin nitkellmu dwar il- baħar, u verament morna l-baħar!

Kulħadd jaf li bħala gżira mdawra bil-baħar, huwa importanti ħafna li nipproteġu lill-kosta u lill-portijiet tagħna, li jipprovdu l-għixien lill- ħafna ħaddiema fil-qasam tat-turiżmu u tal-portijiet.

Għalhekk huwa importanti li bħala gżira żgħira mdawra bil-baħar, nieħdu kull prekawzjoni u nagħmlu dak kollu li hemm bżonn biex naraw li madwarna jkollna s-sigurta' u li l-affarijiet isiru kif suppost ħalli nevitaw xi diżgrazzja li jista' jkollha konsegwenzi kbar.

Fost l-affarijiet importanti li jsiru biex jevitaw diżgrazzji ambjentali fuq il-baħar, hemm in-navigational aids.

Fl- annual report ta' din is-sena li qegħdin niddiskutu, issemmew ċerti affarijiet li sarulhom maintenance, biex il-Malta Maritime Authority tidher li għamlet xi ħaġa.

Pero', fir-realta', hemm nuqqasijiet kbar, hemm ħafna affarijiet li jindikaw li min hu responsabbli, m'huwiex qiegħed jagħmel xogħlu kif suppost.

Dawn in-nuqqasijiet jistgħu jwasslu biex ikollna diżastru li jaffettwa kemm lil dan il-qasam kif ukoll lill-industrija tat- turiżmu.

Insemmi per eżempju l-kwestjoni tal-lighthouses.

Intqal li saret maintenance fuq il-lighthouses, pero' jien se nsemmi s-sitwazzjoni perikoluża u tal-biki li jinsabu fiha dawn id-dwal, li jistgħu faċilment ifixklu lill-kaptani tal-bastimenti u jwasslu għal inċidenti serji.

Pajjiżna jinsab f'din is-sitwazzjoni.

Nibda billi nsemmi ċ-Ċirkewwa, fejn il-Ministru tant ftaħar għax issa l- mollijiet huma lesti.

Fis-sena 2005, wieħed jistenna li l-mollijiet li saru jkunu mill-iktar effiċjenti u mill-iktar safe, iżda x'insibu?

Id-dawl tan-north quay, li jestendi l-breakwater, qiegħed ħafna iktar baxx milli suppost.

Min jifhem jaf li dan id-dawl għandu jkun iktar għoli, għax kif inhu, ma jidhirx.

Xi ħaġa oħra li turi nuqqas ta' serjeta' hi li qegħdin jinxtegħlu żewġ dwal ħomor, meta suppost jixgħel dawl aħdar.

Nafu xi jfisser meta jkun hemm dwal li ma jkunux skond ir-regoli tal-baħar?

Se nagħti eżempju, ħalli min ma jifhimx ikun jaf x'qiegħed ngħid.

Hemm tip ta' dwal li jindikaw li bastiment għandu jgħaddi min-naħa ta' ġewwa, iżda jekk id-dawl ikun ħażin u jkun jindika li bastiment irid jgħaddi min-naħa ta' barra, meta fin-naħa ta' barra, l-ilma jkun baxx, jispiċċa biex jinkalja.

Il-mollijiet il-ġodda jinsabu f'din is-sitwazzjoni.

Imbagħad nitkellmu dwar l-effiċjenza u dwar il-proġetti għall-2005!

Insemmi wkoll il- lighthouse għolja li hemm fin-north quay taċ-Ċirkewwa, li għadha mingħajr dawl, avolja l-Ministru ġie jiftakar li x-xogħol kollu li għandu x'jaqsam mal-mollijiet, tlesta.

Iva, il-mollijiet jinsabu f'din is-sitwazzjoni li tista' twassal għal inċidenti serji!

Fir-rigward tal-breakwater ta' Marsascala, ta' min jgħid li l-gvern missu jikkonsulta ma' min ikun fuq il- baħar biex ikun jaf li d-dawl huwa baxx, huwa ta' periklu u m'huwiex adegwat għal dik l-approach.

Jekk wieħed iħares lejn l-istruttura tal-lighthouse li qiegħda fid-daħla tal-Port il-Kbir, ħdejn Sant'Iermu, isib li din hija msadda.

Pero' l-iktar ħaġa perikoluża hi li għalkemm l-indikazzjoni hi li din il-lighthouse tagħmel tliet flashes kull 15-il sekonda, fir-realta' m'huwiex qiegħed isir hekk.

U jekk il-kaptani tal-vapuri jkollhom indikat fuq iċ-charts li l- lighthouse tagħmel tliet flashes kull 15-il sekonda, imma fir-realta' tkun taħdem b'mod differenti, x'jiġri?

Jiġri li l-kaptani jaħsbu li dik hija lighthouse oħra, mhux il-lighthouse ta' Sant'Iermu.

Barra minn hekk, fuq iċ-charts, din l-istess lighthouse qiegħda indikata bħala li għandha distanza ta' 15-il mil, jiġifieri tidher minn 15-il mil bogħod.

Iżda fir-realta', minn kemm-il mil bogħod tidher din il- lighthouse?

Mhux ta' b'xejn li qiegħed ikun hemm bastimenti li qegħdin jitfixklu l-portijiet ta' Malta!

Mhux ta' b'xejn li qiegħed ikun hemm kaptani li mingħalihom deħlin fil-Freeport u jidħlu fil-Port il-Kbir!

Xi ngħidu imbagħad dwar il-maintenance tal-lighthouses u tal-bagi, li jaqgħu taħt ir-responsabbilta' tal-persuna żbaljata.

Huwa l-harbour master li għandu jkun responsabbli tagħhom, għax huwa intiż iktar f'dak li jkun qiegħed jiġri.

Għalkemm fl-annual report ingħatat l-impressjoni li l-affarijiet li għandhom x'jaqsmu man-navigational aid qegħdin f'sitwazzjoni tajba, fir- realta', dawn qegħdin fi stat tal-biki, qegħdin fi stat li jistgħu joħolqu inċident, minħabba n-nuqqasijiet kbar li fihom.

Il-poles li twaħħlu biex jindikaw periklu – li ssemmew ukoll fl-annual report – m'humiex qegħdin fil- pożizzjoni indikata fuq iċ-charts.

Din hija xi ħaġa ta' periklu kbir, li turi nuqqas ta' professjonalita', nuqqas ta' impenn u nuqqas ta' responsabilita' min-naħa tal-Malta Maritime Authority.

Fid-diskors li għamel illum, il-Ministru semma wkoll il-qasam tas-safety u ta' l-oil pollution prevention.

Jiena ngħidlu li mill-paroli għall-fatti, hemm baħar jikkumbatti.

Fir-rigward ta' l-oil pollution, allaħares tiġri diżgrazzja fil-portijiet tagħna jew fl-ibħra ta' madwarna, għax is- sitwazzjoni hija waħda mwiegħra, fejn m'hemmx koordinament.

Lill-Ministru fakkartu li fuq dan il-punt kien ikkwotat li qal hekk, u nikkwota:

"We are definitely not prepared.

An oil pollution incident would bring Malta to a standstill.".

Għalkemm il-Ministru stess kien ammetta li ninsabu f'din is-sitwazzjoni, fl-artikli u fid-diskorsi qiegħed jingħad li s-sitwazzjoni hija mill-aħjar, hija kontrollabbli.

Iżda, minkejja li jingħad li għandna sezzjoni effiċjenti, ħlief taħwid u tbażwir m'hemmx!

Għalkemm il-partit Laburista kien dam biss sentejn fil-gvern, din is- sitwazzjoni tas-safety tal-portijiet ta' pajjiżna kien ħadha bis-serjeta'.

Permezz tal-protokoll finanzjarju Taljan, kien ġab bastimenti għal ta' l- apposta biex jilqa'għal xi diżastru bħal dan.

Il-gvern Laburista ta' bejn l-1996 u l-1998 kien għamel contingency plan, beda sistema ta' taħriġ u kien ra li l-affarijiet jiffunzjonaw bis-serjeta'.

Illum x'insibu?

Insibu taħwid, insibu li m'hemm l-ebda koordinament, insibu li hemm il-periklu ta' diżgrazzja li tqiegħed lil pajjiżna f'sitwazzjoni tal-biki, li ħadd ma jixtieq li jkun fiha.

F'dan l-annual report issemmiet ukoll is-sigurta'.

Fil-gazzetti kemm-il darba ftaħarna li issa qegħdin nimxu mar-regolamenti ta' l-UE, iżda li nadottaw ir-regolamenti ta' l-UE, mingħajr ma nosservawhom, ma jfisser xejn.

Ma jistax ikun li jkun hemm min jevadi r-regoli tas-sigurta' u jagħmel il-korruzzjoni, meta l-Ministru qiegħed jiftaħar li l-gvern għamel regolamenti biex ma jkunx hemm kuntrabandu u affarijiet oħrajn.

Qiegħed nirriferi għall-frodi li saru fuq il-fuel, li hija xi ħaġa tal-mistħija.

Meta lill-ministru responsabbli sarulu l-mistoqsijiet, wera li ma kien jaf xejn.

Minkejja li skond ir-regolamenti ta' l-UE setgħu ttieħdu ċerti passi dwar dak li sar, peress li dawk involuti huma Nazzjonalisti magħrufa – wieħed li kull nofs siegħa beda jagħti television, ieħor li kien jaħdem l-MOBC u Cassar tal-Marsa Yard – spiċċa kollox bil-kwiet.

Dawn huma l-passi li ttieħdu!

Għalkemm il-Ministru ma semmiex lil Cassar tal-Marsa Yard, jien qiegħed insemmih għax kien hu l-perċimes tal-frodi tad-diesel.

Il-gvern, minflok ħa l-passi neċessarji biex joħroġ il-verita' u biex jara kemm ġie ffrodat il-pajjiż, ipprova jiddefendi dak li ġara.

Qal li nqabdu biss bowsers li minflok marru fuq il-bastimenti, marru f'garaxx.

Dan m'huwiex minnu!

Din hija biss parti mill-verita'!

Hemm ħafna affarijiet oħrajn li baqgħu mistura.

Skond ir-regolamenti tas-sigurta', wieħed jista' jagħmel ħafna affarijiet biex jara x'qiegħed isir.

Għalkemm kollox baqa' mistur għax min kien involut kien tal-qalba u ħallas lid-dwana biex tagħlaq ħalqha, il-poplu għandu d-dritt li jkun jaf kemm ġie ffrodat il-pajjiż minħabba dan l- iskandlu.

Dan il-gvern kemm-il darba ftaħar għax waqqaf il-Port Security Committee.

Huwa tajjeb li nfakkar li l-gvern Laburista ta' bejn l-1996 u l- 1998, kien diġa' ħejja draft għat-twaqqif ta' dan il-kumitat.

Minn hawnhekk nistaqsi jekk il-Port Security Committee għamilx inkjesta dwar dan il-każ li semmejt.

Jekk verament għamel xogħlu sew, ra kemm kien l-ammont ta' fuel indikat meta l-bastiment telaq minn pajjiżu u kemm kien l- ammont meta dan wasal f'Malta, biex jiċċekkja jekk l-ammont ta' fuel li kien indikat li ħa setax ipoġġih fit-tankijiet tal-fuel?

Nispera li dan ix- xogħol sar.

Min għandu ftit esperjenza fuq il-baħar mill-ewwel ikun jaf lejn xiex għandu jħares biex jaqta' l-abbużi.

Huwa inutli li niftaħru li daħħalna r-regolamenti tas-sigurta' in vigore, meta imbagħad naraw affarijiet bħal dawn jiġru quddiem għajnejna.

Mr Speaker, huwa tajjeb li nsemmi wkoll abbużi oħra li qegħdin jiġru.

Ftaħarna bil-port inspectorate, u għalkemm jiena ngħid li huwa tajjeb li jkun hemm nies imħarrġa, nistaqsi jekk hemmx nies adattati biex jagħmlu l- affarijiet kif suppost.

Għaliex ċerti nies li għandhom l-esperjenza qegħdin jitwarrbu?

Għaliex nies tal-port inspection u ta' l-ex-armata, li kienu kapaċi jagħmlu xogħolhom sew, ġew imwarrba?

Se nsemmi n-nuqqasijiet kbar biex forsi jitnaqqsu dawn l-abbużi li qegħdin isiru.

Waqt li bastiment ikun qiegħed jagħmel re-fuelling, qiegħed ikun hemm nies li jgħidulu biex jagħmel il-boat drill.

Kemm tiswih lil bastiment biex waqt li jkun qiegħed jagħmel re-fuelling, jieqaf ħalli jagħmel il-boat drill.

Dawn huma affarijiet tal-biki, affarijiet li ma jitwemmnux!

Meta imbagħad ikun hemm bastimenti oħrajn li wieħed verament ikollu għal xiex iwaqqafhom, jidħlu fil-port u jħallsu għall-overtime biex ir-refuelling jagħmluh is-Sibt u l-Ħadd, għax f'dawn il-ġranet ħadd ma jmur jispezzjonahom.

Dawn huma l-abbużi serji li qegħdin iseħħu fil-port.

Jien nitlob lill-Ministru biex jgħidilna min huma l-uffiċjali li qegħdin jiċċekkjaw il-bunkering operation, il-carriage of dangered goods u l- pollution prevention, biex inkunu nafu xi kwalifiki għandhom ħalli naraw kif qegħdin isiru l-affarijiet.

Il-Ministru għamel riferenza wkoll għall-vessel traffic system.

L- indikazzjoni tal-gvern hi li se jkun hemm nies ta' l-armata li se jkunu qegħdin jagħmlu dan ix-xogħol.

Fil-pajjiż hawn nies professjonali, bħal ex- radio officers.

Għalhekk jien nappella lill-Ministru biex idur fuq dawn in- nies, li huma professjonali f'dan il-qasam, li minħabba l-esperjenza li għandhom, m'għandhomx bżonn ta' ħafna taħriġ.

Għalfejn narmuhom lil nies bħal dawn, li jistgħu jagħtu xogħol siewi lil pajjiżna?

Hemm affarijiet oħrajn li wieħed jista' jdaħħal lill-armata fihom.

Hemm is- sistema ta' l-AIS Life, li permezz tar-radar, wieħed ikun jaf mhux biss id- distanza ta' bastiment imma jkun jaf ukoll id-dettalji tiegħu.

M'huwiex biżżejjed li jsiru l-affarijiet l-iktar importanti.

Hemm bżonn ukoll li jkun hemm nies kapaċi u bl-esperjenza li jkunu qegħdin jagħmlu dawn l- affarijiet.

Fil-kwestjoni tal-computers li permezz tagħhom wieħed seta' jkun jaf fejn qegħdin il-bastimenti fil-port, insibu li għal ħafna żmien kien hemm sitwazzjoni fejn fuq il-computer, il-bastiment kien ikun indikat li għadu fil-berth, meta fil-fatt ikun diġa' ħareġ mill-port.

L-importanti m'huwiex li jkun hemm sistema imma li din titħaddem b'mod effiċjenti, minn persuni kapaċi li jagħmlu dan ix-xogħol.

Jien nistaqsi jekk minkejja l-ftaħir kollu li sar dwar il-fatt li l- portijiet tagħna mexjin fuq ir-rubini, sarx risk assessment?

Jekk dan sar, nitlob lill-Malta Maritime Authority biex ma toqgħodx iddur mal-lewża imma tpoġġih fuq il-Mejda tal-Kamra ħalli l-poplu Malti u Għawdxi jkun jaf x'riskji għandna.

Fil-portijiet tagħna għandna riskji serji, li qegħdin joħolqu l-possibilita' ta' diżgrazzji kbar.

Per eżempju fir-rigward tal- bastimenti tal-passiġġieri li qegħdin jidħlu f'pajjiżna, li jġorru madwar 3,000 passiġġier, li f'ċerti żminijiet qiegħed ikun hemm diffikulta biex jorbtu fil-port, x'risk assessment sar?

X'risk assessment sar ta' bastimenti tal-gwerra li jorbtu ħdejn il-yachts?

X'risk assessment sar dwar il-fatt li bastimenti tat-turisti jorbtu fid-deep water quay?

Id-deep water quay ingħata t-tarmac, għax dak huwa xi ħaġa li tidher, imma jekk wieħed joħroġ ftit 'il barra mid-deep water quay jkun jista' jara f'liema sitwazzjoni perikoluża u tal-biki jinsab fiha.

Meta jkun il- maltemp, minn taħt il-moll joħroġ iż-żejt.

Għalkemm insemmi ħafna lill- ambjent, dawn l-affarijiet ma nagħtux kashom!

Sempliċiment bollard li kienet tqaċċtet fl-1989, għadha nieqsa.

Ejjew insemmu l-area fejn jgħabbu l-patata, fejn hemm ħafna vapuri mgħarrqin.

F'dan ir-rigward il-gvern qal li kellu problema għax ma setax itella' lil dawn il-bastimenti minn qiegħ il-baħar, minħabba kwestjonijiet legali li kellu mas-sidien.

Min-naħa tagħna konna għednielu biex jilleġiżla, u aħna nkunu warajh, għax din hija sitwazzjoni tal-biki.

Hemm bżonn li hemmhekk jiġi cleared u utilizzat, iżda minkejja li lill-gvern tajnih l-id tal-ħbiberija, baqa' m'għamel xejn.

Kien qal li fi ftit ġranet kien se jkollu risposta, iżda għaddew xhur u għadu ma sar xejn.

Anke l-Menqa, fil-Marsa, tinsab f'sitwazzjoni tal-biki u ta' periklu.

Hemmhekk jidħlu bastimenti biex jieħdu ż-żejt ħalli jagħtu l-bunkering.

Jekk wieħed jitla' fuq il-mollijiet jara x'periklu kbir hemm, li jista' jwassal għal diżgrazzji.

Dan minbarra ċ-'ċimiterju' li hemm tal-karozzi tal-linja li m'għadhomx jintużaw!

Kif jista' jkun li port serju jispiċċa jintuża biex jitqiegħdu l-karozzi tal-linja milli għas-safety f'attivita' ta' ċerta importanza?

F'Ras Ħanżir, fejn il-bastimenti li jagħtu bunkering jieħdu l-fuel minn hemm, is-sitwazzjoni wkoll hija tal-biki.

Xi ngħidu imbagħad għal Marsaxlokk, għall-moll li jissejjaħ ix-shell pier, li wkoll jinsab f'sitwazzjoni perikoluża.

Hemmhekk sar risk assessment?

Poġġulna l-karti fuq il-Mejda, ħalli naraw x'inhi s-sitwazzjoni!

Sar risk assessment għat- 31st March dolphin ta' Birżebbugia, fejn minn hemm jinżel ħafna fuel li jista' jkun ta' periklu kbir għall-ambjent u għall-portijiet ta' pajjiżna?

Insemmi wkoll il-breakwater ta' Marsaxlokk, fejn hemm l-Enemalta, li dwaru, l-Onor.

Mario Galea kien għamel mistoqsija għax bil-ħsara kien u bil-ħsara baqa'.

Din hija r-realta' ta' dan il-pajjiż!

Jien m'hu qiegħed nivvinta xejn!

Din hija r-realta' li tista' twassal għal diżastru f'dan il-qasam tant importanti għall-pajjiżna!

Nistaqsi wkoll jekk sarx risk assessment fil-Freeport, għax wara kollox, ir- responsabbilta' tas-sigurta' fil-qasam tad-dredging hija tal-gvern.

F'dan ir-rigward tajjeb li ngħid li bastimenti ta' madwar 300 metru, li jiżnu madwar 100,000 tunnellata u bastimenti li l-pixka tagħhom tkun ta' 14-il metru jew aktar, daħlu kemm-il darba fl-area tal-Freeport.

Issa hemm ukoll il-ħsieb li f'dik l-area jibdew jiġu bastimenti li huma twal bejn 300 metru u 338 metru, li jieħdu 8,000 container, u bastimenti li jġorru 10,000 container.

X'risk assessment sar biex naraw li ma jkollniex xi diżgrazzja?

Min ser jerfa' r-responsabbilta'?

Huwa komdu li nitfgħu r- responsabbilta' fuq il-pilots, għax dejjem il-pilots ilaqqtuha!

Huwa tajjeb li niġbed l-attenzjoni ta' min ma jifhimx li meta fil-Freeport ikun hemm bastiment bħal dan, fit-tankijiet tiegħu jkun qiegħed iġorr madwar 9,000 tunnellata ta' fuel.

Żgur li jekk issir disgrazzja, pajjiżna jispiċċa fi stat katastrofiku.

Meta nsemmi lill-Freeport ma nistax ma nsemmix li meta dan ġie privatizzat, ingħatat area li setgħet faċilment tiġi użata għal xogħol ieħor li għandu x'jaqsam mal-baħar.

Għaliex din l-area ngħatat lill-Freeport?

Qiegħed ngħid dan għax fi żmien gvern Laburista ta' bejn l-1996 u l-1998, kien tlesta studju biex dik l-area, li fiha madwar 160 tomna, tingħata għal proġett li għandu x'jaqsam mal-baħar, li kien se joħloq madwar 1,500 impjieg.

Iżda x'ġara?

Tela' l-partit Nazzjonalista fil-gvern u mid-dehra ntesa kollox.

Din l-art ingħatat lill-Freeport u l-proġett li seta' ħoloq madwar 1,500 impjieg, spiċċa fix-xejn.

Kif kulħadd jaf, il-cargo li jrid jgħaddi mill-gżira tagħna qiegħed jiżdied b'mod qawwi.

Għalhekk huwa importanti li nutilizzaw kull rokna tal- portijiet tagħna.

Kemm verament qegħdin nutilizzaw kull rokna tal- portijiet ta' pajjiżna?

M'iniex qiegħed ngħid hekk biex nipprova nimpressjona lil xi ħadd.

Jien nistieden lill-poplu Malti u Għawdex biex imur idur dawra mal-portijiet u jara kemm hemm areas dilapidati, li fuqhom seta' jsir żvilupp fil-qasam marittimu, iżda baqgħu mwarrba, biex ma nsemmix l-istat ta' periklu li jinsabu fih.

Fil-portijiet ta' pajjiżna jistgħu jittieħdu ċerti miżuri biex jilqgħu għall-maltemp.

Per eżempju, fejn Sant'Iermu jista' jsir ilqugħ, kif kien hemm qabel, bħal tip ta' ankri tal-concrete li jnaqqsu lill-maltemp milli jidħol fil-portijiet u għalhekk ċerti mollijiet ikunu jistgħu jiġu użati.

Mr Speaker, għalkemm semmejna ħafna affarijiet sbieħ, l-affarijiet li verament qegħdin jinkwetaw lil min jifhem f'dan il-qasam, qatt ma jissemmew.

L-unika ħaġa li tissemma' fir-rigward tal-portijiet hi li donnu li fil-portijiet ta' Malta u Għawdex, kulma hemm bżonn hija sempliċement ir- riforma fil-cargo handling.

F'dan ir-rigward irrid ngħid li riforma fil- cargo handling ma tfisser xejn għajr it-tneħħija tal-monopolju.

Jekk jitneħħa l-monopolju, ċerti affarijiet jispiċċaw.

Jien nemmen li iva, wieħed irid jirrikonsidra li ċerti prattiċi jkunu aktar effiċjenti u kompetittivi, pero' din m'hijiex il-kwestjoni kollha li għandha x'taqsam mal-portijiet.

Il-gvern kien ibbaża l-prinċipju tiegħu li l-port jimxi 'l quddiem billi jneħħi l-monopolju, meta imbagħad kien hu stess li ta l- monopolju lill-Freeport, fejn ħadd ma jista jikkompeti biex jagħmel l- istess xogħol li jagħmel il-Freeport.

Biex jirredikola lill-Maltin u lill- Għawdxin, eskluda lill-port ta' Brindisi, li m'huwiex ta' theddida u allura m'huwiex qiegħed jitqies bħala li qiegħed jikkompeti mal-Freeport.

Dażgur, dak il-port dejn għandu, li ħallas għalih il-gvern Malti!

Mr Speaker, saru bosta akkużi dwar il-fatt li l-ħaddiema tal-portijiet ma ġewx imħarrġa, fejn it-tort intefa' fuq il-GWU.

Suppost li 10% mill- profitt tal-kooperattiva tal-pilots qiegħed jgħaddi għand l-awtorita' biex tħarreġ lin-nies f'dan il-qasam, imma fir-realta', l-awtorita' lanqas ċenteżmu wieħed ma nefqet f'dan ir-rigward.

Bħas-soltu, ngħidu mod u fir- realta' ikun qiegħed jiġri mod ieħor!

Ngħaddi issa biex nagħmel riferenza għall-MCAST, fejn isiru l-korsijiet li għandhom x'jaqsmu mal-qasam tal-baħar.

Se nsemmi l-burokrazija u affarijiet li ma jitwemmnux!

Ngħidu li aħna avvanzati, li rridu nħarrġu lill-baħħara, li rridu li l-baħħara tagħna jkunu kwalifikati u jżommu dejjem up to date mas-sitwazzjoni attwali, imbagħad insibu li biex wieħed jirrevoka ċertfikat tal-GMDSS - ċertifikat li għandu x'jaqsam mas-safety - irid iħallas Lm50.

Fl-Ingilterra, fejn hemm pagi ħafna iktar għoljin minn tagħna, biex wieħed jirrevoka ċertifikat ta' master mariner, irid iħallas biss Lm30.

Xi ngħidu imbagħad għall-fees tal-korsijiet l-oħrajn u għall-mod ta' kif qegħdin isiru l-korsijiet, fejn meta jispiċċa l-kors ikun għad fadal ħafna żmien biex wieħed joqgħod għall-eżamijiet u allura jispiċċa biex ikollu jagħmel refresher course qabel joqgħod għall-eżami.

Din hija s-sitwazzjoni tal-biki li jinsab fiha dan il-qasam.

Ma jistax ikun li dawn l-affarijiet inħalluhom għaddejjin qisu m'hu qiegħed jiġri xejn.

Hija r-responsabbilta' tiegħi ukoll, bħala l-kelliem responsabbli għan-naħa ta' l-Oppożizzjoni, li niġbed l-attenzjoni għal dawn in-nuqqasijiet serji li hemm fil-portijiet ta' pajjiżna.

Inkun irresponsabbli kieku ma niġbidx l-attenzjoni għal dawn in-nuqqasijiet, għax jekk allaħares qatt jiġri xi inċident li jista' jkun kaġun tal-mewt jew l-ħajja ta' pajjiżna...!

Barra minn hekk, dan il- qasam jaffettwa ħafna lill-introjtu ta' pajjiżna, u għalhekk inkun irresponsabbli jekk ma niġbidx l-attenzjoni, iktar u iktar għax għandi ftit ta' l-esperjenza u kont imħarreġ f'dan il-qasam.

Meta wieħed ikun fis-sitwazzjoni tiegħi, ikollu responsabbilta' ikbar, iktar u iktar meta jkun hemm master mariners li jiġbduli l-attenzjoni għal dawn in-nuqqasijiet serji li hawn fil-portijiet ta' pajjiżna, li jistgħu jwasslu għal diżastru.

Kemm bħala kelliem ta' l-oppożizzjoni kif ukoll bħala persuna li għandi ftit esperjenza f'dan il-qasam, jien nista' nifhem il-preokkupazzjoni ta' min hu nvolut f'dan il-qasam.

Ejjew bis-serjeta' naraw kif se nsolvu dawn il-problemi.

Ejjew ma noqogħdux nuru affarijiet sbieħ, biex fir-realta' nsibu li għandna problemi serji, li jekk ma neħdux ħsiebhom, jista' jkollhom konsegwenzi koroh, li jistgħu jfissru ħafna għall- pajjiż, għaċ-ċittadini kollha Maltin u Għawdxin.

Nirringrazzjak.

THE DEPUTY SPEAKER : Grazzi.

Aktar rimarki?

L-Onor.

Jose' Herrera.

ONOR.

JOSE' HERRERA: Sur President, bħas-soltu, jien inħobb li meta nitkellem dwar l-estimi, nipprova nagħmel analiżi u kritika ta' kif l- istess estimi jkunu ġew proposti, filwaqt li nipprova noħroġ xi osservazzjonijiet.

Se nittratta l-ewwel dwar l-estimi ta' l-Awtorita' Marittima b'mod ġenerali, imbagħad nanalizza l-estimi għat-tliet direttorati ta' l-awtorita'.

L-estimi għas-sena 2004-2005 qegħdin jagħtu stampa kemmxejn aħjar minn dik tas-sena l-oħra.

Fil-fatt, għas-sena 2003-2004, l-estimi kienu juru li l- awtorita' kellha tagħmel telf ta' madwar Lm174,000, wara li tkun tat - skond kif spjegat lili dak iż-żmien - Lm500,000 bħala appropriation lill- gvern.

Fil-fatt, dejjem skond kif jirriżultali minn dawn l-estimi, l-awtorita' spiċċat biex mhux talli m'għamlitx telf, talli għamlet qligħ ta' Lm0.5 miljun, minbarra l-Lm0.5 miljun li tat lill-gvern.

Fis-sena li għaddiet kien stmat li l-awtorita' taqla' Lm320,000), meta fil-fatt qalgħet madwar Lm1 miljun, li Lm0.5 miljun minnhom żammithom hi, fejn probabbilment marru f'accumulated reserves account tagħha u Lm0.5 miljun marru għand il-gvern.

Kull sena, jien nikkompara l-estimi mas-sena ta' qabel.

Fis-sena l-oħra kont għedt li l-estimi ma kienux daqstant realistiċi, kemm dawk ta' l- awtorita' kollha kif ukoll dawk tad-diversi direttorati.

Jista' jkun li l- fatt li l-estimi kienu qegħdin juru telf ta' Lm174,000, meta fir-realta' l- awtorita' għamlet qligħ ta' 'l fuq minn Lm1 miljun seħħ biex għall-ewwel wieħed jgħid li l-affarijiet ma jidhrux daqstant tajbin, imbagħad wara, meta l-affarijiet imorru għall-aħjar, ikun jista' jgħid li l-gvern mexa tajjeb għax l-awtorita' marret ħafna aħjar milli kien maħsub.

Anke għal din is-sena, l-estimi m'humiex daqstant realistiċi.

Meta wieħed jerġa' jagħmel comparison ma' l-estimi tas-sena 2003, jista' jikkonkludi li jekk is-sena l-oħra morna żmerċ bi 300%, allura l-estimi huma ħżiena, kif se nuri.

Is-sena l-oħra kien stmat li jkun hemm surplus ta' Lm325,000, għax kif għedt qabel, l-awtorita' kienet se titlef xi Lm174,000, minbarra l- Lm0.5 miljun li jieħu l-gvern.

Allura Lm0.5 miljun minus Lm174,000 equals Lm325,000, jiġifieri għas-sena l-oħra kien stmat li l-qligħ ta' l-awtorita' kien se jkun sa Lm325,000.

Fil-fatt, kif spjegajt, il-qligħ kien ta' aktar minn Lm1miljun.

Din is-sena qiegħed jiġi stmat li se jkun hemm surplus ta' Lm342,000, pero', l-ammont li se jiġi approprijat lejn il-gvern se jkun biss ta' Lm250,000.

Allura, jekk ngħoddu Lm250,000 u Lm342,000, din is- sena l-awtorita' se tagħmel gross surplus ta' ftit anqas minn Lm600,000, jiġifieri 40% anqas mis-sena l-oħra.

Din hija xi ħaġa dubjuża u wieħed irid jara għaliex se jiġri hekk.

Barra minn hekk, jekk f'din is-sena huwa stmat li se jkun hemm aktar introjtu, għaliex l-ammont ta' flus li għandu jiġi approrijat mill-gvern, minflok huma Lm0.5 miljun, bħas-sena l-oħra, huma Lm250,000 ?

Is-sena l- oħra, apparti li kien qiegħed jidher telf, xorta kienu se jingħataw Lm0.5 miljun bħala appropriation lill-gvern u għal din is-sena, minkejja li l- istampa tidher kemmxejn aħjar, l-ammont li se jingħata lill-gvern huwa inqas.

Jien naħseb li jista' jkun li minħabba l-ispiża kapitali li se ssir, li hija stmata li tkun 'l fuq minn Lm5 miljuni, hemm bżonn li r- riservi ta' l-awtorita' jissaħħu xi ftit .

Il-ports directorate, flimkien mal-merchant shipping directorate huwa wieħed miż-żewġ direttorati ewlenin ta' l-awtorita'.

Din is-sena huwa stmat li dan id-direttorat jagħmel telf nett ta' Lm740,000.

F'dan ir- rigward ukoll ngħid li din il-figura tista' ma tkunx daqstant realistika meta kkumparata ma' dak li kien qiegħed jiġi previst għas-sena 2003-2004.

F'dak iż-żmien, id-direttorat suppost li għamel telf ta' aktar ta' Lm0.5 miljun.

F'din is-sena rriżulta li fil-fatt, it-telf li sar, kien ta' Lm160,000, li jfisser li t-telf proġettat kien tliet darbiet u kwart iktar minn dak li fil-fatt kien.

F'din is-sena, it-telf proġettat huwa ferm akbar.

Kemm il-projections tas-sena l-oħra kif ukoll dawk tas-sena ta' qabel ma jirriflettux dak li fil-fatt ġara.

Ħadd m'hu profeta, ħadd ma jista' jgħid x'se jiġri bl-eżatt, pero' l-iskop li jkun hemm projections u estimi hu li wieħed ikun viċin ir-realta' kemm jista' jkun.

Huwa għalhekk li l-estimi jitressqu quddiem il-parlament, biex dan jiskrutinizza l-mod ta' kif qiegħed isir l-infiq.

Meta jkun hemm diskrepanza kbira bejn dak li jkun ġie proġettat u dak li jkun attwalment seħħ, allura wieħed bi dritt jgħid li l-estimi ma kinux daqstant korretti għax il-varjazzjonijiet kienu sostanzjali.

Din hija l-kritika li nagħmel minn sena għal sena.

L-introjtu ta' dan id- direttorat, skond kif inhu proġettat, huwa bejn wieħed u ieħor bħal tas- snin ta' qabel, jiġifieri fejn is-sena l-oħra, l-introjtu attwali kien ta' Lm1,352,000, din is-sena huwa proġettat li jkun Lm1,381,000.

Li se jiżdied, li hemm sostanzjalment differenti mis-sena l-oħra, u forsi għalhekk jidher li dan id-direttorat se jitlef aktar flus mis-sena l-oħra, huma l-ispejjeż sinifikanti li hu maħsub li se jagħmel dan id-direttorat.

Fil-fatt, huwa stmat li dan id-direttorat se jinkorri madwar Lm2,100,000 fi spejjeż għas-sena li ġejja, li huwa ammont sostanzjali.

Is-sena l-oħra, l- ispiża kienet ta' Lm1.5 miljun, jiġifieri huwa proġettat li n-nefqa għal din is-sena tkun ta' Lm600,000 aktar.

Huwa għalhekk li t-telf proġettat huwa ta' Lm740,000.

Għaliex din iż-żieda fl-ispejjeż?

Jidher li l-administration expenses se jiżdiedu minn Lm490,000 għal Lm800,000.

Fil-cost centres kollha tad- direttorat se jkun hemm żidiet sostanzjali.

Qegħdin ngħidu li se jintefqu Lm600,000 aktar mis-sena l-oħra.

Kemm dan ikun realistiku jew le, wieħed għad irid jara għax dak li kien proġettat li se jintefaq kien aktar minn dak li fil-fatt intefaq.

Peress li ssemmiet ir-riforma li qiegħda ssir, wieħed jimmaġina li parti minn dawn l-ispejjeż hija riżultat tar-riformi li ser isiru.

Fl-opinjoni tiegħi, il-qabża ta' kważi d-doppju fi spejjeż amministrattivi timmerita aktar profondita' u ġustifikazzjoni.

Għalhekk, il-Ministru, meta jkollu l-opportunita' li jirribatti, forsi jkun jista' jagħti spjegazzjoni.

Ovvjament, jien m'iniex qiegħed immexxi lill-awtorita'.

Kulma jkolli quddiemi huma l-estimi.

Xi jkun hemm wara l-figuri u wara s-somom indikati, jien ma nkunx naf.

Dan huwa l-eżerċizzju ta' dan il-parlament, ta' dan il-kumitat, u ċioe' li jiskrutinizza u jistaqsi dan it-tip ta' domandi.

Waħda mid-domandi li qiegħed nagħmel hija kif se tiġi ġustifikata l-qabża ta' kważi 100% fl-ispejjeż amministrattivi ta' dan id-direttorat u ż-żidiet sostanzjali fil-cost centres kollha.

Sur President, l-ikbar direttorat fi ħdan l-Awtorita' Marittima Maltija huwa dak tal-merchant shipping, li huwa l-kontributur finanzjarju ewlieni ta' l-awtorita'.

Fil-fatt huwa stmat li f'din is-sena, dan id-direttorat jikkontribwixxi madwar Lm1 miljun lis-surplus ta' l-awtorita'.

Ta' min jinnota li s-sena l-oħra, dan id-direttorat għamel Lm1,437,000 fi profitti, filwaqt li l-istima ta' l-istess profitti kienet ta' Lm1,178,000, jiġifieri dan id-direttorat qala' Lm300,000, madwar 22% aktar minn dak proġettat.

F'din is-sena qiegħed jingħad li dan id-direttorat se jaqla' madwar Lm1 miljun.

Jien ngħid allaħares jaqla' madwar Lm1 miljun biss meta s-sena l- oħra qala' kważi Lm1.5 miljun, għax allura l-merchant shipping directorate jkun qed jitlef terz mill-introjtu tiegħu.

Pero' imbagħad fl-istess nifs jista' jingħad li s-sena l-oħra kien stmat li se jaqla' Lm1 miljun biss u qala' ferm aktar.

Allura din is-sena se jiġri l-istess?

Żgur li din is-sena se mmorru agħar mis-snin ta' qabel.

Meta kont qiegħed nitkellem mal-Ministru, għamilt żball żgħir meta ppruvajt nara t-tunnellaġġ ta' vapuri reġistrati f'Malta mill-estimi, għax din l-informazzjoni ma tirriżultax fl-estimi proprji imma tidher f'rapport, li huwa parti mill- estimi, li sfortunatament ma ngħatajtx kopja tiegħu.

Jien għamilt riċerka informali u għamilt diversi domandi lill-Ministru, bħal jekk it-tunellaġġ ta' vapuri reġistrati f'Malta żdiedx jew naqasx, kemm kien hemm vapuri li kkanċellaw ir-reġistrazzjoni tagħhom mal-bandiera Maltija u domandi oħrajn relatati.

Ir-risposta tal-Ministru kienet li din l-informazzjoni qiegħda fl- estimi.

Fil-fatt, għandu raġun, għax din l-informazzjoni qiegħda fid- dokument li huwa parti mill-estimi, id-dokument li jien ma kellix !

F'dawn l-aħħar ftit snin kien hemm tnaqqis fil-persentaġġ tal-vapuri li kienu qegħdin jiġu reġistrati f'Malta.

Sa erba' snin ilu, mhux talli konna qegħdin inżidu l-ammont ta' vapuri reġistrati f'Malta kull sena, talli l-persentaġġ ta' awment kien qiegħed jiżdied ukoll.

Konna wasalna f'punt fejn pajjiżna kien it-tielet jew ir-raba' l-iktar reġistru popolari fid-dinja.

Din hija xi ħaġa tajba.

Kif jgħidu ż-żewġ naħat tal-Kamra, pajjiżna huwa żgħir.

Għalhekk, biex ngħixu rridu noħolqu niċeċ ta' industriji u nsaħħu lill-industrija tas-servizzi, kemm dawk finanzjarji kif ukoll servizzi oħrajn.

Dan għaliex sfortunatament, l-industrija tradizzjonali tal-manifattura, li kienet timpjega ħafna nies, qiegħda taffronta ħafna kompetizzjoni minn pajjiżi ġganti li għandhom cheap labour, kif fuq kollox qiegħed jiġrilhom l- industriji f'ħafna pajjiżi fl-Ewropa.

Għalhekk, filwaqt li nippruvaw nżommu dak li għandna, irridu nħarsu lejn il-futur.

Żgur li dawn in-niċeċ ta' servizzi li dejjem kellna, irridu nibżgħu għalihom.

L-industrija tar- reġistrazzjoni tal-vapuri hija waħda minnhom.

Hija niċċa li tiġġenera ammont ta' flus, mhux biss minħabba s-surplus li tagħti lill-awtorita' imma anke minħabba l-mijiet, jew mhux eluf, ta' nies li l-għixien tagħhom jiddependi minnha.

Hemm ħafna avukati, accountants, managers, segretarji, li huma impjegati f'uffiċini fejn ix-xogħol ewlieni tagħhom hu r- reġistrazzjoni ta' vapuri u xogħol anċillari ma' dan.

Wieħed mill-impatti pjuttost negattivi tas-sħubija ta' Malta fl-UE kien proprju dan, li qlajna daqqa ta' ħarta fir-rigward tar-reġistrazzjoni ta' vapuri.

Illum m'għandix ħin biżżejjed, pero' darb'oħra jkolli l- opportunita' li nagħmel analiżi akkurata u dettaljata ta' x'kienu l-fatturi ewlenin li qegħdin iwasslu għal dan.

Meta wieħed jibda jirrestrinġi ftit il-leġiżlazzjoni li jkollu, meta wieħed jipprova jagħmel il-liġi tagħna aktar analoga ma' leġislazzjonijiet simili fl-UE, inqas se jibqagħlu inċentivi differenti x'joffri.

Ovvjament, dan jissarraf f'telf ta' xogħol.

M'iniex qiegħed inkun allarmanti, m'iniex qiegħed ngħid li t- tnaqqis kien xi wieħed drakonjan, pero' l-fatt li hemm tnaqqis, fl-opinjoni tiegħi huwa inkwetanti ħafna.

Għalkemm l-introjtu se jonqos, min-naħa l-oħra, l-ispejjeż huma proġettati li jiżdiedu.

Fil-fatt, għas-sena 2003-2004, l-ispejjeż kienu stmati li se jkunu Lm2,120,000, meta fil-fatt intefqu Lm1,695,000 miljun, jiġifieri Lm0.5 miljun inqas minn dak proġettat.

Għal din is-sena qiegħed jerġa' jingħad li se jintefqu aktar minn Lm2 miljuni.

Allaħares f'din is-sena jintefqu Lm2 miljuni, pero', jekk fis-sena l-oħra ntefqu Lm320,000 inqas, ma tkunx idea ħażina kieku naraw għaliex f'din is-sena se jintefqu daqstant flus aktar.

L-iżgħar direttorat huwa dak tal-yachting, li wkoll jagħti surplus ta' madwar Lm300,000 fis-sena lill-awtorita'.

F'dan ir-rigward ma qgħadtx nagħmel analiżi profonda għax donnu li kull sena, l-ammont ta' flus li jdaħħal dan id-direttorat jibqa' ta' madwar Lm300,000, peress li l-ammont ta' berthing sites f'dawn l-aħħar snin ma nbidilx b'xi mod drastiku.

Fil- fatt, m'għandnix biżżejjed irmiġġi għad-domanda li hemm.

Jien għandi daqsxejn ta' affiljazzjoni ma' persuni fil-qasam tal-yaching, peress li jien dilettant, għandi boat tiegħi u allura għandi ħafna ħbieb li qegħdin f'dan iċ-ċirku.

L-ewwelnett għandu jingħad – u jidher li huwa proġettat li ssir xi ħaġa – li l-yacht marinas ta' pajjiżna qegħdin jaqgħu lura.

Kien hemm żmien meta dawn lanqas biss kienu yacht marinas, kienu biss irmiġġ, għax il-kunċett ta' yacht marina bħal ta' Saint Tropez daħal f'dawn l-aħħar ħmistax-il sena.

Il-yachting f'Malta twieled b'mod naturali, ma kienx xi opra ta' xi gvern, la tal-partit Nazzjonalista u lanqas tal-partit Laburista.

Kienet xi ħaġa li żviluppat waħedha, peress li pajjiżna qiegħed f'post ċentrali ħafna, u billi l-pajjiżi tan-North Africa ma kinux popolari, ftit kienu dawk il-yachts li kienu jmorru f'Tuneż jew fil-Libja.

Mill-banda l-oħra, il-Greċja hija pjuttost 'il bogħod għall-yacths iż-żgħar, u allura ħafna yachters mill-Italja jew minn Franza li kienu jħobbu jduru mal-Mediterran, kienu jiġu f'Malta.

Barra minn hekk, il-Maltin stess kienu dilettanti ħafna u allura, b'mod naturali, pajjiżna sar ċentru tal-yachting.

Pero' yacht marinas proprji qatt ma kien hawn.

Meta wieħed isiefer jirrejalizza l-livell għoli ta' yacht marinas f'pajjiżi barranin, anke fit- Tuneżija, li tradizzjonalment ma kenitx xi ċentru tal-yachting imma grazzi għall-investiment kapitali kbir li għamlet, illum għandha yacht marinas li kważi jġiegħluna nistħu.

F'pajjiżna hawn yacht marinas żgħar, bħalma hija dik ta' Portomaso, li hija waħda privata.

Kien hemm il-ħsieb li ssir yacht marina f'Għawdex.

Fil-yacht marinas tan-naħa tal-Kottonera sar xogħol sostanzjali u almenu se jkun hemm fejn isorġu s-super yachts, għax sa ftit żmien ilu, pajjiżna ma kienx kapaċi jilqa' għall-isfida tas-super yachts, li jħallu ħafna flus.

Fl-opinjoni tiegħi, lil dan id-direttorat li huwa żgħir, irridu nkabbruh għax il-yachting huwa wieħed minn dawk in-niċeċ li jiġġenera ħafna xogħol.

L-ewwelnett hemm ħafna ship chandling, negozji u nies involuti f'dan it-tip ta' xogħol li qegħdin ifaqqsu kullimkien.

Magħhom jidħlu l-insurances, is- services providers, eċċ. In-nies tal-yachting huma nies tal-flus, huma tip ta' turisti li pajjiżna jixtieq jattira lejh.

Huwa inutli li noqogħdu ngħidu li għandna ħafna turisti.

Jista' jkun hawn 100,000 turist, imma jekk dawk ikunu studenti u allura ma jkunux kapaċi jinjettaw il-flus f'dan il-pajjiż, xorta ma nkunux qegħdin nagħmlu gwadann.

Huwa tajjeb li jkun hawn dawn it-turisti kollha, pero', in-nies involuti fil-yachting, speċjalment fis-super yachts, huma nies bi flus kbar.

Għalhekk naħseb li għandna nagħmlu sforz straordinarju biex nipproġettaw lil pajjiżna, illum aktar minn qatt qabel.

Dan l-aħħar attendejt bħala parti minn delegazzjoni fil-Libja, flimkien mal- kollegi tiegħi membri tal-kumitat għall-affarijiet barranin u Ewropej, fejn fost affarijiet oħrajn iltqajna mal-ministru tat-turiżmu t'hemmhekk.

Intqal lilna li l-Libja qiegħda tipproġetta li tinjetta ħafna flus biex tibda tattira lit-turisti.

Bħalissa, il-Libja għandha biss 120,000 turist fis-sena, jiġifieri m'hijiex pajjiż tat-turisti, pero' għandha kosta ta' aktar minn 1,000 kilometru ta' baħar pristine, ta' bajjiet mhux utilizzati, ta' areas fejn jistgħu jinbnew l-isbaħ yacht marinas u naturalment se jibda jsir investiment qawwi f'dan is-sens.

Fit-Tuneżija diġa' sar investiment kbir f'dan is-sens.

Għalhekk, aħna li kellna dan l-investiment, irridu nsaħħuħ, irridu nipproġettaw lil pajjiż bħala ċentru tal-yachting ukoll.

Naħseb li rridu nagħmlu upgrading tal- livell tas-servizzi li nagħtu fil-yacht marinas tagħna.

Illum, biex nikkompetu rridu nkunu state of the art.

Fl-Ewropea, ftit hemm state of the art marinas, imma hemm, u allura, la għada pitgħada il-kompetizzjoni se tikber, allura rridu nżidu d-drive tagħna.

Id-dħul tad-direttorat dejjem ikun ta' madwar Lm750,000 fis-sena.

Dan id- direttorat irnexxielu jżommu l-ispiża tiegħu għal madwar Lm500,000, hu għalhekk wasalna għas-somma ta' Lm300,000.

Mill-estimi li jkolli quddiemi - u f'dan ir-rigward nixtieq li l-Ministru jirrispondi - fil-capital expenditure ma jidhirx li hemm somom ta' flus allokati speċifikament għal tkabbir ta' marinas jew xi ammont speċifikament allokat għall-iżvilupp ta' marinas ġodda, bħal per eżempju f'Għawdex.

Kemm il-politika tal-partit Nazzjonalista fil-gvern kif ukoll il-politika tal-partit Laburista fl-oppożizzjoni tgħid li Għawdex għandu jibda jiġi trattat bħala ċentru għalih f'dak li għandu x'jaqsam mat-turisti.

Mhux it- turisti jiġu f'Malta, imorru ġurnata f'Għawdex u jerġgħu jiġu lura f'Malta.

Għalkemm ħafna nies li jiġu f'Malta, imorru f'Għawdex, m'hemmx turisti għal Għawdex.

L-istess jista' jingħad fir-rigward tal-yachting.

Għawdex huwa iżgħar minn Malta.

Bejniethom, Malta u Għawdex għandhom madwar 370 kilometru ta' kosta, li m'humiex ftit.

Għalkemm pajjiżna huwa gżira żgħira, il-kosta hija waħda sostanzjali.

F'Għawdex, il-kosta hija iżgħar, pero' hemm ħafna bajjiet li għadhom fl-istat oriġinali tagħhom.

Dan biex ma nsemmux il-karattru uniku li għandu Għawdex.

Fl-Imġarr hemm fejn wieħed jista' jmur bid-dgħajsa.

Hemm parti fejn wieħed jista' jsorġi għal ġurnata b'xejn u juża s-servizzi b'xejn u hemm parti oħra fejn wieħed jista' jgħaddi l-lejl jew jagħmel weekend, eċċ. Ovvjament, fl-Imġarr biss hemm din il-possibilita'.

M'hemm imkien ieħor fejn wieħed jista' jmur.

Wieħed jifhem ukoll li peress li Għawdex m'huwiex kbir, m'huwiex daqshekk faċli li wieħed isib l-aħjar parti, pero', fl- opinjoni tiegħi, Għawdex jistħoqqlu li jkollu state of the art marina.

L-Għawdxin m'għandhomx ħafna affarijiet, iżda l-ftit affarijiet li jagħmlu, kważi kważi jagħmluhom aħjar mill-Maltin.

L-Għawdxin għandhom ċerta pride, għandhom ġżira li għadha pristine, għandhom kampanja verament sabiħa u għalhekk naħseb li jistħoqqilhom li jkollhom yacht marina għalihom, għax b'hekk ikunu jistgħu jattiraw turisti fil-qasam tal-yachting li se jiġu f'Malta, imbagħad se jirmiġġjaw f'Għawdex u jibqgħu hemm.

Fis-sitwazzjoni preżenti, il-yacths imorru sa Kemmuna jew sa Għawdex u jerġgħu jiġu jibbertjaw hawnhekk, bil-qligħ imur kollu għand il-Maltin.

Is-ship chandlers, min jaħdem fl-insurances u l-burdnara huma kollha Maltin, għalhekk dan il-qasam ftit iħalli flus direttament f'Għawdex.

Sur President, nerġa' ngħid li ma jidher li hemm xejn ipproġettat għall- marinas.

Qiegħed jingħad li hemm spiża ta' Lm500,000 - li tkun rikorrenti - pero', taħt il-yachting directorate hemm miktub li se jkun hemm infiq ta' Lm0.5 miljun għar-refurbishment tal-port taċ-Ċirkewwa.

Ovvjament, din hija xi ħaġa tajba li allaħares ma ssirx, pero' m'hijiex yacht marina.

Jien qiegħed nara li m'huwiex maħsub li jsir investiment fil-yachting f'Malta.

Anke mid-domandi parlamentari li ta' sikwit nagħmel, naf li hemm għatx kbir għall-yachting f'Malta, pero', nerġa' ngħid li m'iniex qiegħed nara investiment f'dan ir-rigward.

Se nerġa' nidħol fis-suġġett tal-capital expenditure totali ta' l- awtorita', u nikkonkludi bih.

Hemm kważi Lm5 miljuni allokati għal investiment kapitali mill-awtorita'.

Kif għedt iktar kmieni, nimmaġina li waħda mir-raġunijiet għaliex l-appropriation tal-gvern mill-flus ta' l- awtorita' se tonqos bin-nofs hi biex jibqa' aktar flus fl-awtorita', li jidħlu fl-accumulated revenues ħalli minnhom ikun hemm il-kapital.

Fil- fatt, f'din is-sena l-awtorita' qiegħda tipproponi li tonfoq Lm700,000 biex jiġu upgraded id-digital security services u l-port and postal VTS, Lm0.5 miljun biex jiġi żviluppat iċ-Ċirkewwa quay u Lm2.6 miljuni għall- construction of maritime trade centre, the purchase of furniture u office and IT equipment.

Ta' min jinnota li fis-sena li għaddiet ukoll kien hemm proġettata n-nefqa ta' madwar Lm5 miljuni, pero' n-nefqa attwali kienet ta' Lm1.7 miljun, jiġifieri madwar 20% ta' dak li kellu jintefaq.

Intenni li ħadd m'hu profeta, u meta wieħed ikun qiegħed imexxi awtorita' kbira u importanti bħalma hi l-Awtorita' Marittima, qatt ma jista' jkun jaf eżatt kemm se tkun in-nefqa annwali.

Nixtieq inkun naf kemm baqa' revenue fl-MMA, għax mill-estimi, dan ma jirriżultalix.

Kif għedt iktar kmieni, għal snin twal, l-MMA kien ikollha surplus, li parti minnu kien jieħdu l-gvern – bħala average kien jieħu Lm0.5 miljun, iżda f'din is-sena se jieħu inqas – u l-kumplament kienet tieħdu l-awtorita' biex ikollha reserve account ħalli meta tagħmel xi investiment kapitali, ikollha l-flus neċessarji biex tagħmel dan.

Ovvjament, din is-sena se jintefqu Lm2.6 miljun fil-kostruzzjoni ta' maritime trade centre.

Jien m'iniex qiegħed ngħid li f'pajjiżna m'għandux ikollna maritime trade centre, pero' qegħdin nitkellmu dwar ammont sostanzjali ta' flus.

Se ssir a digital security system, li se tiswa Lm700,000.

Biex nerġa' norbot mal-kwestjoni tal-yacht marinas, f'din in- nefqa kapitali m'iniex qiegħed nara xi ħaġa ġdida, xi capital investiment proġettat biex isiru l-marinas.

Sur President, ma xtaqtx inkun polemikuż, pero' nixtieq inkun naf ħaġa waħda biss.

Jista' l-Ministru jgħid kemm kien stmat li se jiswa l-proġett ta' refurbishment tal-port taċ-Ċirkewwa, kemm intefaq attwalment u kemm hu kalkolat li se jiswa'?

Nixtieq inkun naf ukoll jekk għal dan il-proġett, hemmx insurance u jekk hemm, minn fejn qiegħda titħallas, jekk hux minn min qiegħed jieħu ħsieb lil dan il-proġett jew mill-awtorita'.

Mill-bqija, m'għandi xejn iżjed xi ngħid.

Nirringrazzjak.

THE DEPUTY SPEAKER: Grazzi.

Issa jagħlaq id-dibattitu l-Ministru.

ONOR.

ĊENSU GALEA: Sur President, nirringrazzja kemm lill-Onor.

Jose' Herrera u kif ukoll lill-Onor.

Joe Mizzi ta' l-interventi li għamlu.

Irrid nibda billi ngħid li għalkemm ma naqbilx ma' diversi punti li semma' l- Onor. Herrera, dan almenu daħal fiċ-ċifri u għamel ċerti domandi biex ikun hemm reazzjonijiet.

Jien inqis li dan huwa punt tajjeb għax fl-aħħar mill- aħħar, meta jkunu qegħdin jiġu diskussi l-estimi, wieħed mill-punti prinċipali tad-diskussjoni jkun proprju ċ-ċifri.

Se nipprova nwieġeb uħud mid-domandi li saru mill-Onor.

Herrera, filwaqt li ngħaddi xi kummenti dwar il-punti li ssemmew mill-Onor.

Joe Mizzi.

L-Onor.

Herrera għamel riferenza għall-fatt li fis-sena 2004-2005, il-ports directorate qiegħed jipproġetta li se jdaħħal Lm740,000 inqas milli daħħal fis-sena 2003-2004.

Qiegħed jingħad ukoll li se jkun hemm ukoll żieda ta' madwar Lm600,000 fin-nefqa ta' l-istess direttorat.

Dawn il-Lm597,000, biex inkun preċiż, se jintefqu fi proġetti marbutin ma' l-UE, u ċioe' proġetti marbutin mat-technical feasbility studies, ma' l-upgrading tal- MERMS database, ma' twinning li qiegħed isir bejn id-direttorat tal-port u l-UE permezz ta' aġenzija Franċiża, u ma' port safety manual, li se jkun il- bażi li fuqu d-diversi domandi dwar ir-risk assessment li għamel l-Onor.

Joe Mizzi jkunu jistgħu jiġu mwieġba.

Nistenna li dan il-port safety manual jitlesta matul is-sena finanzjarja li qegħdin fiha.

Huwa importanti li ngħid dan għax meta wieħed iħares lejn iċ-ċifri waħedhom, bla ma jrid jispiċċa jagħmel ċerti domandi.

Pero', meta imbagħad jidħol fid-dettal jirrealizza li attwalment, iż-żidiet m'humiex rikorrenti imma huma żidiet speċifiċi, marbutin ma' proġetti partikolari, li huwa importanti li jsiru biex jiġi assigurat li kull ħaġa marbuta mad-diversi oqsma marittimi f'pajjiżna issir b'mod tajjeb.

L-Onor.

Herrera għamel riferenza wkoll għall-maritime trade centre.

Fl- introduzzjoni tiegħi, jien aċċennajt għal dan il-bini, li se jkun iċ-ċentru li minnu se taħdem l-Awtorita' Marittima fis-snin li ġejjin.

Dan qiegħed jinbena fil-Port il-Kbir stess.

Fil-fatt, huwa parti minn bini in shell form, li parti minnu se titħallas mill-consortium VISET, skond il-ftehim li kien approvat minn dan il-parlament ftit snin ilu.

Kien miftiehem li l- VISET itella' dan il-bini in shell form, imbagħad l-Awtorita' Marittima tagħmel il-finishing.

Dawn kollha punti li joħorġu mir-rapporti annwali.

Għar-rigward tal-yacht marinas, filwaqt li huwa veru li m'hemmx vot speċifiku, fl-introduzzjoni tiegħi għedt li matul ix-xhur li għaddew, l- Awtorita' Marittima, flimkien mal-MEPA, kienet qiegħda tara li ċerti responsabbiltajiet marbutin ma' l-iżviluppi ta' yacht marinas, isiru.

Għedt ukoll li matul ix-xhur li għaddew, kemm bħala gvern kif ukoll bħala Awtorita' Marittima, pero' b'mod partikolari bħala gvern, erġajna identifikajna n-numru ta' siti li jistgħu jiġu żviluppati bħala yacht marinas.

Issa, wara li kienu żviluppati l-marinas ta' Manoel Island u tal- Kottonera, imiss lill-marina fix-Xemxija.

Fix-xhur li għaddew, kien hemm commitment u dikjarazzjonijiet fil-pubbliku li jkun hemm żvilupp ta' yacht marina fl-inħawi tax-Xemxija.

Ovvjament, hemm diversi siti li wieħed jista' jitkellem dwarhom.

Ir- rapport ta' l-1995, li għamilt riferenza għalih, li f'dak iż-żmien kien żviluppat mill-Awtorita' Marittima u mill-planning authority, jindika madwar 19 jew 20 sit.

Għalhekk nistgħu nidentifikaw lil dawn is-siti, wieħed wara l-ieħor, u nimxu fuqhom.

Bħalissa qegħdin ngħidu li se niżviluppaw marina fix-Xemxija.

Fil-fatt, l- Awtorita' Marittima qiegħda tivvota Lm20,000 biex isiru feasibility studies għal dawn l-inħawi.

Naturalment, minn issa wkoll qegħdin niddikjaraw li għall-kuntrarju ta' dak li ġara fl-Imsida u fl-Imġarr Għawdex, l-Awtorita' Marittima, flimkien mal-MEPA, se tara x'inhuma l-kriterji li fuqhom għandu jkun hemm l-iżvilupp u liema kriterji ta' żvilupp jiġu applikati fil- konfront ta' persuni li jkunu interessati li jagħmlu l-investiment.

Fir-rigward tal-marinas li qegħdin nitkellmu dwarhom – u dan ma jgħoddx biss għall-inħawi tax-Xemxija imma anke għall-iżvilupp ta' marinas oħrajn li jista' jkun hemm fiż-żmien li ġej - l-intenzjoni hi li l-Awtorita' Marittima, flimkien mal-MEPA, tassigura li jkun hemm ċerti kriterji li jiġu osservati, imbagħad ikun is-settur privat li jagħmel l-investiment.

Jien nistenna li matul din is-sena finanzjarja se niżviluppaw biżżejjed lill- kunċett biex nassiguraw li l-privat ikollu fuq xiex jibni.

Dan huwa importanti li nifhmuh għax ma nistgħux inħallu li jkun biss il-gvern li jagħmel l-investiment, b'mod partikolari f'attivitajiet bħal dawn.

L-Onor.

Herrera għalaq id-diskors tiegħu billi għamel riferenza għat- terminal taċ-Ċirkewwa, fejn staqsa domanda pertinenti.

Jekk wieħed iħares lejn in-nefqiet orġinali, ma jistax jagħmel l-iżball li jaqbad nefqa u jgħid li din kienet smata li tkun tant, imbagħad żdiedet jew naqset.

Jiddependi wkoll minn meta wieħed iħares lejn nefqiet partikolari, għax jekk wieħed imur lura sa l-1994, meta kien hemm l-ewwel indikazzjoni tal- proġett, u l-1996 u l-1998, meta kien hemm indikazzjoni ta' proġett ieħor li kien se jsir fl-istess inħawi, ukoll bl-iskop li jipprovdi servizz aħjar bejn Malta u Għawdex, ma jistax iqabbel l-ispiża ta' dak iż-żmien mal- proġetti kif inhuma llum.

Fis-sena 2001, l-istima kienet intenzjonata li tkun ta' madwar Lm13-il miljun, minbarra l-VAT, għax l-Awtorita' Marittima ġiet dikjarata bħala awtorita' li f'dan il-każ, m'għandhiex għalfejn tħallas VAT.

Sal-lum fil- fatt intefqu madwar Lm9 miljun bl-istess mod, jiġifieri minbarra l-VAT.

Matul iż-żmien li ġej, nistenna li n-nefqa kalkulata għall-proġett ta' l- Imġarr u ċ-Ċirkewwa tkun ta' madwar Lm14-il miljun jew Lm15-il miljun.

Rigward id-domanda dwar l-insurance, ġejt infurmat li għall-perijodu tal- kostruzzjoni tal-proġett, li diġa' għalaq, kienet l-MMA li kopriet l-ispiża marbuta ma' l-insurance ta' dan il-post.

L-Onor.

Herrera semma punti oħrajn dwar tnaqqis fil-vapuri reġistrati taħt il-bandiera Maltija.

F'paġna 27 ta' l-annual report of activities tal- Malta Maritime Authority, hemm indikazzjoni ta' x'inhuma l-vapuri u t- tunnellaġġi li kien hemm fis-sena 2002, 2003 u 2004.

Kif għedt fil-bidu, kien hemm tnaqqis ta' madwar 2 miljun tunnellata reġistrati taħt il- bandiera Maltija.

Pero' f'dan ir-rigward huwa tajjeb li wieħed jidħol fid- dettall tat-tabella li għandna quddiemna, fejn jista' jinduna b'żewġ affarijiet.

Huwa veru li kien hemm dan it-tnaqqis li qiegħed insemmi, pero' kien hemm żieda fin-numru ta' vapuri jew opri tal-baħar reġistrati taħt dan ir-reġistru.

Jirriżulta li kien hemm żieda globali ta reġistrazzjonijiet, minn 3,365 f'Settembru tas-sena 2003 għal 3,660 f'Settembru ta' din is-sena.

Barra minn hekk, jinsab għaddej proċess ta' reġistrazzjoni taħt ir-reġistru ta' opri tal-baħar tas-sajd, li jkunu kbar fin-numru pero' żgħar ħafna fit- tunnellaġġ.

Tant hu hekk li n-numru ta' fishing vessels, minn 302 f'Settembru 2003 tela' għal 408 f'din is-sena, iżda t-tunnellaġġ kulma żdied kien biss bi 3,000 tunnellata.

Kien hemm żieda wkoll ta' madwar 200 pleasure yachts reġistrati taħt dan ir-reġistru, li iżda jfissru biss 6,000 tunnellata.

Għall-kuntrarju ta' dan, huwa tajjeb li nsemmi d-dry cargo ships, li minn 1,058 naqsu għal 1,033, pero' t-tunnellaġġ baqa' ta' madwar 16 –il miljun tunnellata.

F'dawk li huma bulk cargo ships, jiġifieri vapuri li jġorru merkanzija likwida, b'mod partikolari t-tankers, filwaqt li ma naqsux b'numru kbir, għaliex minn 303 niżlu għal 291, il-parti kbira tat-tnaqqis li hemm fir-reġistru Malti sar minn hawn, għax minn 10.3 miljun tunnellata niżel għal 8.6 miljun tunnellata.

Huwa tajjeb li wieħed iżomm quddiem għajnejh il-fatt li dan it-tnaqqis fit- tunnellaġġ ta' liquid bulk carriers reġistrati taħt il-bandiera Maltija huwa wkoll riżultat ta' deċiżjonijiet li ttieħdu fil-livell ta' l-IMO, fejn Malta, bħala pajjiż integrali mill-IMO u llum ukoll bħala pajjiż ta' l- Unjoni Ewropea, kellha tobdi d-deċiżjoni li s-single hull tankers jiġu phased out fuq perjodu ta' żmien.

Ir-reġistru Malti huwa wieħed mill-iktar li għandu tankers, għalhekk, dan it-tnaqqis kien riżultat ta' dan il-fatt.

Kif għedt fl-introduzzjoni li għamilt, nistenna li matul iż-żmien li ġej, dan it-tunnellaġġ jerġa' jiżdied, kif juru l-indikazzjonijiet.

Fl-introduzzjoni tiegħi m'għamiltx riferenza għan-numru ta' vapuri li jiġu f'Malta, jew fil-portijiet jew barra, imma li b'xi mod imissu magħna.

Sa Settembru 2004 kien hemm żieda ta' kważi 600 vapur li ġie jżurna f'dan iż- żmien, u ċioe' minn 9,043 għal 9,603.

Nistenna li matul iż-żmien li ġej, in-numru ta' vapuri li jiġu jżuruna jkompli jiżdied biex jiġi assigurat id- dħul ta' dawk li jaħdmu fil-portijiet.

Fir-rapport ta' l-attivitajiet tal-Malta Maritime Authority, f'paġna 19 hemm chart li turi d-diversi kategoriji ta' vapuri li jidħlu fil-portijiet ta' pajjiżna.

Kemm-il darba jkun hawn storbju dwar in-numru ta' vapuri navali li jidħlu f'pajjiżna, għalhekk huwa tajjeb li nenfasizza li mit- total tal-vapuri li jidħlu f'pajjiżna, il-vapuri navali jirrappreżentaw biss 1%, għall-kuntrarju tal-cruiseliners, li jammontaw għal 3%.

Huwa tajjeb li ngħid ukoll li 1% tal-vapuri li jiġu f'pajjiżna jmorru fit- tarznari.

Wara li jidhirli li bejn wieħed u ieħor lqatt il-punti kollha li għamel l- Onor. Herrera, ngħaddi issa biex fil-ħin li fadal nipprova nwieġeb xi wħud mid-domandi li għamel l-Onor.

Mizzi.

L-ewwelnett irrid ngħid li kieku wieħed kellu joqgħod fuq id-diskors li għamel l-Onor.

Mizzi, fejn enfasizza b'mod qawwi l-punti negattivi li għandna f'pajjiżna, jieħu l-impressjoni li l-gvern m'hu qiegħed jagħmel xejn jew inkella qiegħed jara kif jagħmel biex jeqred kull ħaġa li kien għamel jew ħaseb li se jagħmel il-partit Laburista meta kien fil-gvern bejn l-1996 u l-1998.

Sur President, jekk hemm xi ħaġa li se nkompli nipprova nagħmel fis-snin li ġejjin hi li nassigura li ma jkunx hemm perikli għall-attivita' merkantili li tkun qiegħda ssir fil-portijiet ta' pajjiżna u fl-ibħra tal-madwar.

Għall-kuntrarju ta' dak li jaħsbu ħafna membri ta' din il-Kamra, il- portijiet ta' pajjiżna u l-ibħra tal-madwar huma oqsma mill-aktar importanti ta' l-ekonomija tagħna.

Ħafna drabi, aħna għandna t-tendenza li naħsbu li l-baħar huwa tajjeb għal dawk li għandhom xi opra tal-baħar, xi cabin cruiser – li jammontaw għal madwar 14,000 – u nieqfu hemm.

Sur President, almenu lkoll naqblu li l-ibħra territorjali tagħna minn dejjem kienu ta' importanza ekonomika qawwija.

Jidher biċ-ċar li matul is- snin li ġejjin, jekk inkunu f'qagħda li bis-serjeta' nifhmu x'se jkunu l- iżviluppi fit-traġitt tal-merkanzija mill-Asja lejn l-Ewropa, b'mod partikolari, għandna x'niggwadanjaw mill-pożizzjoni ġeografika tagħna, proprju għaliex huwa mistenni li jkun hemm żieda qawwija fil-merkanzija li tgħaddi minn ħdejna.

Dan huwa importanti li nifhmuh għax - u hawnhekk nagħmel riferenza wkoll għal dak li qal l-Onor.

Joe Mizzi - ir-riforma fil- portijiet tagħna m'hijiex riforma tal-cargo handling.

Ir-riforma fil- portijiet tagħna hija waħda tal-prattiċi tax-xogħol, fil-mod ta' kif isiru ċerti xogħlijiet meta ma jkollhomx għalfejn isiru, u jispiċċaw jitħallsu għal darba, darbtejn.

Din ir-riforma hija intenzjonata biex dawk il-modi li m'għadhomx jagħmlu sens, jinbidu.

Jien m'għandix dubju li f'dan ir-rigward, anke jekk ma naqblux dwar id- dettalji tal-mod ta' kif naslu għal dawn il-bidliet, irridu naqblu dwar il- fatt li l-prattiċi tax-xogħol fil-portijiet tagħna ma jistgħux jibqgħu dawk li huma.

Għax jekk inkomplu nħaddmu din l-għodda llum, li m'għadhiex tagħmel sens, il-konsegwenza tkun li l-ewwel nies li jintlaqtu, minbarra l- ekonomija ta' pajjiżna, ikunu dawk id-900 ħaddiem li jaqilgħu l-għixien mix- xogħol iebes li jagħmlu fil-portijiet.

Għalkemm dawn il-ħaddiema jitħallsu tajjeb tax-xogħol li jagħmlu, u allaħares ma jkunx hekk, irridu nassiguraw li dak id-dħul tajjeb li għandhom illum ikompli jiżdied, mhux billi jitħallsu ta' xogħol li ma jagħmlux imma billi jitħallsu ta' xogħol ġdid miżjud ma' dak li għandhom illum.

B'hekk huma stess jiggarantixxu li jkunu l-mutur tas-suċċess ta' dawn ir-riformi.

M'għandix dubju li l-ħaddiema tax-xatt, li jiffaċċjaw id-diffikultajiet tax- xogħol tagħhom kuljum, jafu iktar minni li l-uniku mod ta' kif jimxu 'l quddiem m'huwiex li jibqgħu ankrati mal-pożizzjoni antika imma li japprofittaw ruħhom minn dawn ir-realtajiet ekonomiċi ġodda li qegħdin iseħħu bis-saħħa tal-bidliet li ġġib il-globalizzazzjoni.

Ħadd qatt ma kien jobsor li parti sostanzjali mill-prodotti li jiġu kkunsmati fl-Ewropa, se jkunu qegħdin joriġinaw miċ-Ċina.

Pero' r-realta' illum hi li parti sostanzjali mill-affarijiet li nużaw għall-ħajja ta' kuljum ġejjin minn dawn in-naħat, bil-vapuri.

Aħna qegħdin fin-nofs tar-rotta u għalhekk irridu nippreparaw biex nisfruttaw lill-pożizzjoni tagħna.

Jekk ma nagħmlux hekk, nistgħu noqogħdu nħarsu lejn il-vapuri għaddejjin mill-ibħra territorjali tagħna.

Dawn il-vapuri m'humiex se jiġu f'pajjiżna biex jinqabdu f'xi azzjoni industrijali għalxejn jew biex jagħmlu xi pjaċir lili, bħala ministru, lil xi ħadd mill-oppożizzjoni jew lil xi ħadd ieħor.

Dawn il-vapuri jiġu f'dan il-port jew f'xi port ieħor jekk ikunu ċerti li se jingħataw servizz tajjeb u effiċjenti, li jiggarantixxi li l-merkanzija ma tinqabadx fil-portijiet u toqgħod hemmhekk tistenna, imma servizz li jiggarantixxi li l-prodott jitwassal fid-destinazzjoni finali tiegħu.

Sur President, issemmew ukoll ir-risk assessments.

Diġa' għedt li l- Awtorita' Marittima tinsab fil-proċess li tiggarantixxi li jkun hemm analiżi tal-breakwaters f'pajjiżna, li se ssir b'Lm400,000 f'għajnuna diretta ta' l-Unjoni Ewropea.

Dan qiegħed isir fi żmien meta aħna qegħdin nifhmu iktar minn qatt qabel il-ħtieġa li nnaqqsu kemm jista' jkun ir- riskju fl-operazzjoni merkantili marittima tagħna.

L-Onor.

Mizzi għamel ċerti allegazzjonijiet.

Ovvjament, kulħadd jista' jiġi f'din il-Kamra u jagħmel l-allegazzjonijiet.

Nispera li wara l-allegazzjonijiet li nagħmlu f'din il-Kamra, inkunu f'qagħda li noħorġu barra u nirrepetuhom, filwaqt li nsemmu l-ismijiet bl-istess saħħa u ċertezza li nsemmuhom f'din il-Kamra.

M'iniex se nirrepeti l-ismijiet li ssemmew.

L-ismijiet li semma l-Onor.

Mizzi, jien ma nafhomx.

L-Onor.

Mizzi għamel riferenza għall-użu ta' diesel u affarijiet bħal dawn.

Jien niddejjaq meta jkun hemm xi ħadd li jipprova jikkonfondi l-imħuħ tan- nies u jgħid li din hija xi responsabbilta' ta' l-Awtorita' Marittima.

L- MMA għandha ċerti responsabbiltajiet preċiżi.

Meta ġejt mistoqsi dwar jekk l-MMA hijiex qiegħda tagħmel xi investigazzjoni dwar id-diesel, ir-risposta tiegħi kienet li le, l-Awtorita' Marittima m'hi qiegħda tagħmel l-ebda investigazzjoni għax din m'hijiex responsabbilta' tagħha.

(Interruzzjonijiet)

ONOR.

JOE MIZZI: Jien ma semmejtx lill-Malta Maritime Authority imma semmejt speċifikament lill-port security committee.

ONOR.

ĊENSU GALEA: Sur President, lanqas il-port security committee m'għandu r-responsabbilta' li jagħmel investigazzjonijiet ta' dan it-tip.

(Interruzzjonjijiet) Il-port security committee għandu responsabbiltajiet li huma differenti minn dawk.

Apparti l-fatt li l-allegazzjonijiet saru anke qabel ma twaqqaf il-port security committee, m'iniex se nidħol f'dan il-punt.

Il-port security committee għandu responsabbiltajiet li huma marbutin mas-sigurta fil-portijiet ta' pajjiżna.

M'huwiex responsabbli li jara jekk kienx hemm xi ħadd li ħa ...

Huma l-Malta Resources Authority u d- Dwana li huma responsabbli.

Kienu huma li għamlu l-investigazzjonijiet u ġabu r-riżultati ta' dak li għamlu.

Ovvjament, f'dan il-pajjiż, kulħadd irid jerfa' r-responsabbilta' skond is-setturi differenti.

Jekk se nippruvaw ngħidu lin-nies li l-Awtorita' Marittima hija responsabbli minn dawn l-affarijiet li m'humiex responsabbilta' tagħha, allura nkunu qegħdin nippruvaw ngħaddu ż-żmien b'dawk li jkunu qegħdin jisimgħuna.

Żgur li l-intenzjoni m'hijiex dik Il-Malta Resources Authority u d-Dwana għamlu l-investigazzjonijiet tagħhom, safejn naf jien, waslu għall-konklużjonijiet dwar dan, pero' ma kinux l-Awtorita' Marittima jew il-port security committee li għamlu dawn l-affarijiet.

Sur President, għar-rigward ta' Marsaxlokk irrid ngħid li l-Awtorita' Marittima għandha r-responsabbilta' li taggarantixxi li l-pixka fil- portijiet ta' din il-lokalita' tkun ta' ċertu fond, u cioe' 14.5 metri jew 15-il metru.

L-Awtorita' Marittima qegħda tara wkoll li f'dik li hija d- draft neċessarja fid-daħla ta' Marsaxlokk, dan jiġi garantit.

Ovvjament, l- Awtorita' Marittima tista' tiggarantixxi wkoll li jkun hemm il-pixka skond dak li tippermetti il-kostruzzjoni tal-breakwater.

Jekk il-breakwater ta' Marsaxlokk jista' jinkixef sa fond ta' 14.5 metri, jistgħu jippruvaw jiġu kemm iridu vapuri li għandhom 15, 16 jew 17-il metru fond u li jġorru 10,000 container, għax jekk m'hemmx pixka li tiggarantixxi li l-post ikun sod, allura jkollna diffikultajiet ta' natura oħra.

Iżda dan m'huwiex il- punt ta' diskussjoni li għandna quddiemna llum.

L-Onor.

Mizzi semma lill-piloti.

Jiena ngħid kemm kelli raġun meta f'Marzu tas-sena 2003, wara xhur sħaħ ta' diskussjonijiet mal-piloti u mal-UHM li tirrappreżentahom, wasalna għall-ftehim li ffirmajna dakinhar u Alla jbierek, il-korp ta' 16-il pilota li jagħmlu x-xogħol ta' pilotaġġ kollu f'dan il-pajjiż, wara dak il-ftehim inbidlu għall-aħjar mil-lejl għal nhar.

Illum, dawn is-16-il pilota huma fost l-iktar nies effiċjenti li għandna fis-sistema tal-portijiet tagħna.

Minn dak iż-żmien 'l hawn, għamlu progress kbir fil-mod ta' kif jipprovdu servizz lill-vapuri li jidħlu f'pajjiżna.

Għalkemm huma grupp żgħir, bħal ħafna mill-gruppi ta' ħaddiema fil-portijiet tagħna, qegħdin iżidu kontinwament id-dħul tagħhom, filwaqt li qegħdin ikunu ta' eżempju kif wieħed jista' jkun ħaddiem tal-port u ma joqgħodx jilgħab billi x'ħin ifettillu, jipprova jwaqqaf lix-xogħol fil- portijiet.

Ir-responsabbiltajiet tagħna ta' training ta' dawn is-16-il pilota, aħna nerfgħuhom mhux bl-10% tal-fondi, għax dawn il-flus ma jittiħdux lill- Awtorita' Marittima biex ikun hemm training għal dawn il-piloti.

L- Awtorita' Marittima qiegħda - u l-piloti jafu b'dan - kontinwament tipprovdi l-finanzi neċessarji biex dawn il-persuni jkun l-ħin kollu pprovduti bit-taħriġ neċessarju ħalli jkomplu jkunu ta' eżempju għall- ħaddiema l-oħrajn fil-portijiet.

L-Onor.

Mizzi qalilna wkoll li an oil pollution incident will bring Malta to a standstill.

L-Onor.

Mizzi kien qiegħed jikkwota xi ħaġa li jien għedt x'imkien, għax konna fil-perijodu fejn il-ministeru responsabbli mill- Awtorita' Marittima kien qiegħed jaħdem mad-diversi korpi differenti li għandna f'pajjiżna, li għandhom x'jaqsmu mal-ħtieġa li jkun hemm sigurta' ħalli ma jkollniex pollution minn żjut, proprju biex nassiguraw li dak li forsi sa ċertu żmien, ma kienx qiegħed isir, jibda jsir.

Dażgur li dan il- grupp ta' persuni għandu d-diffikultajiet!

L-ewwelnett għandu l-problema li inċident ta' ħruġ ta' żjut jista' jiġri l-ħin kollu, kullimkien, mingħajr ħadd ma jkun qiegħed jistennih.

Pero' almenu qegħdin f'pożizzjoni li nassiguraw li l-pjan ta' kontiġenza, li kien sar f'dak iż-żmien - ħadd m'hu se jgħid li ma kienx sar, inkun irresponsabbli jekk ngħid li ma sarx – jiġi upgraded u mtejjeb.

Dan huwa dak li qegħdin nagħmlu.

Issemmiet il-kwestjoni ta' security standards, li rridu nkomplu naħdmu fuqha.

Fil-fatt, l-Awtorita' Marittima qiegħda tinvesti biex ikollna security standards.

L-Onor.

Mizzi qalilna li billi ngħaddu l-liġijiet u ninfurmaw li hemm ċerti regolamenti in place, ma jkun ifisser xejn jekk imbagħad ma nipprattikawhomx.

Illum qegħdin f'pożizzjoni li għandna diversi regolamenti li qegħdin in place.

Uħud minnhom huma applikati to the full u oħrajn dalwaqt ikunu applikati to the full.

Żgur li qegħdin aħjar milli konna sa tliet snin ilu.

Iktar ma jgħaddi ż-żmien, iktar irridu nkunu assigurati li r-regolamenti f'dan il-pajjiż ikunu in place.

L-ewwel inpoġġu r-regolamenti in place, imbagħad napplikawhom, għax jekk ma jkunx hemm ir- regolamenti, żgur li ma nkunux nistgħu napplikawhom.

Fil-fatt, f'Diċembru 2003 ġew adottati is-SOLAS convention, il-MARPOL convention u s-civil liability convention.

Dawn huma konvenzjonijiet li l-gvern ta' Malta, permezz tal-pożizzjoni li ħadet l-Awtorita' Marittima, iddeċieda li jista' jmexxi fuqhom, u bil-mod il-mod nistgħu nibdew napplikawhom.

Saret riferenza għaċ-Ċirkewwa, fejn l-Onor.

Mizzi qalilna li fin-north quay hemm żewġ red lights.

Jien naf li hemm żewġt idwal ħomor, pero', l- informazzjoni li għandi dwar dan il-każ partikolari tgħid li dan m'huwiex port bħalma hu l-Port il-Kbir u għalhekk iridu jinxtegħlu ċerti dwal.

Għar-rigward tad-dwal ta' Sant'Iermu, l-Onor.

Mizzi qalilna li hemm dawl li jteptep kull ħmistax-il sekonda.

Huwa veru li fl-aħħar ġimgħat, dan il- dawl partikolari ma kienx qiegħed jopera kif suppost, pero', min taħ l- informazzjoni seta' qallu wkoll li hemm notice to mariners li tindika li dik hija sitwazzjoni temporanja li l-Awtorita' Marittima qiegħda taċċerta li terġa' lura għall-istat tajjeb tagħha.

L-inspections fuq il-bunkering isiru minn żmien għal ieħor.

Issa dwar jekk dawn isirux biżżejjed jew iżżejjed, jien wieħed minn dawk li nemmen li idealment, ma jsiru qatt għax ir-regolamenti jkunu qegħdin jiġu osservati.

Pero', peress li naf li ħafna persuni jaqgħu għat-tentazzjoni li ma josservawx ir-regolamenti, naħseb li ċertu tip ta' inspections ikollhom bżonn isiru biex jiġi assigurat li kollox ikun qiegħed miexi tajjeb.

Saru riferenzi wkoll għall-attakk fuq l-operatur tal-handling tal-cargo.

F'dan ir-rigward, il-gvern huwa determinat li jibqa' miexi 'l quddiem biex jassigura li l-bidliet li hemm bżonn li jsiru, fil-fatt isiru.

L-Onor.

Mizzi semma' wkoll lill-VTS u qalilna li hemm nies ta' l-armata u nies oħrajn li għandhom ċerta esperjenza.

Jien ma nafx min huma dawn in- nies l-oħrajn li għandhom ċerta esperjenza.

L-Awtorita' Marittima u l-Forzi Armati, bejniethom għandhom arranġament dwar min se jkun responsabbli minn fejn u kif.

Jekk ikun hemm il-ħtieġa ta' għażla ta' personnel, m'hu se nsib lil ħadd mit-triq, bl-esperjenza jew mingħajrha, u nibagħtu jagħmel dan it-tip ta' xogħol għax mur ara x'pandemonju jinqala' għax ikun intagħżel dak jew l-ieħor!

Jien ma nafx għal min qiegħed jirreferi, pero' lill-Onor.

Mizzi nista' nassigurah li jekk se jkun hemm il-ħtieġa ta' iktar ħaddiema, jiġu magħżula dawk li jkunu jistgħu jaqdu d-doveri tagħhom.

Ma nafx jekk l-MMA u l-Forzi Armati għandhomx il-persuni neċessarji, pero', jekk se jkun hemm bżonn ta' persuni oħrajn, allura l-mod ta' kif issir l- għażla tkun waħda trasparenti kemm jista' jkun.

Mr Speaker, għandna quddiemna l-għeluq ta' diskussjoni dwar l-Awtorita' Marittima, li kif għedt fl-introduzzjoni tiegħi, hija awtorita' li għalkemm ma tkunx fl-aħbarijiet ta' kuljum, għandna diversi responsabbiltajiet, li wħud minnhom issemmew kemm min-naħa tiegħi kif ukoll min-naħa ta' l- oppożizzjoni.

Hemm punti marbutin ma' l-operat ta' l-Awtorita' Marittima li jridu jitkomplew matul iż-żmien li ġej.

Irridu kontinwament nassiguraw li l-Awtorita' Marittima mhux tieqaf u tgħid prosit lilha nnifisha għal dak li għamlet.

L-Awtorita' Marittima taf li m'għandhiex għalfejn tippretendi li mmur jien ngħidilha prosit għal dak li sargħalkemm imxejna 'l quddiem. għalkemm ma nistgħux nagħmlu paragun bejn l-Awtorita' Marittima fis-sena 2005 u l-Awtorita' Marittima fl-1998, dejjem jibqa' ħafna iktar xi jsir.

Dan biex nassiguraw li dak li għamilna lbieraħ, inbiddluh, nirranġawh u ntejbuh għal għada.

L-Awtorita' Marittima ma jridux jikkuntentaw b'dak li għamlu lbieraħ imma jridu jħarsu lejn il-proġetti tal-futur.

Filwaqt li nirringrazzja lil kull membri tal-bord tad-diretturi, sa l-inqas ħaddiem li hemm fl-Awtorita' Marittima, ngħidilhom biex flimkien inkomplu naħdmu ħalli s-settur marittimu f'pajjiżna, bħalma għamel f'dawn l-aħħar sitt snin, minkejja d-diffikultajiet kollha li jinqalgħu minn żmien għall- ieħor, irnexxielu jimxi 'l quddiem.

Hu x'inhu x-xogħol tagħhom, in-nies li jaħdmu f'dan is-settur illum għandhom kundizzjonijiet ferm aħjar milli kellhom żmien ilu.

J'Alla meta niltaqgħu bħal dan iż-żmien sena biex niddiskutu dan is-suġġett, inkunu nistgħu nerġgħu ngħidu li għal darb'oħra, is-settur marittimu mexa 'l quddiem u min miss miegħu kompla miexi 'l quddiem.

Nirringrazzjak.

MR SPEAKER: Grazzi.

Il-mistoqsija hija l-mozzjoni sabiex il-Kamra tapprova l-estimi tad-dħul u nfiq ta' l-Awtorita` Marittima ta' Malta għas- sena 2004/2005, kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division.

MR SPEAKER: Din id-division tittieħed minn hawn u 20 minuta oħra.

Billi fid-9.00 p.m. intalbet votazzjoni, il-Kamra ġiet sospiża u rriżumiet 20 minuta wara.

MR SPEAKER: Il-mistoqsija hi l-mozzjoni biex il-Kamra tapprova l-estimi tad-dħul u nfiq ta' l-Awtorita` Marittima ta' Malta għas-sena 2004/2005 kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division.

MR SPEAKER: L-Onor.

Mario Galea.

ONOR.

MARIO GALEA : Sur President, għan-naħa tal-gvern se jiġu paired l- Onor. Anthony Abela, l-Onor.

Robert Arrigo, l-Onor.

Michael Asciak, l-Onor.

Mario de Marco, l-Onor.

Michael Frendo, l-Onor.

Lawrence Gonzi u l-Onor.

Francis Zammit Dimech.

MR SPEAKER: Grazzi.L-Onor.

Joe Mizzi.

ONOR.

JOE MIZZI: Sur President, għan-naħa ta' l-oppożizzjoni se jiġu paired l-Onor.

Evarist Bartolo, l-Onor.

Leo Brincat, l-Onor.

Charles Buhagiar, l-Onor.

Justyne Caruana, l-Onor.

Joe Debono Grech, l-Onor.

Anton Refalo u l-Onor.

Alfred Sant.

VOTAZZJONI NRU 86 FAVUR: 27

L-Onor.

|Agius David |Galea Franco | |Agius Francis |Galea Louis | |Azzopardi |Galea Mario | |Frederick | | |Azzopardi Jason |Gatt Austin | |Borg Tonio |Gonzi Michael | |Cassar Joseph |Mifsud Bonnici | | |Antoine | |Cristina Dolores |Mifsud Bonnici | | |Carmelo | |D'Amato Helen |Mugliett Jesmond| |Dalli John |Puli Clyde | |Debono Giovanna |Pullicino George| |Deguara Louis |Pullicino | | |Orlando Jeffrey | |Falzon Joseph |Vassallo Edwin | |Fenech Antonio |Zammit Ninu | |Galea Censu | |

KONTRA: 22

L-Onor.

|Abela Carmelo |Farrugia Michael| |Abela Joseph |Farrugia Noel | |Agius Chris |Galdes Roderick | |Brincat Joseph |Gulia Gavin | |Buontempo Stefan |Herrera Jose' | |Cardona Chris |Mangion Charles | |Chircop Karl |Mizzi Joe | |Coleiro Marie |Parnis Silvio | |Louise | | |Cuschieri Joseph |Sammut Joseph | |Dalli Helena |Vassallo Adrian | |Farrugia Angelo |Vella George |

Il-mozzjoni għaddiet u l-estimi ġew approvati.

MR SPEAKER: Issa insejjaħ lill-Aġent Prim Ministru biex, jekk jogħġbu, iressaq l-Aġġornament tal-Kamra.

AĠĠORNAMENT

ONOR.

TONIO BORG: Sur President, nipproponi l-Aġġornament tal-Kamra għal għada, it-Tlieta, 15 ta' Frar 2005, fis-6.00 p.m., b'din l-aġenda:

Mozzjonijiet

Mozzjoni ta' l-Oppożizzjoni dwar Avviż Legali Nru 9 ta' l-2005 - Regolamenti ta' l-2005 li jemendaw ir-Regolamenti dwar il-Vetturi bil-Mutur (Tariffa ta' Nollijiet)

Ordnijiet tal-Ġurnata

Abbozz ta' Liġi dwar Arkivji Nazzjonali – Kumitat (Kont.);

Abbozz ta' Liġi li jemenda l-Att dwar is-Sigurta' Soċjali - Tielet Qari; u

Abbozz ta' Liġi dwar il-Prevenzjoni ta' Abbuż fis-Swieq Finanzjarji - Tieni Qari.

Abbozz ta' Liġi dwar ir-Reġistru Ċentrali - Kumitat Permanenti.

MR SPEAKER: Grazzi.

Hawn rimarki?

L-Onor.

George Vella.

ONOR.

GEORGE VELLA: Sur President, dan l-aħħar smajna ħafna diskors dwar il-valuri.

Meta nitkellem dwar dan is-suġġett, wieħed mill-ewwel valuri li jiġi f'moħħi huwa l-valur kardinali tal-verita'.

Saħansitra anke r-reliġjon tagħna titkellem dwar il-verita' bħala xi ħaġa sagrosanta u importanti, fejn tgħid li wieħed m'għandux jigdeb.

Madankollu nisimgħu ħafna diskors, fl-opinjoni tiegħi, vojt, dwar id- demokrazija.

Fl-opinjoni tiegħi, id-demokrazija għandha żewġ elementi importanti ħafna.

L-ewwelnett għandha d-dritt ta' l-espressjoni.

Jaqbel jew ma jaqbilx ma' l-opinjoni ġenerali, wieħed għandu d-dritt ta' l- espressjoni.

Barra minn hekk, id-demokrazija tiggarantixxi xandir ta' l- informazzjoni ħieles mill-indħil, ikun ġej minn fejn ikun ġej.

Ħadd ma jista jxekkel lix-xandir ta' l-informazzjoni.

Sur President, qiegħed ngħid dan għax f'din il-Kamra rrid nirreġistra bil- qawwa kollha dak li ġara lbieraħ f'pajjiżna, meta nżammet protesta nazzjonali – m'iniex se nidħol fl-għan tagħha – fejn għexieren ta' eluf ta' nies ħadu sehem f'manifestazzjoni ordnata, paċifika u ċivilizzata, li tagħmel unur lil kull pajjiż demokratiku.

Independentement minn x'kien l- għan tagħha, ilbieraħ f'pajjiżna saret dimostrazzjoni massiċċja.

L-iskop ta' din il-protesta nazzjonali kien li jitwassal messaġġ lill-gvern tal-ġurnata u lill-bqija tal-poplu.

Huwa għalhekk li hemm il-mezzi tax- xandir, biex dawn iwasslu l-messaġġ lill-bqija tal-poplu.

Dawk iċ- ċittadini f'pajjiż demokratiku bbażat fuq il-valuri tal-verita', li tant niftaħru bihom, anke issa li sseħibna fl-Unjoni Ewropea, kellhom id-dritt sagrosant li jkunu jafu b'dak li għaddej f'pajjiżhom.

Min kien marid fis- sodda, min ma felaħx imur, min ma qabilx mal-protesta, min ried joqgħod id- dar jixxaħxaħ, kellhom id-dritt li jkun jaf x'inhu għaddej.

Iżda x'ġara?

L-aħbarijiet tal-bieraħ ta' l-istazzjon televiż nazzjonali, li nħallsu għalih ilkoll kemm aħna u li mingħandu nippretendu l-bilanċ, tant li anke hemm Awtorita' tax-Xandir, li hija parti mill-Kostituzzjoni, li xogħolha hu li tara li jkun hemm il-bilanċ – fil-fatt meta jixxandar xi dibattitu politiku, din l-awtorita' tara li l-ħin ikun maqsum eżatt u jekk xi ħaġa jgħid xi ħadd li ma tkunx bilanċjata, tan-naħa l-oħra jingħata d-dritt li jirrispondi – kienu oxxeni, tal-mistħija, degradanti u żgur mhux demokratiċi.

Ilbieraħ, fl-aħbarijiet tal-PBS kien hemm manipulazzjoni politika, xejn inqas minn dik li kienet issir fi stati totalitarji, f'pajjiżi komunisti fejn l-espressjoni pubblika kienet maħnuqa u fejn min jikkmanda kien jikkontrolla dak li jasal għand in-nies.

Il-bieraħ, min ra l-aħbarijiet baqa' b'ħalqu miftuħ għax wara ra li x'ġara permezz ta' Super One TV, il-PBS xandar dik l-oxxenita' ta' aħbar dwar dak li ġara fuq il-fosos tal-Furjana.

Min hu responsabbli?

Min jagħmel din il- manipulazzjoni politika, maħmuġa, permezz tax-xandir ta' l-istat?

Bis- serjeta' nistaqsi min hu responsabbli.

Jien naf li l-partit għamel protest lill-Awtorita' tax-Xandir, imma dan m'huwiex biżżejjed.

L-Awtorita' tax- Xandir tista' tagħti l-mezz biex wieħed ipatti għan-nuqqas li jkun sar fil- konfront tiegħu.

Iżda dan x'jiswa?

Dan jiswa għall-fatt li min qiegħed jieħu d-deċiżjonijiet u min ikun fil- kamra ta' l-aħbarijiet tal-PBS, li jiddeċiedi x'jixxandar u x'għandu jara l- poplu, huwa oxxen, m'huwiex kapaċi u m'huwiex denn li jżomm dak il-post, hu min hu.

Jien, li kont preżenti u rajthom b'għajnejja, ma nistax naċċetta li f'pajjiż demokratiku, ferħan li ssieħeb fl-UE, li jiftaħar bil-valuri tal-verita', jagħmel oltraġġ tax-xandir bħal dak li sar il-bieraħ fuq il- PBS.

Jiena ngħid li min hu responsabbli, jew huwa l-iktar ġurnalist diżonest li jista' jkun hawn f'Malta, jew huwa l-iktar ġurnalist stupidu li hawn fil- pajjiż.

Inkella huwa l-iktar ġurnalist politikament imċappas, għax mingħalih li billi juża l-istazzjon ta' l-istat biex jaħbi l-verita' mill- poplu, qiegħed iħassar dak li ġara.

Iżda l-ħsara mhux lil min ċaħħad il- verita' għamilha, imma lill-kredibilita' tal-PBS u lilu nnifsu, għax l-ebda ġurnalist denn ta' l-isem ma jagħmel affarijiet bħal dawn.

Irrid nappella lill-Fr.

Joe Borg, li qiegħed imexxi lill-PBS, biex jekk hemm ġurnalist responsabbli għal dak li ġara lbieraħ, hu min hu, jieħu passi kontra tiegħu.

Jekk inhu responsabbli, m'għandux triq oħra ħlief li jirriżenja.

L-arroganza ta' dan it-tip ta' tistax tiġi tollerata f'dan il-pajjiż.

Jien ma jinteressanix min kienet din il-persuna, pero' min hu responsabbli, irid jerfa' r-responsabbilta'.

Ir-responsabbilta' għandha tibqa' tiela' sal-Ministru.

Jekk tan-naħa l-oħra verament jemmnu fid-demokrazija u fil- verita', għandhom jaraw li dan it-tip ta' abbużi, din it-tip ta' arroganza f'wiċċ il-poplu, jieqaf.

B'hekk biss nibda nemmen li dawn in-nies verament jemmnu fid-demokrazija, fil-verita', fil-valuri li jitkellmu dwarhom.

Kieku l-PBS kien l-uniku stazzjon televiżiv f'pajjiżna, ħalli wieħed jabbuża u jidħak bil-poplu, imma meta jaf li kien hemm eluf ta' nies jipprotestaw, meta jaf li stazzjonijiet oħrajn kienu se jxandru l- verita'......!

Anke xi gazzetti ta' dalgħodu stampaw ċappa sewda biex taparsi jaħbu l-verita', imma fuq il-gazzetti m'għandniex kontroll.

Dan il- parlament għandu d-dritt li jikkritika lil dak li hu ta' l-istat, lil dak li jiffunzjona permezz tat-taxxi tagħna, lil dawk in-nies li s-salarju tagħhom jitħallas minn butna, li allura jridu jerfgħu r-responsabbiltajiet li għandhom.

Qiegħed ngħidha ċara u tonda.

Fr. Joe Borg, li safejn naf jien hu responsabbli mill-PBS, għandu jara min kien responsabbli għal dak li ġara, u jieħu l-passi neċessarji, inkella jerfa' r-responsabbilta' hu u jirriżenja.

Nappella lill-Ministru biex jew jerfa' r-responsabbilta' hu, inkella jara x'se jagħmel.

Fl-Ingilterra kien hemm ministru li rriżenja minħabba sempliċiment visa, aħseb u ara x'kien jagħmel kieku ġraw affarijiet moqżieża bħal dawn.

Jiena naf li hawn min hu arroganti lejn is- superjuri tiegħu u lejn il-bqija tal-poplu, pero', jekk se nibqgħu ma niftħux ħalqna, ma nitkellmux u nħallu lil dan it-tip ta' ħmieġ għaddej, se nibqgħu neżlin in-niżla biex naslu fejn waslu pajjiżi oħrajn li għalqu għajnejhom quddiem dawn l-affarijiet u ħallewhom għaddejjin.

Mr Speaker, se nibdel kompletament is-suġġett biex nitkellem dwar l-istorja li għaddejja bħalissa ta' jekk pajjiżna huwiex se jkun intitolat jew le għall-fondi strutturali ta' l-UE.

B'fondi strutturali qegħdin nifhmu structural funds li min jaf kemm smajna nies min-naħa l-oħra, fir-run-up għar-referendum u għall-elezzjoni, jgħidu lill-poplu li dawn huma gelgul ta' flus li se jingħataw lilna għax se nkunu objective-1, biex jgħinuna fl- iżvilupp ta' pajjiżna.

Illum, pajjiżna huwa membru ta' l-UE.

Dan huwa fatt, pero' ħadd ma jista' jinnega li sa mill-2000, aħna konna wissejna lill-poplu biex joqgħod attent mid-dommatiżmu tan-naħa l-oħra, għax kien hemm ħafna indikazzjonijiet li juru li jista' jkun li ma nkunux intitolati għal dawn il-fondi, jew jekk inkunu ntitolati, dan ikun għal żmien qasir biss.

Quddiemi għandi l- gazzetta "The Times" tat-23 ta' Frar, 2001, li tgħid hekk:

"Report casts doubts on Malta's future eligibility for EU funds."

Dan jien kont għedtu għax dejjem ridna li l-poplu jkun jaf il-verita', li jagħmel il-kalkoli tiegħu fuq il-fatti.

Anke qabel ma "The Times" xandret dan, f'intervisti oħrajn kont ngħid li kien se jkun hemm problemi dwar dawn il-fondi strutturali.

Aħna bħala partit konna nafu x'qegħdin ngħidu.

Ħaddieħor kien jaħseb li jaf iktar minna, kien jgħajjarna injoranti, li ma nifhmux.

Iż-żmien tana parir, pero' aħna ninsabu mweġġgħin u ddispjaċuti.

Huwa għalhekk li llejla qiegħed nitkellem hawnhekk u se nagħmel il-punt ċar.

Aħna bl-ebda mod m'hu qegħdin nitolbu jew nixtiequ li l-gvern ma jirnexxilux iġib u jżomm id-dritt li nkunu eliġibbli għall-fondi kollha strutturali, matul il-perjodu kollu, mill-2007 sa l-2013.

Aħna qegħdin nagħmluha ċara li we stand four square behind the government.

Lill-kummissjoni għednielha ċar u tond li dan il-pajjiż huwa żgħir, dan il- pajjiż għandu bżonn ħafna flus biex jiżviluppa.

Għednielha biex issa li qbilna li niġu fi ħdanha, ma tittrattaniex ħażin għax aħna żgħar.

Lill- Prim Ministru Gonzi qegħdin ngħidulu biex jitkellem, għax aħna ninsabu warajh, aħna bħalu nixtiequ li nieħdu ċ-ċans li nkunu eliġibbli għal dawn il-fondi.

Issa jsirux eċċezzjonijiet jew le, aħna ma jimpurtaniex xi jsir, basta ningħataw din l-għajnuna.

Nemmnu li għallinqas għandu jkollna ċ-ċans li fl-ewwel ħames snin, mis-sena 2007 sas-sena 2013, ikollna dritt għal dawn il-fondi, bħalma kellu dritt għalihom ħaddieħor.

M'għandniex inbatu minħabba t-tibdil fiċ-ċirkostanzi, peress li l-pajjiżi ta' l-Ewropa tal- Lvant issieħbu fl-UE u l-istatistika ħadmet kontra tagħna.

Strettament, ir- regolamenti huma dawk u ċ-ċans li ma nkunux eliġibbli qiegħed hemm.

Iva, aħna konna ngħidu li jista' jkun li ma nkunux eliġibbli għat-tul, għax mill-ewwel deher x'se jiġri, konna nistudjaw u b'xi mod, dawn l-affarijiet konna nafuhom.

Nerġa' nagħmilha ċara li aħna m'aħniex se naħdmu kontra l- gvern.

F'dan il-każ, m'hemmx differenzi bejnietna.

Għall-benefiċċju ta' pajjiżna, aħna ninsabu wara l-Prim Ministru tagħna, li fi Brussell għandu jitlob u jesiġi bi dritt li jekk nistgħu nieħdu dawn il-fondi, neħduhom kollha għax dan il-pajjiż għandu bżonn il-flus.

Pero', dan xorta jġegħilna nirriflettu dwar kemm kien hemm min biegħ l-affarijiet bl-addoċċ, kemm iddieħku bina, kemm waqqgħuna għaż-żufjett, qisna konna qegħdin nitkellmu dwar il-ħmerijiet.

Nerġa' ngħid li aħna ma rridux naqilgħu l-prosit jew li jgħidulna kemm konna bravi, imma issa araw fiex ġejna!

Araw x'inkwiet ninsabu fih!

Kien hemm min qalilna li kien ċert li dawn l-għajnuniet konna se nkomplu neħduhom, iżda dan ma kienx minnu.

Huwa għalhekk li l-Prim Ministru, għada għandu jkun fi Brussell, biex jitkellem, biex jibda.

Din m'hijiex xi ħaġa li se tiġi deċiża llum, għandna xhur twal quddiemna, pero' naħseb li huwa tajjeb li l-Prim Ministru jkun jaf li din l-oppożizzjoni tinsab warajh u taqbel li għadna nagħmlu minn kollox ħalli nġibu dawn il-fondi lejn pajjiżna.

Anke lill-MEPs tagħna qegħdin ngħidulhom biex jitkellmu ma' l- oħrajn, favur li jkollna d-dritt għal dawn il-fondi.

Huwa għalhekk li jien niddejjaq meta nara li f'gazzetta riċenti, l-ex- ministru għall-affarijiet barranin, illum il-Kummissarju Joe Borg, jiġi rappurtat li qal li l-konvinzjoni tal-poplu kienet ibbażata fuq pakkett u mhux fuq issue waħda.

Issa se jgħidilna li qatt ma qal li konna se nkunu ntitolati, bla dubju ta' xejn, għall-fondi strutturali kollha!?

Dawn m'humiex fondi ta' koeżjoni.

Il-fondi ta' koeżjoni se nibqgħu nikkwalifikaw għalihom għax għaddejna d-90% ta' l-average tad-dħul ta' l- UE.

Ma jidhirlix li kif qal l-ex-ministru Borg, il-pakkett tan-negozjati kien xi ħaġa sħiħa u mhux biċċa biċċa.

Jiddispjaċini li llum forsi qiegħed komdu u qiegħed ifarfar mir-responsabbilta'.

Jekk irid jammetti li kien żbaljat u li ma riedx jgħid kollox lill-poplu, jammetti, mhux jgħid li dan il-poplu vvota fuq pakkett sħiħ.

Dr Joe Borg qal li dik kienet ibbażata fuq ir-regolamenti u l-kalkoli ta' l- istatika ta' dak iż-żmien.

Allura l-previżjoni politika fejn qiegħda?

Biex lill-poplu tieħdu x'imkien, ma tridx tipprevedi fejn se tasal?

Toqgħod biss fuq x'kienu r-regolamenti u l-istatistika ta' dak iż-żmien?

Ma jafx li dawn jinbidlu?

M'iniex qiegħed ngħid dan biex nikkritika lill- ex-ministru Borg b'mod personali imma biex naraw li ma nħallux statements bħal dawn jibqgħu għaddejjin.

David Casa qalilna li ma jistax jilgħabha tal-profeta.

Daqskemm kienu jilagħbuha tal-profeti qabel!

Darba kien qalilna li kienu ġejjin Lm400 miljun għat-Tarzna!

Issa m'huwiex se jilgħabha tal-profeta?

Kemm isiru umli f'daqqa waħda?

David Casa qalilna li ma jimpurtax għax xorta se nibqgħu nibbenifikaw minn fondi oħrajn.

Allaħares le, imma l-argument m'huwiex dak.

L-argument huwa l-fondi strutturali, li n-naħa tal-gvern kienet tgħid li kienu ġejjin żgur, bla dubju ta' xejn, u li issa they're chickening out minnhom.

L-aħħar kumment tiegħi nixtieq nagħmlu dwar dak li qal Simon Busuttil, li issa qiegħed jilgħab bid-diskors.

Qal li għadu ż-żmien u s'hawn naqbel miegħu.

Huwa għalhekk li qegħdin ngħidu minn issa li aħna nixtiequ li l- gvern jirnexxilu jakkwista dawn il-fondi, pero' ma nistgħux nilagħbu bid- diskors u ngħidu li hemm differenza bejn li wieħed ikun net beneficiary u li jieħu objective one.

Dan xi jfisser?

Objective one ifisser li pajjiż jieħu l-fondi strutturali fil-massimu tagħhom, u net beneficiary jfisser li pajjiż ikun qiegħed jieħu iktar milli jagħti.

Anke jekk pajjiż jieħu 1 Euro iktar mill-miljuni li jkun ta, ukoll ikun a net beneficiary, imma d-diskors li ntqal fil-passat ma kienx dan.

Kien li l-fondi strutturali jkunu żgur tal-poplu Malti, taħt objective one.

Issa s-Sur Busuttil qiegħed jgħidilna li ma tagħmilx differenza għax xorta se nibqgħu a net beneficiary.

Dażgur li nibqgħu a net beneficiary, allaħares le, għallinqas għall-ewwel snin!

Sur President, qiegħed ngħid dawn l-affarijiet biex inkunu nafu x'ġara, inkunu nafu fejn qegħdin u l-poplu Malti jkun jaf min jixtieqlu l-iktar ġid.

Aħna m'aħniex qegħdin nibqgħu barra minn din il-kwestjoni u nħallu lill-gvern jaqa' għaċ-ċajt man-nies.

Lill-gvern qegħdin ngħidulu minn hawnhekk li jekk għandu bżonn l-għajnuna tagħna, aħna lesti li nagħtuhielu, biex b'hekk inġibu l-flus lejn dan il-pajjiż.

Aħna dejjem ġid xtaqna lil dan il-pajjiż.

Fil-fatt, qegħdin nippruvaw ngħinu f'dak li pprevedejna u li konna nafu li jista' jiġri, mentri ħaddieħor, jew kien jaf u ma tkellimx, u allura huwa diżonest, jew ma kienx jaf, u allura huwa injorant.

Nirringrazzjak..

MR SPEAKER: Grazzi.

Aktar rimarki?

L-Onor.

Silvio Parnis.

ONOR.

SILVIO PARNIS: Mr Speaker, fil-ħin li għandi allokat għalija se nitkellem dwar l-anzjani, li f'dawn l-aħħar snin, b'mod speċjali f'dawn l- aħħar xhur, qegħdin isibu bibien magħluqa.

Inħoss li għandi nitkellem dwar issues importanti li jolqtu lill-anzjani, bħall-home-help, is-sussidju fuq it-telephone, il-pilloli out of stock, l-approvazzjoni ta' pilloli ġodda, l- ikel fir-residenza San Vinċenz u l-fatt li anzjani residenti f'San Vinċenz iħallsu 80% tal-pensjoni biex ikunu jistgħu jgħixu f'dan l-isptar.

Il-home-help ġie mwaqqaf bl-iskop li l-anzjani jibqgħu jgħixu fi djarhom u biex jissaħħaħ is-servizz fil-komunita'.

Ħafna anzjani li jibbenefikaw minn dan is-servizz, wara li kienu ilhom snin sħaħ jingħataw l-għajnuna mill-istess persuna, issa spiċċaw biex din il-persuna inbidlet ma' oħrajn ġodda.

Filwaqt li qegħdin ngħidu li rridu noħolqu ambjent ta' familja u nħallu lill-anzjani fi djarhom, wara li jibnu relazzjoni ta' fiduċja mal- home-help, li tkun ilha tnaddfilhom id-dar, tixtrilhom il-pilloli eċċ. għal xi seba' snin, il-gvern jiddeċiedi li jibdilha u jibgħat home-help ġdida.

Jien ma nistax nifhem kif nivvintaw miżuri ġodda mingħajr ma nħarsu lejn l- impatt soċjali li dawn iħallu fuq l-individwu.

Mr Speaker, għalkemm f'dan il-parlament, nużaw il-mistoqsijiet parlametari biex inkunu nistgħu ngħinu lill-anzjani li jgħaddu minn tant problemi, qisna qegħdin nitkellmu mal-ħajt.

Irrid nistaqsi lill-membri tal-gvern jekk huwiex minnu li s-sussidju fuq it-telefon għal min għandu l-kartuna r- roża huwa limitat għall-ewwel 5,000 anzjan.

Ilni żmien twil nagħmel din il- mistoqsija u qiegħed nerġa' nistaqsi għax persważ li tan-naħa l-oħra se jagħtuni tweġiba jew ta' l-inqas jippruvaw iduru mal-lewża biex taparsi għamlu xi ħaġa filwaqt li aħna, meta konna fil-gvern m'għamilna xejn.

Jekk jista' jkun, nitlob li ningħata tweġiba bil-miktub.

F'dawn l-aħħar ġimgħat xbajt nagħmel mistoqsijiet parlamentari dwar il- pilloli out of stock.

Nistaqsi lill-Ministru dwar kemm beħsiebu jdum biex jiġbor statistika tal-pilloli out of stock fl-isptarijiet.

X'qiegħed jistenna?

Għamiltlu erba' domandi u dejjem jirrispondini li t-tagħrif għadu qiegħed jinġabar.

Sal-lum stess erġajt għamiltlu l-istess domanda u t-tweġiba reġgħet kienet li l-informazzjoni għadha qiegħda tinġabar u se tingħata f'seduta oħra.

Minn xiex qiegħed jibża'?

Fuq kollox, m'hemmx bżonn jagħtihielna l-Ministru l-informazzjoni għax l-anzjani li javviċinawna, jgħidulna bil-kwantita' kbira ta' pilloli neqsin.

Aħna nafu għaliex il-Ministru qiegħed itawwal biex jagħti risposta.

Qiegħed jagħmel hekk biex ma jikxifx il-kwantita' kbira ta' pilloli out of stock li hemm bħalissa, ħalli dan ma jidhirx fil-gazzetti.

Meta imbagħad iġib il-pilloli kollha out of stock li għandu jġib, jagħtina risposta.

Il-qasam ta' l-anzjani huwa wieħed sensittiv u ma jistax ikun li naħdmu b'dawn it-tijatrini.

Nerġa' ngħid li għamilt tliet domandi konsekuttivi u r-risposta tal-Ministru dejjem tkun li l-informazzjoni għadha qiegħda tinġabar.

Forsi huwa minnu li għadha qiegħda tinġabar għax tant hemm pilloli out of stock, li hija xi ħaġa tal-mistħija għad-dipartiment konċernat.

Għalkemm il-Ministru qiegħed itawwal biex jagħti l- informazzjoni, jiena ngħidlu li l-anzjani u n-nies li kienu jissimpatizzaw mal-partit Nazzjonalista, qegħdin jagħtuhielna huma l-informazzjoni, filwaqt li jħeġġuna biex nagħmlu xi ħaġa fir-rigward ta' dan il-qasam.

La qiegħed nitkellem dwar il-pilloli, ma nistax ma nsemmix il-fatt li kif persuna tagħlaq 75 sena ma tibqax eliġibbli biex tingħata ċerti pilloli.

Il-gvern qal li l-WHO qalet li dawn il-pilloli ma jibqgħux jaħdmu fuq l- anzjani, iżda professuri oħrajn jgħidu li iva, diment li persuna tibqa' tieħu dawn il-pilloli, iva, jibqgħu jaħdmu fuqha.

Għaliex ma ngħidux li xxuttajna mill-flus, li n-Nazzjonalisti nefqu kollox u tefgħu lill-pajjiż fi problemi kbar?

Għaliex ma ngħidux li llum huwa ż-żgħir li qiegħed ibati?

Jekk aħna l-membri ta' din in-naħa tal-Kamra m'aħniex se nkunu kapaċi nitkellmu, se nispiċċaw kompliċi tagħhom, xi ħaġa li ma rridux nagħmlu.

Il-bieraħ il-poplu tkellem.

Ma kinux biss il-Laburisti li tkellmu, iżda l-poplu kollu, b'leħen wieħed qal li ma jistax ikun li nkomplu mexjin f'din it-triq.

Jien sa dalgħodu stess ċempilt lid-dipartiment minħabba pilloli tad- depression għal persuna anzjana u min kellimni qalli li l-gvern m'huwiex qiegħed japprova pilloli ġodda.

Għalhekk nistaqsi jekk dan huwiex minnu jew le.

Hawnhekk qegħdin nitkellmu dwar is-saħħa, mhux dwar xi bankina!

Min se jbati jekk dawn il-pilloli jibqgħu out of stock, jibqgħu ma jiġux approvati u jibqgħu jinqatgħu hekk kif persuna tagħlaq 75 sena?

Mhux dawk li għandhom l-inqas dħul!

La l-gvern ma jridx jiddefendi lill-batuti, dawn qegħdin iduru fuqna u jitolbuna biex nagħmlu xi ħaġa.

Kien intqal li kienu ġejjin ħafna miljuni ta' flus mill-UE u minn kullimkien, kien intqal li l-pajjiż jinsab miexi 'l quddiem.

Miexi 'l quddiem b'dawn il-miżuri!?

Nerġa' ngħid li b'miżuri bħal dawn, huma ż-żgħar, min jgħix bil-paga minima, l-anzjani u min jieħu Lm130 fix-xahar pensjoni tal-wens li qegħdin ibatu.

Mr Speaker, bl-aktar mod responsabbli ngħid li hemm bżonn li jsir xi ħaġa fir-rigward ta' l-ikel li jingħata fir-residenza San Vinċenz.

F'din il- ġimgħa, jien u l-Onor.

Sant morna ġewwa San Vinċenz u ltqajna ma' anzjani li talbuna bil-ħniena biex nagħmlu xi ħaġa rigward l-ikel.

Bħala nies responsabbli, li l-poplu tellagħna f'dan il-parlament biex nitkellmu f'ismu, aħna qegħdin ngħidu lil dawn l-anzjani li jekk il-gvern m'huwiex se jagħti kashom, inwiegħduhom li meta nkunu fil-gvern, fil-qasam ta' l- anzjani se naħdmu bis-serjeta'.

Lin-naħa tal-gvern nista' ngħidilha li aħna għandna informazzjoni dwar x'qiegħed jiġri f'kull sala li hemm f'San Vinċenz.

Min qiegħed jagħtina din l-informazzjoni m'humiex biss nies li jissimpatizzaw mal-partit Laburista imma huma nies li għandhom għal qalbhom lill-anzjani.

Aħna ninsabu lesti li naħdmu ma' kulħadd, ma' dawk kollha li għandhom għal qalbhom lill- anzjani.

Nerġa' ngħid li dan huwa settur sensittiv, għalhekk ma nippretendix li jkun hemm din il-porkerija.

Lill-anzjani f'San Vinċenz, il- gvern qiegħed jeħdilhom 80% tal-pensjoni.

Hemm anzjani li ntalbu jħallsu l- arretrati u qegħdin jispiċċaw b'Lm5 jew Lm6 fix-xahar.

Meta fil-passat, l- anzjan kien sinjur, illum dan il-gvern ġabu tallab.

Il-partit Laburista qiegħed jaġġorna l-politika tiegħu fil-qasam ta' l- anzjani, biex tkun realistika għaż-żminijiet li ġejjin u li ninsabu fihom.

Għalhekk inwiegħdu lill-anzjani li meta l-partit Laburista jkun fil-gvern, id-djar ta' l-anzjani se jkunu t-tieni dar tagħna, se nkunu hemmhekk, se nkunu nafu x'qiegħed jiġri, se nirranġaw id-difetti u l-iżbalji kollha li hemm, se nneħħu t-traskuraġni kollha, filwaqt li nagħtuhom l-aħjar servizz.

Jekk għada pitgħada, il-gvern se jibqa' ma jagħtix widen għal dak li qegħdin ngħidu f'din il-Kamra, se mmorru nwasslu l-leħen tagħna fid-djar ta' l-anzjani, biex nagħtuhom l-aħjar servizz.

Nirringrazzjak.

MR SPEAKER: Grazzi.

Il-Kamra hija aġġornata għal għada t-Tlieta, 15 ta' Frar, 2005, fis-6.00 p.m. bl-aġenda kif komunikata mill-Aġent Prim Ministru.

Fl-9.54 p.m. il-Kamra aġġornat mingħajr ma saret il-mistoqsija.

MISTOQSIJIET GĦAL TWEĠIBIET ORALI MWIEĠBA BIL-MIKTUB

ĊENSIMENT NAZZJONALI

L-ONOR.

EVARIST BARTOLO staqsa lill-Prim Ministru u Ministru tal- Finanzi: Jista' il-Prim Ministru jirrispondi mistoqsija parlamentari 10041 u cioe' jgħid fiex wasal ix-xogħol biex isir iċ-ċensiment nazzjonali li jsir kull għaxar snin?

Jista' jgħid kemm se jqum dan iċ-ċensiment?

Meta se jsir?

Liema oqsma tal-ħajja se jkopri?

ONOR.

LAWRENCE GONZI: Nirriferi lill-Onor.

Interpellant għar-risposta li ngħatat għal mistoqsija parlamentari 10041.

KONTIJIET TAD-DAWL U L-ILMA

L-ONOR.

CHRIS AGIUS staqsa lill-Ministru għal Investiment, Industrija u Teknoloġija ta' l-Informazzjoni: Jista' il-Ministru jgħid kemm inġabru ħlasijiet dovuti għall-kontijiet tad-dawl u l-ilma fix-xhur ta' Novembru u Diċembru 2004?

ONOR.

AUSTIN GATT: Jien informat li l-ammont ta' ħlasijiet għall- kontijiet tad-dawl u l-ilma fix-xhur ta' Novembru u Diċembru 2004 huwa hekk kif spjegat hawn taħt: Xahar Lm

|Novembru '04 | 8,545,549 | |Diċembru '04 | 5,899,952 | |Total |14,445,501 |

ĦAL KIRKOP : TRIQ IL-FIERES - DAWL BAXX

L-ONOR.

CLYDE PULI staqsa lill-Ministru għal Investiment, Industrija u Teknoloġija ta' l-Informazzjoni: Jista' il-Ministru jindaga ilmenti li qegħdin jasluli minn residenti ta' Triq il-Fieres, f'Ħal Kirkop dwar supply baxx ta' dawl?

ONOR.

AUSTIN GATT: Jien informat li l-investigazzjoni meħtieġa diġa' saret u x-xogħol meħtieġ se jinbeda.

INVESTIMENT, INDUSTRIJA U TEKNOLOĠIJA TA' L-INFORMAZZJONI - KONTIJIET TAT- TELEPHONE

L-ONOR.

CHARLES MANGION staqsa lill-Ministru għal Investiment, Industrija u Teknoloġija ta' l-Informazzjoni: Jista' il-Ministru jgħid kemm tħallsu flus f'kontijiet tat-telephone ta' residenzi ta' uffiċjali governattivi bejn Jannar 2003 u Diċembru 2004?

Min huma l-persuni intitolati għal ħlas tat-telephone privat fir-residenza tagħhom?

Kemm hu l- ammont ta' ħlas li dawn huma intitolat għalih kull xahar?

ONOR.

AUSTIN GATT: Jien informat li l-ammont ta' flus li tħallsu f'kontijiet tat-telephone ta' residenzi ta' uffiċjali governattivi bejn Jannar 2003 u Diċembru 2004 kien ta' Lm6,483.39.

Dan il-ħlas sar skond il- kuntratt engagement of staff for minister's secretariats li kopja tiegħu tpoġġiet fuq il-mejda ta' din il-Kamra kif ukoll skond il-performance agreements.

IMMIGRANTI KLANDESTINI

L-ONOR.

FRANCO GALEA staqsa lill-Prim Ministru u Ministru tal- Finanzi: Jista' il-Prim Ministru jgħid kemm hemm suldati tal-forzi armati ta' Malta stazzjonati fil-barracks ta' Ħal Safi?

Kemm minnhom jagħmlu xogħol ta' għassa ma' l-immigranti klandestini?

Kemm kien ikun hemm suldati ta' l-AFM għassa diretta ma' l-immigranti klandestini fil-barracks ta' Ħal Safi at any one time qabel seħħew l-inċidenti tat-13 ta' Jannar 2005?

Kemm hemm għassa wara li seħħew dawn l-inċidenti?

ONOR.

LAWRENCE GONZI: Ngħarraf lill-Onor.

Interpellant li n-numru ta' suldati stazzjonati fil-barracks ta' Ħal-Safi huwa ta' 191, inklużi l- fizzjali.

Minn dan in-numru, 48 jagħmlu xogħol ta' għassa ma' l-immigranti irregolari.

Barra minn dawn hemm 17-il suldat ieħor li wkoll jagħmlu għassa ma' l-immigranti irregolari, iżda dawn jiġu minn Units oħra.

Tajjeb li wieħed isemmi li hemm aktar suldati li jaħdmu indirettament ma' l- immigranti rregolari fosthom kokijiet, xufiera u oħrajn.

In-numru ta' suldati li jagħmlu għassa diretta ma' l-immigranti irregolari fil-barracks ta' Ħal-Safi baqa' 17, kif kien qabel l-inċidenti tat-13 ta' Jannar 2005.

ĊENSIMENT NAZZJONALI

L-ONOR.

EVARIST BARTOLO staqsa lill-Prim Ministru u Ministru tal- Finanzi: Jista' il-Prim Ministru issa jwieġeb mistoqsijiet parlamentari 10041 u 10201 u cioe' jgħid fiex wasal ix-xogħol biex isir iċ-ċensiment nazzjonali li jsir kull għaxar snin?

Jista' jgħid kemm se jqum dan iċ- ċensiment?

Meta se jsir?

Liema oqsma tal-ħajja se jkopri?

ONOR.

LAWRENCE GONZI: Nirriferi lill-Onor.

Interpellant għar-risposta li ngħatat għal mistoqsija parlamentari 10041.

BOROŻ TAL-PLASTIC - ECO-TAX

L-ONOR.

STEFAN BUONTEMPO staqsa lill-Prim Ministru u Ministru tal- Finanzi: Jista' il-Prim Ministru jirrispondi mistoqsija parlamentari 10056, li oriġinarjament saret lill-ministru għall-affarijiet rurali u ambjent u li issa ġiet riferuta lilu, u cioe' jgħid jekk il-boroż tal-plastic li jiġu mgeżwrin fihom ħwejjeġ u affarijiet oħra għall-bejgħ humiex intaxxati bl-eco-tax?

Min iħallas l-eco-tax fuq xogħol importat minn barra f'każi fejn hi applikabbli din it-taxxa?

ONOR.

LAWRENCE GONZI: Ngħarraf lill-Onor.

Interpellant li dawk il-boroż tal-plastic li jkun hemm imgeżwra fihom oġġetti, bħal qomos, m'humiex soġġetti għal din il-kontribuzzjoni.

Iżda jekk meta jinxtara xi oġġett dan jitpoġġa f'borża tal-plastic (shopping bag), allura dan ikun soġġett għal EKO- kontribuzzjoni.

Rigward l-aħħar parti tad-domanda: l-EKO-kontribuzzjoni ma tiġix imħallsa ma' l-importazzjoni imma meta jsir l-ewwel bejgħ ta' dak l-oġġett jew prodott, sew jekk ikun importat, akkwistat jew manifatturat lokalment.

SPEZZJONIJIET FIL-BIĊĊERIJA

L-ONOR.

NOEL FARRUGIA staqsa lill-Ministru għall-Affarijiet Rurali u Ambjent: Jista' il-Ministru jinformana bl-aħħar żviluppi taż-żjara li għamlu l-uffiċjali/spetturi ta' l-Unjoni Ewropea fil-biċċerija?

Jista' ipoġġi fuq il-mejda tal-Kamra kopja ta' rapporti li dawn ikkommunikaw?

ONOR.

GEORGE PULLICINO: Ninsab informat li ż-żjara li għamlu l-ispetturi ta' l-Unjoni Ewropea kienet bħala audit tad-dipartiment ta' l-ikel, alimentari u djanjostika, u kull żjara li saret kienet bħala audit u mhux bħala spezzjoni ta' approval.

Sal-lum il-ġurnata għad m'hemm l-ebda rapport.

BORDER INSPECTION POINT

L-ONOR.

NOEL FARRUGIA staqsa lill-Ministru għall-Affarijiet Rurali u Ambjent: Jista' il-Ministru jinformana bl-aħħar żviluppi taż-żjara li għamlu l-uffiċjali/spetturi ta' l-Unjoni Ewropea fil-border inspection point?

Jista' ipoġġi fuq il-mejda tal-Kamra kopja tar-rapport ta' l- ispezzjoni li saret?

ONOR.

GEORGE PULLICINO: Ninsab informat li sal-lum il-ġurnata għadu ma sarx rapport f'dan ir-rigward.

INDUSTRIJA LOKALI TAT-TJUR

L-ONOR.

NOEL FARRUGIA staqsa lill-Ministru għall-Affarijiet Rurali u Ambjent: Jista' il-Ministru jinformana jekk il-prezzijiet ta' l- industrija lokali tat-tjur fil-preżent humiex kompetittivi ma' industriji tat-tjur oħra fl-Unjoni Ewropea?

Jekk le, kemm hija l-marġini tad- differenza li teżisti u x'qed jagħmel il-gvern sabiex jassigura u jgħin lil din l-industrija lokali tegħleb id-differenza in kwestjoni?

ONOR.

GEORGE PULLICINO: Ninsab informat li l-kompetizzjoni ma' prodotti tat-tjur minn pajjiżi oħra ta' l-Unjoni Ewropea tiddependi minn diversi fatturi u mhux neċessarjament dawk relatati ma' l-istruttura ta' l- ispejjeż.

Li hu ċert hu li l-prodott lokali għandu vantaġġ meta jinbiegħ bħala frisk u għandu jiġi apprezzat aktar mill-konsumatur lokali.

TROBBIJA TAT-TJUR

L-ONOR.

NOEL FARRUGIA staqsa lill-Ministru għall-Affarijiet Rurali u Ambjent: Jista' il-Ministru jinformana kif iż-żieda fil-prezz tal- pitrolju mhux se tolqot ħażin il-kompetittivita' ta' l-industrija lokali tat-trobbija tat-tjur?

ONOR.

GEORGE PULLICINO: Tweġiba tingħata f'seduta oħra.

FLIELES TAS-SIMNA

L-ONOR.

NOEL FARRUGIA staqsa lill-Ministru għall-Affarijiet Rurali u Ambjent: Jirriżultalu l-Ministru li fis-sena 2004 bejn importazzjoni ta' bajd tal-flieles u parent stock lokali pajjiżna rabba 5.7 miljun fellus?

Jekk fin-negattiv, jista' jinformana bid-dettal preċiż?

ONOR.

GEORGE PULLICINO: Ninsab informat li l-figura ta' 5.7 miljun hija ta' bajd tat-tifqis tas-simna u mhux ta' flieles.

In-numru ta' flieles imfaqqsa fis-sena 2004 minn dan il-bajd huwa skond it-tweġiba li ngħatat għal mistoqsija parlamentari 10343.

FLIELES TAS-SIMNA

L-ONOR.

NOEL FARRUGIA staqsa lill-Ministru għall-Affarijiet Rurali u Ambjent: Jirriżultalu l-Ministru li fis-sena 2003 bejn importazzjoni ta' bajd tal-fellus u parent stock lokali pajjiżna rabba 7.5 jew 7.8 miljun fellus?

Jekk le, jista' jinformana bid-dettal preċiż?

ONOR.

GEORGE PULLICINO: Li timporta numru ta' bajd għat-tifqis ma jfissirx li ser ikollok l-istess numru ta' flieles.

Dan jiddependi minn ħafna fatturi.

In-numru ta' flieles li ġie reġistrat li tfaqqsu kien ta' 5,791,985.

FTS - IMPJEGATI

L-ONOR.

CARMELO ABELA staqsa lill-Ministru ta' l-Edukazzjoni, Żgħażagħ u l-Impjiegi: B'riferenza għal mistoqsija parlamentari 10106, jista' il-Ministru jgħid l-interess ta' min qed jippretendi li jħares meta ma jweġibx din il-mistoqsija meta drabi oħra tkun imwieġba?

Jikkonferma li dawn iż-żewġ persuni b'kumbinazzjoni huma miż-Żurrieq?

ONOR.

LOUIS GALEA: Jista' jagħti l-każ li l-Onor.

Membru qed ikejjel b'xiber il-partit tiegħu.

Jien fl-ebda mument ma ġejt informat liema impjegati se jgħaddu mis-settur pubbliku għall-ente konċernata, u sirt naf biss li xi ħadd hu miż-Żurrieq wara li saret il-mistoqsija mill-Onor.

Membru.

MINISTERU GĦAL GĦAWDEX - ĦADDIEMA

L-ONOR.

CHARLES MANGION staqsa lill-Ministru għal Għawdex: Tista' il-Ministru tgħid kemm hemm impjegati ma' kumpanniji/entitajiet/awtoritajiet li jaqgħu taħt id-dekasteru tagħha li għandhom iktar minn 61 sena?

Min huma?

Kemm hemm minnhom li qegħdin b'xi forma ta' kuntratt jew huma konsulenti?

X'remunerazzjoni u/jew allowance għandhom?

ONOR.

GIOVANNA DEBONO: Ninsab informata li l-informazzjoni mitluba mill- Onor. Interpellant hi kif murija fit-tabella hawn annessa.

|Sezzj|Impjeg|b' |remune|Allow|Ammont | |oni |ati 'l|kuntr|razzjo|ance |fis-sena| | |fuq |att/ |ni | | | | |minn |konsu|Lm | | | | |61 |lenti|fis-se| | | | |sena | |na | | | |Sptar|Dr |Consu|10,370|Expat|1400 | |Ġener|Andrze|ltant| |riate|600 | |ali |j |Gynae| |On | | |ta' |Armaty|colog| |Call | | |Għawd|s |ist | |Actua|800 | |ex | | | |l | | | | | | |Atten| | | | | | |dance| | | | | | |After| | | | | | |Hours| | |Sptar|Dr |Consu|10,370|Expat|1400 | |Ġener|Radova|ltant| |riate|600 | |ali |n |Patho| |On | | |ta' |Nemece|logis| |Call | | |Għawd|k |t | |Actua|800 | |ex | | | |l | | | | | | |Atten| | | | | | |dance| | | | | | |After| | | | | | |Hours| |

SAĦĦA, ANZJANI U KURA FIL-KOMUNITA' - ĦADDIEMA

L-ONOR.

CHARLES MANGION staqsa lill-Ministru tas-Saħħa, l-Anzjani u l-Kura fil-Komunita': Jista' il-Ministru jgħid kemm hemm impjegati ma' kumpanniji/entitajiet/awtoritajiet li jaqgħu taħt id-dekasteru tiegħu li għandhom iktar minn 61 sena?

Min huma?

ONOR.

LOUIS DEGUARA: L-informazzjoni għadha qed tinġabar u risposta tingħata f'xi xeduta oħra.

INVESTIMENT, INDUSTRIJA U TEKNOLOĠIJA TA' L-INFORMAZZJONI - ĦADDIEMA

L-ONOR.

CHARLES MANGION staqsa lill-Ministru għal Investiment, Industrija u Teknoloġija ta' l-Informazzjoni: Jista' il-Ministru jgħid kemm hemm impjegati ma' kumpanniji/entitajiet/awtoritajiet li jaqgħu taħt id- dekasteru tiegħu li għandhom iktar minn 61 sena?

Min huma?

ONOR.

AUSTIN GATT: Ninforma lill-Onor.

Interpellant li risposta tingħata f'xi seduta oħra.

AFFARIJIET RURALI U AMBJENT - ĦADDIEMA

L-ONOR.

CHARLES MANGION staqsa lill-Ministru għall-Affarijiet Rurali u Ambjent: Jista' il-Ministru jgħid kemm hemm impjegati ma' kumpanniji/entitajiet/awtoritajiet li jaqgħu taħt id-dekasteru tiegħu li għandhom iktar minn 61 sena?

Min huma?

ONOR.

GEORGE PULLICINO: Ninsab informat li l-MEPA tħaddem magħha żewġ impjegati li għandhom iktar minn 61 sena.

Dawn huma Jean de Conti Manduca u Evelyn Pisani.

It-tnejn qegħdin fuq kuntratti definiti ta' sena u għandhom kundizzjonijiet skond il-ftehim kollettiv.

Is-salarji u l- allowances annwali tagħhom huma kif ġej:

|Isem |Grad |Rimunerazzjoni/Allo| | | |wances | |Jean |Sanitary|Lm 9,250 fis-sena | |de |Engineer|car allowance ta' | |Conti |ing |Lm 1,240 fis-sena. | |Manduc|Officer | | |a | | | |Evelyn|Impjegat|Lm6,212 fis-sena u | |Pisani|a |kundizzjonijiet | | |f'pożizz|oħrajn skond | | |joni ta'|il-ftehim kollettiv| | |Segretar| | | |ja | |

Il-kumpannija Wasteserv Malta limited m'għandha l-ebda impjegati li għandhom iktar minn 61 sena.

ŻVILUPP URBAN U TOROQ - ĦADDIEMA

L-ONOR.

CHARLES MANGION staqsa lill-Ministru għall-Iżvilupp Urban u t-Toroq: Jista' il-Ministru jgħid kemm hemm impjegati ma' kumpanniji/entitajiet/awtoritajiet li jaqgħu taħt id-dekasteru tiegħu li għandhom iktar minn 61 sena?

Min huma?

Kemm hemm minnhom li qegħdin b'xi forma ta' kuntratt jew huma konsulenti?

X'remunerazzjoni u/jew allowance għandhom?

ONOR.

JESMOND MUGLIETT: Ninsab informat li hemm żewġ impjegati f'kumpanniji/entitajiet/awtoritajiet li jaqgħu taħt id-dekasteru tiegħi li għandhom iktar minn 61 sena.

Dawn jaħdmu ma' l-awtorita' dwar it-trasport ta' Malta u l-informazzjoni mitluba dwar dawn il-persuni hija kif tidher hawn taħt:

- il-Maġġur Peter Ripard li għandu 68 sena u li jaħdem bħala konsulent.

Għandu kuntratt definit li beda fl-1 ta' Ġunju 2002 b'terminu fil-31 ta' Mejju 2005, fuq bażi part-time ta' 20 siegħa fil-ġimgħa, u għandu salarju ta' Lm5,516.25 fis-sena.

- il-Maġġur Mark Sammut Tagliaferro li għandu 61 sena u li jaħdem bħala direttur fi ħdan id-direttorat tal-liċenzji fuq kuntratt definit li beda fl- 1 ta' Frar 2004 b'terminu fil-31 ta' Mejju 2005 u għandu salarju ta' Lm10,682 fis-sena.

FAMILJA U SOLIDARJETA' SOĊJALI - ĦADDIEMA

L-ONOR.

CHARLES MANGION staqsa lill-Ministru tal-Familja u tas- Solidarjeta' Soċjali: Tista' il-Ministru tgħid kemm hemm impjegati ma' kumpanniji/entitajiet/awtoritajiet li jaqgħu taħt id-dekasteru tagħha li għandhom iktar minn 61 sena?

Min huma?

ONOR.

DOLORES CRISTINA: Ninsab informata li t-tagħrif mitlub hu kif jidher fit-tabella li tpoġġiet fuq il-mejda tal-Kamra iktar kmieni fis- seduta.

SKOLA TAL-KARWIJA - XOGĦLIJIET

L-ONOR.

CARMELO ABELA staqsa lill-Ministru ta' l-Edukazzjoni, Żgħażagħ u l-Impjiegi: B'riferenza għal mistoqsija parlamentari 10169, jista' il-Ministru jagħti lista ta' dawk it-tenders li diġa' ġew pubblikati?

ONOR.

LOUIS GALEA: Ser inpoġġi fuq il-mejda tal-Kamra lista ta' tenders li ġew pubblikati dwar xogħlijiet li qed isiru, jew li ser isiru, fl-iskola tal-Karwija.

FTS – ING.

FARRUGIA

L-ONOR.

CARMELO ABELA staqsa lill-Ministru ta' l-Edukazzjoni, Żgħażagħ u l-Impjiegi: B'riferenza għal mistoqsija parlamentari 10154, jista' il-Ministru jpoġġi fuq il-mejda tal-Kamra l-agreement li sar ma' l- Inġinier Farrugia, sakemm mhux diġa' ġie mqiegħed fuq il-mejda tal-Kamra?

ONOR.

LOUIS GALEA: Tweġiba tingħata f'xi seduta oħra.

MEPA - SPEZZJONIJIET FUQ SITI TA' KOSTRUZZJONI

L-ONOR.

CARMELO ABELA staqsa lill-Ministru għall-Affarijiet Rurali u Ambjent: Jista' il-Ministru jgħid kemm saru spezzjonijiet fuq siti ta' kostruzzjoni s-sena li għaddiet?

Kemm-il darba twaqqaf xogħol li kien qed isir?

F'liema nħawi?

X'kienu r-raġunijiet prinċipali?

ONOR.

GEORGE PULLICINO: Ninsab informat li matul is-sena li għaddiet l- uffiċjali ta' l-infurzar tal-MEPA għamlu 10,650 spezzjoni (monitoring) fuq deċiżjonijiet li ttieħdu dwar applikazzjonijiet għal żvilupp.

Matul l- istess sena nħarġu total ta' 1,021 avviż ta' twettieq.

MWIET FUQ POSTIJIET TAX-XOGĦOL

L-ONOR.

CARMELO ABELA staqsa lill-Ministru ta' l-Edukazzjoni, Żgħażagħ u l-Impjiegi: Jista' il-Ministru jgħid fl-2004 u matul din is- sena s'issa, kemm kien hemm imwiet fuq il-postijiet tax-xogħol f'Malta u Għawdex u kemm minnhom kienu fuq siti ta' kostruzzjoni?

ONOR.

LOUIS GALEA: Informat li matul is-sena 2004 sal-lum seħħew 13-il mewt fuq il-postijiet tax-xogħol, disgħa minn dawn l-inċidenti seħħew fuq siti ta' kostruzzjoni.

Minn dawn id-disa' każ wieħed biss seħħ f'Għawdex.

SKEJJEL TA' L-ISTAT - NUQQAS TA' GĦALLIEMA

L-ONOR.

CARMELO ABELA staqsa lill-Ministru ta' l-Edukazzjoni, Żgħażagħ u l-Impjiegi: Jista' il-Ministru jgħid kemm hemm vakanzi ta' għalliema bħalissa f'kull livell ta' l-edukazzjoni fl-iskejjel ta' l-Istat?

F'liema suġġetti u f'liema skejjel?

ONOR.

LOUIS GALEA: Informat li bħalissa m'hemm l-ebda vakanzi ta' għalliema fl-iskejjel ta' l-Istat.

UNCTAD REFORM

L-ONOR.

LEO BRINCAT staqsa lill-Ministru ta' l-Affarijiet Barranin: Jista' il-Ministru jgħid x'inhi l-pożizzjoni tal-Gvern Malti dwar l-EU non- paper on UNCTAD reform?

ONOR.

MICHAEL FRENDO: F'Diċembru ta' l-2004 il-Presidenza Olandiża ppreżentat lid-delegazzjonijiet permanenti ġewwa Ġinevra non-paper intitolata Non-paper on forward-oriented prospectives for UNCTAD.

F'dan id- dokument il-Presidenza enfasizzat il-bżonn li jkun hemm diskussjoni dwar il- pożizzjoni ta' l-Unjoni Ewropea fil-konfront tax-xogħol ta' l-UNCTAD.

Il-Presidenza talbet lid-delegazzjonijiet ta' l-Unjoni Ewropea sabiex jikkunsidraw iż-żewġ għażliet hekk kif proponuti fl-imsemmija non-paper.

Fi kliem ieħor, id-delegazzjonijiet ġew mitluba jagħżlu jekk l-Unjoni għandhiex tħalli l-istatus quo jew inkella tagħmel sforzi ġenwini sabiex jiġu introdotti ideat ġodda, kemm mil-lat sostantiv kif ukoll minn aspett proċedurali.

Id-delegazzjoni Maltija ġewwa Ġinevra fir-risposta li tat lill-Presidenza Olandiża indikat li l-Gvern Malti jaqbel li l-Unjoni Ewropea għandha tagħmel sforz biex jiġu introdotti ideat fl-ambitu ta' l-UNCTAD il-budget li jmiss, l-iżviluppi fid-Doha development round, kif ukoll ir-riforma tal- Ġnus Magħquda.

Id-delegazzjoni Maltija enfasizzat ir-rwol importanti li l-UNCTAD għandha fl-ambitu tal-millenium development goals u r-riforma tal-Ġnus Magħquda.

Filwaqt li qablet mal-Presidenza li għandu jkun hemm lista ta' prioritajiet id-delegazzjoni Maltija ssuġġeriet li pajjiżi li ma jaqgħux fil-kategorija ta' pajjiżi l-inqas żviluppati (LDCs) u li lanqas m'huma fil-kontinent Afrikan, xorta għandhom bżonn l-assistenza speċjalizzata ta' l-UNCTAD.

Dan il-punt ġie msemmi għaliex il-Presidenza fin-non-paper tagħha għamlet riferenza biss għall-pajjiżi l-inqas żviluppati u għall-Afrika u b'hekk eliminat pajjiżi oħra li ma jikkwalifikawx taħt dawn il-kategoriji.

Id-delegazzjoni Maltija sostniet ukoll li ladarba jitfasslu l-prioritajiet, għandha tinbena kampanja kordinata bejn il-pajjiżi li huma ta' l-istess fehma sabiex il-proċess ta' tibdil fl-UNCTAD jimmaterjalizza ruħu.

WTO – DIRETTORAT ĠENERALI

L-ONOR.

LEO BRINCAT staqsa lill-Ministru ta' l-Affarijiet Barranin: Jista' il-Ministru jgħid jekk il-Gvern Malti hux se jagħti l-appoġġ tiegħu għall-kandidatura ta' l-ex-kummissarju Ewropew Pascal Lamy għal direttur ġenerali tad-WTO?

ONOR.

MICHAEL FRENDO: Il-Gvern Malti qed jagħti appoġġ lill-kandidatura ta' Pascal Lamy għall-pożizzjoni ta' direttur ġenerali tad-WTO.

CLIMATE CHANGE

L-ONOR.

LEO BRINCAT staqsa lill-Ministru ta' l-Affarijiet Barranin: Jista' il-Ministru jikkonferma jekk Prof. L Briguglio ġiex nominat mill- Gvern Malti bħala lead author għar-rapport mill-inter-governmental panel on climate change?

X'funding arrangements se jsiru għal dan l-eżerċizzju?

ONOR.

MICHAEL FRENDO: Nikkonferma li l-Gvern Malti nnomina lil Prof. Lino Briguglio bħala lead author għar-raba' rapport ta' l-inter- governmental panel on climate change.

L-ispejjeż qed jitħallsu parti mill- IPCC u parti mill-ministeru ta' l-affarijiet barranin.

BUDAPEST - AMBAXXATUR MALTI

L-ONOR.

LEO BRINCAT staqsa lill-Ministru ta' l-Affarijiet Barranin: Jista' il-Ministru jgħid meta hija l-posting termination date ta' l- ambaxxatur Malti akkreditat għall-Ungerija?

ONOR.

MICHAEL FRENDO: Ninforma lill-Onor.

Interpellant li l-posting termination date ta' l-ambaxxatur Malti akkreditat għall-Ungerija hi l-31 ta' Lulju 2005.

MANOEL ISLAND - PROJECT

L-ONOR.

LEO BRINCAT staqsa lill-Ministru għall-Iżvilupp Urban u t- Toroq: Billi f'laqgħa li d-diriġenti tal-MIDI kellhom mal-Gżira United FC għarrfuhom li l-proġett ta' Manoel Island għandu jibda tard din is-sena, jista' il-Ministru jgħarraf lill-Kamra: a) jekk il-Gżira United FC jistgħux ikunu jafu meta se jibda x-xogħol tal- ground il-ġdid fil-proġett ta' Manoel Island, liema ground għandu jkun l- ewwel xogħol tal-proġett; b) jekk il-Gżira United FC jistgħux ikunu jafu jekk hemmx ftehim bejn il- gvern u l-MIDI dwar it-titlu tal-ground; c) jekk il-Gżira United FC jistgħux ikunu jafu jekk hijiex l-intenzjoni tal- gvern li jsir ftehim mal-Gżira United FC fuq tmexxija u titlu legali tal- ground; d) jekk il-Gżira United FC jistgħux ikunu jafu li jekk mhijiex l-intenzjoni li jsir ftehim bejn il-partijiet konċernati, x'inhi l-intenzjoni tal-gvern?

ONOR.

JESMOND MUGLIETT: It-tweġiba tingħata f'seduta oħra.

ADT - CHAR-A-BANCS

L-ONOR.

ROBERT ARRIGO staqsa lill-Ministru għall-Iżvilupp Urban u t- Toroq: Jista' il-Ministru jinformana jekk fil-kodiċi ta' etika l-ġdida għax- xufiera tal-linja hemmx ukoll il-kontroll tal-ħornijiet ta' l-istess char-a- bancs, kemm fil-ħoss esaġerat tagħhom kif ukoll fil-ħinijiet li fihom jistgħu jintużaw dawn il-ħornijiet?

Jekk fin-negattiv, jikkonferma li jmisshom jidħlu dawn it-tipi ta' punti?

ONOR.

JESMOND MUGLIETT: Jien informat li skond il-kodiċi ta' kondotta li jeżisti għas-sidien u x-xufiera tax-xarabanks, in-numru 67 ta' l-istess kodiċi jgħid illi "xufier ta' xarabank m'għandux jagħmel ħsejjes bla bżonn bil-ħorn tal-vettura".

Ta' min jirrimarka illi jekk xufier jinqabad jikser dan il-kodiċi hemm multa ta' Lm10.

SAĦĦA - RADIOGRAPHERS

L-ONOR.

ANGELO FARRUGIA staqsa lill-Ministru tas-Saħħa, l-Anzjani u l-Kura fil-Komunita': Jista' il-Ministru jgħid x'se jsir mir-radiographers kollha li ggradwaw riċentement u jekk il-gvern għandux pjani għall-impjieg tagħhom?

ONOR.

LOUIS DEGUARA: Id-diviżjoni tas-saħħa qed tieħu l-passi neċessarji biex radiographers jiġu impjegati fuq bażi part-time biex tittaffa l-ħtieġa għall-overtime.

CABINET COMMITTEE

L-ONOR.

MARIO GALEA staqsa lill-Prim Ministru u Ministru tal- Finanzi: Jista' il-Prim Ministru ġentilment jgħid kemm-il cabinet committee hemm u kif inhuma komposti?

ONOR.

LAWRENCE GONZI: L-informazzjoni mitluba mill-Onor.

Interpellant tpoġġiet fuq il-mejda tal-Kamra iktar kmieni fis-seduta.

CCF - DETENUTI

L-ONOR.

MARIO GALEA staqsa lill-Viċi Prim Ministru u Ministru tal- Ġustizzja u Intern: Jista' il-Viċi Prim Ministru ġentilment jgħid kemm hemm detenuti fil-faċilita' korrettiva ta' Kordin?

Kemm minnhom huma sentenzjati u fiex instabu ħatja?

Kemm minnhom huma taħt arrest priventiv?

Kemm hemm detenuti li huma relapsers?

X'inhi n-nazzjonalita' ta' kull detenut?

ONOR.

TONIO BORG: Ninsab informat li fit-8 ta' Frar 2005 il-popolazzjoni tal-faċilita' korrettiva ta' Kordin kienet ta' 291 li minnhom 213 huma sentenzjati u 87 qegħdin taħt arrest priventiv, filwaqt li n-numru ta' dawk reċidivi hu ta' 130.

Dawk sentenzjati nstabu ħatja kif turi t-tabella segwenti: | | | |Reati relatati ma' droga |78 | |Reati relatati ma' serq | 64 | |Reati relatati ma' omiċidji | 34 | |Multi konvertiti f'ħabs | 6| |Frodi, falsifikazzjoni u | 6| |miżappropjazzjoni | | |Reati relatati ma' stupru u | 7| |indiċenza | | |Feriti ta' natura gravi | 4| |Oħrajn (traffic, ħruq, ħsara | 14 | |etc) | | |TOTAL |213 |

In-Nazzjonalita' ta' kull detenut hija kif turi t-tabella segwenti: | | | | | | | |Alġerin|1 |Bulgar|2 |Renju |5 | |i | |i | |Unit | | |Ċiniżi |2 |Olandi|3 |Eġizzjan|1 | | | |żi | |i | | |Taljani|4 |Libjan|50 |Rumeni |4 | | | |i | | | | |Russi |1 |Somali|3 |Tuneżini|2 | |Yugosla|1 |Maltin|212| | | |vi | | | | | |

KUNSILL TAL-PSIKOLOGI

L-ONOR.

MARIO GALEA staqsa lill-Ministru tal-Familja u tas- Solidarjeta' Soċjali: Tista' il-Ministru ġentilment tinforma lill-Kamra meta nħatar il-kunsill tal-psikologi?

Kemm hu t-terminu tal-ħatra tagħhom?

Minn min hu kompost?

X'esperjenza għandhom kull membru tal-kunsill fil- qasam tal-psikoloġija?

ONOR.

DOLORES CRISTINA: Il-board dwar il-professjoni tal-psikoloġija f'Malta ġie mwaqqaf b'seħħ mill-1 ta' Frar 2005.

Kopja tan-notifika tal-gazzetta tal-gvern li turi kif hu kompost u l- perjodu tal-ħatra tpoġġiet fuq il-mejda tal-Kamra iktar kmieni fis-seduta.

Ic-chairperson u l-membri tal-bord jissodisfaw il-kriterji meħtieġa, inkluż l-esperjenza fejn rikjesta, skond il-provvedimenti ta' artikolu 4(1) ta' l-att ta' l-2004 dwar il-professjoni tal-psikoloġija.

AIR MALTA - KAPTANA

L-ONOR.

MARIO GALEA staqsa lill-Ministru għal Investiment, Industrija u Teknoloġija ta' l-Informazzjoni: Jista' il-Ministru jgħid x'inhi l-ispiża fis-sena għall-Air Malta biex tipprovdi trasport mid-dar u lura lil kaptani ta' l-Air Malta?

ONOR.

AUSTIN GATT: Jien informat li l-ispiża għas-sena 2004 għall-Air Malta biex tipprovdi trasport lill-kaptani tagħha hija ta' Lm99,771.48.

AWTORITA' TAD-DJAR

L-ONOR.

STEFAN BUONTEMPO staqsa lill-Ministru tal-Familja u tas- Solidarjeta' Soċjali: Tista' il-Ministru tara li tiġi kkunsidrata talba li persuna - dettalji dwarha qed jintbagħtu separatament - għamlet quddiem l- awtorita' tad-djar biex l-istess awtorita' tapplika quddiem il-MEPA minħabba li l-persuna indikata m'għandhiex il-mezzi finanzjarji biex tapplika hi stess?

ONOR.

DOLORES CRISTINA: Ninsab informata li l-awtorita' tad-djar ma tistax tiffinalizza l-pagament għax-xogħlijiet li saru mill-persuna indikata mill-Onor.

Interpellant qabel ma din tipproduċi kopja tal-permess mill-MEPA li l-persuna kellha tapplika għalih biex isiru dawn ix- xogħlijiet.

Ninsab informata wkoll li mhijiex il-policy ta' l-awtorita' li tapplika jew tħallas għall-permessi li jkunu meħtieġa għall-irranġar ta' proprjeta' privata mikrija lill-inkwilin taħt skema 5, li hi l-iskema li applikat taħtha l-persuna indikata.

Meta jkun hemm bżonn ta' permessi mill-MEPA biex isiru xogħlijiet taħt din l-iskema, il-persuna konċernata trid tqabbad perit u tħallas għal dawn is-servizzi u spejjeż oħra relatati hi stess.

BENEFIĊĊJU SOĊJALI

L-ONOR.

STEFAN BUONTEMPO staqsa lill-Ministru tal-Familja u tas- Solidarjeta' Soċjali: Tista' il-Ministru tara għaliex il-persuna - dettalji dwarha qed jintbagħtu separatament - li hi anzjana nqatgħalha l-benefiċċju supplimentari?

ONOR.

DOLORES CRISTINA: Ninsab informata li d-dipartiment tas-sigurta' soċjali informa bil-miktub lill-persuna indikata mill-Onor.

Interpellant dwar il-każ tagħha.

SERVIZZI SOĊJALI

L-ONOR.

STEFAN BUONTEMPO staqsa lill-Ministru tal-Familja u tas- Solidarjeta' Soċjali: Tista' il-Ministru tgħid għaliex persuna - dettalji dwarha qed jintbagħtu separatament - qed tallega li qed tirċievi inqas servizzi soċjali milli suppost?

ONOR.

Interpellant dwar il-każ tagħha.

BENEFIĊĊJI SOĊJALI

L-ONOR.

STEFAN BUONTEMPO staqsa lill-Ministru tal-Familja u tas- Solidarjeta' Soċjali: Tista' il-Ministru tara li jiġi investigat il-każ ta' persuna - dettalji dwarha qed jintbagħtu separatament - li jidher li l- benefiċċji soċjali li qed tirċievi mhumiex dawk kollha li hija intitolata għalihom skond il-kontribuzzjonijiet li kienet ħallset fil-passat?

ONOR.

Interpellant dwar il-każ tagħha.

AKKOMODAZZJONI SOĊJALI

L-ONOR.

STEFAN BUONTEMPO staqsa lill-Ministru tal-Familja u tas- Solidarjeta' Soċjali: Tista' il-Ministru tgħid x'possibbilta' hemm li applikant quddiem id-dipartiment għall-akkomodazzjoni soċjali - dettalji dwaru qed jintbagħtu separatament - jieħu post tal-gvern?

ONOR.

DOLORES CRISTINA: Jien informata li l-applikazzjoni qed tiġi kkunsidrata flimkien ma' oħrajn simili.

AWTORITA' TAD-DJAR

L-ONOR.

STEFAN BUONTEMPO staqsa lill-Ministru tal-Familja u tas- Solidarjeta' Soċjali: Tista' il-Ministru tara li tiġi kkunsidrata t-talba li persuna - dettalji dwarha qed jintbagħtu separatament - għandha quddiem l-awtorita' tad-djar biex l-istess awtorita' tapplika f'isimha quddiem il- MEPA minħabba li l-applikanta m'għandhiex il-mezzi finanzjarji biex tapplika hi stess?

ONOR.

DOLORES CRISTINA: Ninsab informata li l-awtorita' tad-djar qed tistenna lill-persuna indikata mill-Onor.

Interpellant tibgħat l- informazzjoni mitluba permezz ta' ittra li ġġib id-data tat-3 ta' Frar 2005.

SAĦĦA - LESCOL TABLETS

L-ONOR.

MARIO GALEA staqsa lill-Ministru tas-Saħħa, l-Anzjani u l- Kura fil-Komunita': Possibbli d-diviżjoni tas-saħħa terġa' tikkunsidra li tibda tagħti b'xejn il-lescol tablets lil persuni li għandhom 'il fuq minn 70 sena, u dan fid-dawl li llum teżisti riċerka ġdida li turi li dawn il- pilloli jistgħu jkunu ta' ġid anke għall-anzjani ta' din l-eta'?

ONOR.

LOUIS DEGUARA: Ninforma lill-Onor.

Interpellant li d-diviżjoni tas- saħħa qatt ma waqqfet l-għoti b'xejn tal-mediċina Fluvastatin (Lescol).

Il- protokol li qed jintuża bħalissa huwa dak stabilit f'Ġunju ta' l-1998, liema protokol jgħid li persuni li għandhom 'il fuq minn 75 sena mhumiex intitolati biex jieħdu dawn il-mediċini.

Bħalma jiġri fil-każ ta' mediċini oħra, l-għoti tagħhom tiġi evalwata fil- kwadru ta' gwadann għas-saħħa meta mqabbel man-nefqa neċessarja fid-dawl tal-prioritajiet dwar talbiet li jkollha d-diviżjoni.

PALAZZ PRESIDENZJALI – PULIZIJA ON DUTY

L-ONOR.

CHRIS AGIUS staqsa lill-Viċi Prim Ministru u Ministru tal- Ġustizzja u Intern: Jista' il-Viċi Prim Ministru jikkunsidra li ssir xi ħaġa biex kemm is-suldati kif ukoll il-pulizija li jkunu għassa mal-Palazz, il-Belt ikollhom xi kenn kontra l-kesħa u l-maltemp?

ONOR.

TONIO BORG: Ninsab informat li minħabba n-natura tax-xogħol tagħhom il-membri kollha tal-korp tal-pulizija huma provduti b'ġakketta water proof kif ukoll ingwanti.

Għal dak li jirrigwardja s-suldati nitlob lill-Onor.

Interpellant jirriferi l-mistoqsija tiegħu lill-ministru konċernat.

ĦRUĠ TA' VISA

L-ONOR.

CHRIS AGIUS staqsa lill-Viċi Prim Ministru u Ministru tal- Ġustizzja u Intern: Jista' il-Viċi Prim Ministru jgħid jekk persuna ta' nazzjonalita' Kroata għandhiex dritt tgħix Malta jew jekk tridx tapplika għal visa kull ċertu żmien?

ONOR.

TONIO BORG: Ninsab informat li persuni ta' nazzjonalita' Kroata m'għandhomx bżonn japplikaw għal visa sabiex jidħlu Malta, sakemm ma jkunux ser idumu aktar minn 90 ġurnata u jissodisfaw il-kriterji ta' viżitaturi bona fede.

Wara dan il-perijodu tkun meħtieġa li tintalab extension of stay.

KORDIN GRAIN TERMINAL - KAROZZI TAL-KUMPANNIJA

L-ONOR.

CHRIS AGIUS staqsa lill-Ministru għal Investiment, Industrija u Teknoloġija ta' l-Informazzjoni: Jista' il-Ministru jgħid min għandu dritt jagħmel użu mill-karozzi tal-kumpannija Kordin Grain Terminal?

Jista' jgħid jekk dawn jintużawx fil-weekends u fil-festi?

ONOR.

AUSTIN GATT: Jien informat li c-chairman, iċ-chief executive u l- operations manager jagħmlu użu mill-karozzi tal-kumpanija Kordin grain terminal.

KORDIN GRAIN TERMINAL - XOGĦLIJIET FUQ IS-SILOS

L-ONOR.

CHRIS AGIUS staqsa lill-Ministru għal Investiment, Industrija u Teknoloġija ta' l-Informazzjoni: Jista' il-Ministru jgħid min qed jagħmel ix-xogħol fuq is-silos tal-Kordin grain terminal?

Kif ingħata dan ix-xogħol, u jekk ingħata fuq tender jista' jgħid kemm u min applika?

Kemm tiswa din it-tender u fuq kemm żmien u x'tip ta' xogħol qed nitkellmu?

ONOR.

AUSTIN GATT: Ix-xogħol li qed isir mill-KGT Ltd. hu tiswija fis- silos operati mill-kumpannija, li hu stmat li jiswew Lm47,000 għal kull bin.

Ix-xogħol qed isir minn Polidano Bros. Ltd.

KORDIN GRAIN TERMINAL - HAMPER TAL-MILIED

L-ONOR.

CHRIS AGIUS staqsa lill-Ministru għal Investiment, Industrija u Teknoloġija ta' l-Informazzjoni: Peress li kienet konswetudni li l-ħaddiema tal-Kordin grain terminal jingħataw hamper fil-Milied, jista' il-Ministru jgħid jekk kienx hemm ħaddiema li din is-sena nżammet magħhom din id-drawwa?

ONOR.

AUSTIN GATT: Jien informat li l-ebda hamper, parties jew xi attivitajiet oħra ma saru mill-Kordin grain terminal fil-Milied.

KORDIN GRAIN TERMINAL - KONTIJIET TAD-DAWL U L-ILMA

L-ONOR.

CHRIS AGIUS staqsa lill-Ministru għal Investiment, Industrija u Teknoloġija ta' l-Informazzjoni: Jista' il-Ministru jgħid jekk il-Kordin grain terminal għandhiex kontijiet tad-dawl u l-ilma pendenti?

Jekk iva, jista' jgħid kemm jammontaw u kemm imorru lura?

ONOR.

AUSTIN GATT: Jien informat li l-kumpanija Kordin grain terminal m'għandha l-ebda kont tad-dawl u l-ilma pendenti.

ATTARD ZEBRA CROSSING

L-ONOR.

JEFFREY PULLICINO ORLANDO staqsa lill-Ministru għall- Iżvilupp Urban u t-Toroq: Jista' il-Ministru jikkunsidra li jirrikkmanda li ssir zebra crossing ħdejn il-junction bejn Notabile Road u Żebbuġ Road, H'Attard?

ONOR.

JESMOND MUGLIETT: Minn spezzjoni li saret fuq il-post minn uffiċjali tat-traffic management directorate irriżulta li Notabile Road, Żebbug Road u Triq Żagħfran huma kollha mgħammra b'pelican crossing.

Il- post imsemmi mill-Onor.

Interpellant jinstab f'salib ta' dawn it-toroq u minħabba l-moviment eżistenti tat-traffiku u l-volum kbir ta' vetturi li jużaw din il-junction, mhux rakkmandabbli li ssir zebra crossing għal raġunijiet ta' sigurta'.

SAJJIEDA - GĦAJNUNA

L-ONOR.

JOSEPH M. SAMMUT staqsa lill-Ministru għall-Affarijiet Rurali u Ambjent: Jista' il-Ministru jgħid x'inhi r-raġuni li persuni - dettalji dwarhom qed jintbagħtu separatament - sal-lum għadhom ma ġewx informati meta se jieħdu l-għajnuna konċessa lis-sajjieda u lanqas jekk effettivament humiex se jirċievu din l-għajnuna?

ONOR.

GEORGE PULLICINO: Ninsab informat li l-kuntratti kollha li s- sajjieda ffirmaw għall-għajnuna qegħdin jiġu pproċessati u l-ħlasijiet joħorġu meta dan il-process ikun finalizzat.

PBS FINANCIAL STATEMENTS & REPORTS

L-ONOR.

LEO BRINCAT staqsa lill-Ministru għal Investiment, Industrija u Teknoloġija ta' l-Informazzjoni: Jista' il-Ministru jirrispondi mistoqsija parlamentari 10423 u cioe' jgħid il-financial statements and reports ta' PBS Ltd. għas-sena 2003 meta mistennija jkunu available mingħand ir-registrar of companies?

Tista' titqiegħed kopja ta' dawn l-accounts fuq il-mejda tal-Kamra flimkien ma' l-accounts għas-sena 2004, jekk dawn ukoll huma lesti u approvati?

ONOR.

AUSTIN GATT: Ninforma lill-Onor.

Interpellant li risposta tingħata f'xi seduta oħra.

GĦAWDEX: RABAT - GĦASSA TAL-PULIZIJA

L-ONOR.

JUSTYNE CARUANA staqsiet lill-Viċi Prim Ministru u Ministru tal-Ġustizzja u Intern: B'riferenza għal mistoqsija parlamentari 10476, peress li saret mistoqsija parlamentari dwar il-kesħa fl-għassa tal- pulizija tar-Rabat, jista' il-Viċi Prim Ministru jara li din il-problema tiġi rranġata?

ONOR.

TONIO BORG: Nirriferi lill-Onor.

Membru għall-aħħar parti tat- tweġiba li tajt għal mistoqsija parlamentari 10476.

KONTIJIET TAD-DAWL U L-ILMA

L-ONOR.

JOSEPH M. SAMMUT staqsa lill-Ministru għal Investiment, Industrija u Teknoloġija ta' l-Informazzjoni: Jista' il-Ministru jara, stante li l-uffiċjali inkarigati daparti ta' l-Enemalta mhux qegħdin joffru l-ebda spjega suffiċjenti, x'inhi r-raġuni li l-kont ta' persuna anzjana - dettalji dwarha qed jintbagħtu separatament - qiegħed ta' kull darba jkun eżorbitanti avolja m'għandhom l-ebda element li jistgħu jikkontribwixxu għal tali kont?

ONOR.

AUSTIN GATT: Ninforma lill-Onor.

Interpellant li r-risposta tingħata f'xi seduta oħra.

GĦAWDEX: SANNAT - TRIQ SANNAT

L-ONOR.

JUSTYNE CARUANA staqsiet lill-Ministru għal Għawdex: B'riferenza għal mistoqsija parlamentari 10479 dwar Triq Sannat, Sannat, Għawdex, tista' il-Ministru tindika meta se jsiru x-xogħlijiet peress li din hija triq li minnha jgħaddu ħafna nies u l-inkonvenjent minħabba l- istat tat-triq huwa kbir?

ONOR.

GIOVANNA DEBONO: Jien informata li x-xogħlijiet fi Triq Sannat, Sannat huma ppjanati li jsiru s-sena d-dieħla.

LANĊA LI TOPERA GĦAL KEMMUNA

L-ONOR.

JUSTYNE CARUANA staqsiet lill-Ministru għal Investiment, Industrija u Teknoloġija ta' l-Informazzjoni: Jista' il-Ministru jgħid għaliex is-sussidju li s-soltu jingħata lil-lanċa li topera għal Kemmuna għadu ma ngħatax?

Jaf li l-ħaddiema u dawk kollha li jivjaġġaw lejn Kemmuna qed ibatu minn dan l-inkonvenjent għax ikollhom iħallsu għat- trasport?

ONOR.

AUSTIN GATT: Jien informat illi ma kien jingħata ebda sussidju fir- rigward tal-lanċa msemmija mill-Onor.

Interpellant.

Li kien jiġri hu li kienet tinkera lanċa biex tieħu qassis u pulizija biss - mhux ħaddiema u dawk kollha li jivjaġġaw - is-Sibt, il-Ħadd u festi pubbliċi bejn Novembru u Mejju.

Il-Gozo channel kienet tħallas Lm28.00 kull vjaġġ.

Peress li l- Gozo channel illum qed taħdem taħt public service obligation contract il- kirja relattiva - jekk għandha tibqa' issir - trid issir jew direttament minn min hu interessat jew taħt l-obbligi tal-kuntratt.

PRESIDENT/MINISTRI/SEGRETARJI PARLAMENTARI - SAFAR

L-ONOR.

SILVIO PARNIS staqsa lill-Prim Ministru u Ministru tal- Finanzi: Jista' il-Prim Ministru jgħid kemm kienet l-ispiża totali fis- safar li sar minn ministri, segretarji parlamentari u l-entourage li ħadu magħhom matul is-snin 2000, 2001, 2002, 2003 u 2004?

Kemm kienet l-ispiża totali tas-safar li sar mill-President tar-Repubblika u l-entourage li ħa miegħu fis-snin 2000, 2001, 2002, 2003 u 2004?

ONOR.

LAWRENCE GONZI: M'għandi xejn x'inżid mat-tweġiba li diġà tajt lill-Onor.

Interpellant għal mistoqsija parlamentari 10034.

ĊIRKEWWA - LATRINI

L-ONOR.

JUSTYNE CARUANA staqsiet lill-Ministru għal Investiment, Industrija u Teknoloġija ta' l-Informazzjoni: B'referenza għal diversi mistoqsijiet parlamentari li diġa' saru dwar toilets fiċ-Ċirkewwa, peress li kemm il-ħaddiema kif ukoll il-passiġġieri qed jilmentaw minħabba faċilita' ta' toilets adegwati, jista' il-Ministru jara li dan l- inkonvenjent jiġi rimedjat?

ONOR.

AUSTIN GATT: Nitlob lill-Onor.

Interpellant jirriferi għar- risposti li tajt għal mistoqsijiet parlamentari 7624 u 8016 fejn jirrigwarda l-ħaddiema.

Dwar l-użu mill-pubbliku, l-Onor.

Interpellant hi għal darb'oħra mitluba biex tagħmel il-mistoqsija tagħha lill-ministru konċernat.

DIPARTIMENT TAS-SAĦĦA - PRODOTTI TA' L-GĦAJNEJN

L-ONOR.

JUSTYNE CARUANA staqsiet lill-Ministru tas-Saħħa, l-Anzjani u l-Kura fil-Komunita': Jista' il-Ministru jgħid għaliex f'Malta ma jidħlux prodotti ta' l-għajnejn u tal-contact lenses li jkunu preservative free?

ONOR.

LOUIS DEGUARA: Ninforma lill-Onor.

Interpellant li l-ministeru tas- saħħa ma jeżerċita l-ebda kontroll fuq id-dħul f'Malta ta' prodotti ta' l- għajnejn u tal-contact lenses, ħlief meta dawn ikunu mediċini.

GĦAWDEX - TRASPORT PUBBLIKU

L-ONOR.

JUSTYNE CARUANA staqsiet lill-Ministru għall-Iżvilupp Urban u t-Toroq: B'riferenza għal mistoqsija parlamentari 9946 u għar-risposta relattiva, jista' il-Ministru jara x'jista' isir biex ma tibqax din id- diskriminazzjoni fil-konfront tad-detenturi tal-karta anzjan f'Għawdex?

ONOR.

JESMOND MUGLIETT: M'għandi xejn x'inżid mat-tweġiba li tajt għal mistoqsija parlamentari 9946.

ŻEJTUN : TRIQ TAL-BARRANI - TRAFFIC LIGHTS

L-ONOR.

MARIO GALEA staqsa lill-Ministru għall-Iżvilupp Urban u t- Toroq: B'riferenza għal mistoqsija parlamentari tiegħi 9437 u t-tweġiba mogħtija fit-3 ta' Diċembru 2004, peress li issa għaddew ħafna aktar minn ħames ġimgħat li matulhom kien mistenni li t-traffic lights jitlestew, jista' il-Ministru jgħid jekk hemmx xi ħjiel meta se jitwaħħlu u jibdew jiffunzjonaw?

Kemm kienet in-nefqa s'issa u kemm hu stmat li se tqum b'kollox meta jitlesta l-proġett kollu?

ONOR.

JESMOND MUGLIETT: It-tweġiba tingħata f'seduta oħra.

SIGURTA' SOĊJALI – SOCIAL ASSISTANCE

L-ONOR.

SILVIO PARNIS staqsa lill-Ministru tal-Familja u tas- Solidarjeta' Soċjali: Tista' il-Ministru tara l-problema li hemm ta' anzjana - dettalji dwarha qed jintbagħtu separatament - li tbiddlitilha l- helper biex forsi terġa' tieħu l-istess helper li kellha peress li kienu draw lil xulxin?

ONOR.

DOLORES CRISTINA: Nitlob lill-Onor.

Interpellant jirriferi l- mistoqsija tiegħu lill-ministru konċernat.

AWTORITA' TAD-DJAR - SUSSIDJU

L-ONOR.

SILVIO PARNIS staqsa lill-Ministru tal-Familja u tas- Solidarjeta' Soċjali: Tista' il-Ministru tara li armla - dettalji dwarha qed jintbagħtu separatament - li qed tistenna sussidju mill-awtorita' tad- djar tingħata risposta minħabba l-bżonn urġenti ta' dan is-sussidju?

ONOR.

DOLORES CRISTINA: Ninsab informata li l-awtorita' tad-djar m'għandha ebda applikazzjoni pendenti minn xi persuna li toqgħod fl- indirizz indikat mill-Onor.

Interpellant, għalhekk nitolbu jgħaddili, anki b'mod kunfidenzjali, aktar dettalji tal-persuna konċernata biex inkun nista' ninvestiga aktar.

ĦAL FERH COMPLEX - ĦADDIEMA

L-ONOR.

EVARIST BARTOLO staqsa lill-Ministru għal Investiment, Industrija u Teknoloġija ta' l-Informazzjoni: Jista' il-Ministru jirrispondi mistoqsija parlamentari 10477 u cioe' jgħid jekk hemmx xi żviluppi ġodda dwar x'se jsir mill-ħaddiema ta' Ħal Ferħ għax l- istabbilment fejn kienu jaħdmu għalaq biex il-post jgħaddi għand sidien privati?

ONOR.

AUSTIN GATT: L-Onor.

Membru għandu jinnota li l-ħaddiema ta' Ħal Ferh huma koperti bi ftehim industrijali li ġie estiż sal-31 ta' Diċembru 2005.

ĦAL FERH COMPLEX

L-ONOR.

EVARIST BARTOLO staqsa lill-Ministru għal Investiment, Industrija u Teknoloġija ta' l-Informazzjoni: Jista' il-Ministru jirrispondi mistoqsija parlamentari 10478 u cioe' jgħid fiex waslu t- trattattivi biex Ħal Ferħ jgħaddi għand kumpannija privata?

Kemm hemm kumpanniji privati interessati f'Ħal Ferħ?

ONOR.

AUSTIN GATT: Ninforma lill-Onor Interpellant li għadha ma ħarġet l- ebda sejħa għal offerti.

DINGLI SWALLOWS FC

L-ONOR.

DAVID AGIUS staqsa lill-Viċi Prim Ministru u Ministru tal- Ġustizzja u Intern: Jista' il-Viċi Prim Ministru jgħid jekk id-dipartiment ta' l-artijiet approvax talba ta' Dingli Swallows football club, liema talba hi wkoll approvata mill-kunsill Malti għall-isport, biex biċċa art quddiem il-football ground ta' Ħad-Dingli tingħata b'titolu legali lill- imsemmi club biex tkun tista' tintuża bħala faċilita' sportiva?

Jekk iva, x'passi ttieħdu u meta?

ONOR.

TONIO BORG: Ninsab informat li peress li fil-pjan lokali l-art inkwestjoni hija riżervata bħala spazju pubbliku, it-taqsima proprjeta' tal- gvern talbet lil Dingli Swallows FC li sabiex tiġi kkunsidrata t-talba tal- club huwa meħtieġ li jinġieb il-permess tal-awtorita' ta' Malta dwar l- ambjent u l-ippjanar sabiex isir l-iżvilupp meħtieġ.

Dan ovvjament mingħajr preġudizzju għal kwalunkwe deċiżjoni aħħarija li tista' tieħu t- taqsima.

SAN ĠILJAN - KUNSILL LOKALI

L-ONOR.

ROBERT ARRIGO staqsa lill-Viċi Prim Ministru u Ministru tal- Ġustizzja u Intern: Jista' il-Viċi Prim Ministru jikkonferma li l-kunsill ta' San Ġiljan illum il-ġurnata mhux qiegħed f'xi deficit finanzjarju?

Jekk hu minnu li dan il-kunsill mexa sew u rranġa l-pożizzjoni tiegħu, għaliex ma tinħariġ stqarrija biex mhux biss id-deficit jinstema'?

ONOR.

TONIO BORG: Ninforma lill-Onor.

Interpellant li l-kunsill lokali ta' San Ġiljan m'għandux u mhuwiex qiegħed f'xi deficit finanzjarju.

Fil- fatt fir-rapport finanzjarju ta' kull kwart, li kopra x-xhur Ottubru sa Diċembru 2004, dan kellu bilanċ pożittiv ta' Lm78,168 u fis-sena finanzjarja li għalqet fil-31 ta' Marzu 2004 dan kien Lm175,080.

SWIEQI - KUNSILL LOKALI

L-ONOR.

ROBERT ARRIGO staqsa lill-Viċi Prim Ministru u Ministru tal- Ġustizzja u Intern: Jista' il-Viċi Prim Ministru jikkonferma li l-kunsill lokali tas-Swieqi llum qiegħed f'qagħda finanzjarja tajba u allura m'hemmx iżjed deficit?

Jista' joħroġ stqarrija fejn jikkonferma dan biex mhux biss il-ħażin jinstema'?

ONOR.

TONIO BORG: Ninforma lill-Onor.

Interpellant li l-kunsill lokali tas- Swieqi qiegħed fil-proċess sabiex jirriduċi d-deficit.

Fil-fatt fir- rapport finanzjarju ta' kull kwart, li kopra x-xhur Ottubru sa Diċembru 2004, dan kellu bilanċ negattiv ta' Lm3,739 u dan wara li fis-sena finanzjarja li għalqet fil-31 ta' Marzu 2004 kien Lm14,342.

KONTIJIET TAD-DAWL U L-ILMA - HOLIDAY FLATS

L-ONOR.

CHRIS CARDONA staqsa lill-Ministru għal Investiment, Industrija u Teknoloġija ta' l-Informazzjoni: Jista' il-Ministru jgħid il- fondi li nqatgħu minn holiday flats minn ma' l-MTA għandhomx il-kontijiet ta' l-ilma u d-dawl b'rati kummerċjali jew b'rati domestiċi?

Jekk b'rati kummerċjali, jaf li huma diversi dawk l-abitazzjonijiet li preżentement huma vojta?

ONOR.

AUSTIN GATT: Ninforma lill-Onor.

Interpellant li risposta tingħata f'xi seduta oħra.

BENEFIĊĊJI SOĊJALI - PENSJONI TA' L-ETA'

L-ONOR.

ANTOINE MIFSUD BONNICI staqsa lill-Ministru tal-Familja u tas-Solidarjeta' Soċjali: Tista' il-Ministru tgħid x'kien in-numru ta' persuni li bbenefikaw mill-pensjoni ta' l-eta', sena b'sena matul il- perjodu 2000-2004, u x'kienet l-ispiża totali dwar dan il-benefiċċju kull sena?

ONOR.

DOLORES CRISTINA: Ninsab informata li t-tagħrif mitlub hu kif jidher fit-tabella li tpoġġiet fuq il-mejda tal-Kamra iktar kmieni fis- seduta.

DIPARTIMENT TA' L-ANZJANI - CUSTOMER CARE CENTRE

L-ONOR.

ANTOINE MIFSUD BONNICI staqsa lill-Ministru tas-Saħħa, l- Anzjani u l-Kura fil-Komunita': Jista' il-Ministru jgħid itteħditx deċiżjoni finali dwar il-ftuħ ta' customer care centre għad-dipartiment ta' l-anzjani li kellu jinfetah fil-Belt, Valletta f'post li kien akkwistat mid- dipartiment ta' l-anzjani u servizzi fil-komunita' fis-sena 2002?

ONOR.

LOUIS DEGUARA: Ninforma lill-Onor.

Interpellant li l-customer care centre għad-dipartiment ta' l-anzjani fil-Belt Valletta se jinfetaħ kif kien propost.

ĊENTRI TAR-REFUĠJATI - ĦALIB GĦAT-TRABI

L-ONOR.

FRANCO GALEA staqsa lill-Viċi Prim Ministru u Ministru tal- Ġustizzja u Intern: Jista' il-Viċi Prim Ministru jgħid jekk hux minnu li fiċ-ċentri tar-refuġjati m'hemmx ħalib għat-trabi?

ONOR.

TONIO BORG: Ninsab informat illi għalkemm fil-preżent m'hemmx trabi fiċ-ċentri ta' detenzjoni għall-immigranti irregolari, meta kien il- każ kien ġie pprovdut il-ħalib meħtieġ anke minn xi NGO.

ETC - BARRANIN JAĦDMU BLA PERMESS

L-ONOR.

FRANCO GALEA staqsa lill-Ministru ta' l-Edukazzjoni, Żgħażagħ u l-Impjiegi: Jista' il-Ministru jgħid kemm-il rapport irċeviet l- ETC ta' persuni barranin li kienu qed jaħdmu bla permess?

ONOR.

LOUIS GALEA: Peress li t-tagħrif mitlub għadu ma wasallix fl- uffiċċju, tweġiba tingħata f'xi seduta oħra.

RESIDENTIAL CARE IN PRIVATE HOMES

L-ONOR.

ANTOINE MIFSUD BONNICI staqsa lill-Ministru tas-Saħħa, l- Anzjani u l-Kura fil-Komunita': Jista' il-Ministru, jekk jogħġbu, jispjega għaliex waqt li fis-sena 2003 - meta l-vot fil-budget għal residential care in private homes kien ta' Lm150,000 - ġew ammessi 22 anzjani fi djar privati ta' l-anzjani taħt l-iskema tal-public private partnership, fis- sena 2004 - meta l-istess vot fil-budget kien Lm350,000, jiġifieri Lm200,000 aktar - ġew ammessi 29 anzjani fi djar privati ta' l-anzjani - jiġifieri sebgħa biss aktar mis-sena ta' qabel?

Jista' jagħti indikazzjoni x'se jiġri din is-sena, 2005, meta wkoll il-vot fil-budget huwa Lm350,000?

ONOR.

LOUIS DEGUARA: Ninforma lill-Onor.

Interpellant li peress li kien għaddej proċess ta' espansjoni ta' djar residenzjali li fihom anzjani setgħu jiġu ammessi, ġie deċiż li jidħlu biss 29 anzjani fid-djar li diġa' id-dipartiment kien qed jopera magħhom.

Biss din is-sena ser issir l- espansjoni meħtieġa ħalli jidħlu iktar anzjani fi djar residenzjali privati oħra.

IMMIGRANTI - SERVIZZ TA' PSYCHOLOGIST

L-ONOR.

FRANCO GALEA staqsa lill-Viċi Prim Ministru u Ministru tal- Ġustizzja u Intern: Jista' il-Viċi Prim Ministru jgħid kemm-il immigrant kellu bżonn is-servizz ta' psychologist?

ONOR.

TONIO BORG: Ninsab informat illi s-servizzi ta' kura medika lill- immigranti irregolari jingħataw mis-servizzi tas-saħħa kif ukoll, fuq livell volontarju, minn xi NGO's. Isir dak kollu possibbli biex l- immigranti jingħataw kull għajnuna medika li jkollhom bżonn.

DAR PRIVATA TA' L-ANZJANI

L-ONOR.

ANTOINE MIFSUD BONNICI staqsa lill-Ministru tas-Saħħa, l- Anzjani u l-Kura fil-Komunita': Jista' il-Ministru jgħid kienx hemm xi żviluppi ulterjuri dwar l-għażla ta' xi dar oħra privata ta' l-anzjani biex tagħti servizz taħt il-public private partnership scheme wara li l-bord ta' l-għażla kien iffinalizza r-rapport tiegħu?

ONOR.

LOUIS DEGUARA: Ninforma lill-Onor.

Interpellant li d-dipartiment għadu qiegħed fil-proċess ta' evalwazzjoni ta' xi djar oħra ħalli ssir l- espansjoni meħtieġa tal-public partnership scheme.

BAJJA TA' SAN ĠORĠ - SLIPWAY

L-ONOR.

FRANCO GALEA staqsa lill-Ministru għat-Turiżmu u Kultura: Jista' il-Ministru jgħid jekk fil-bajja ta' San Ġorġ f'San Ġiljan hijiex tinbena slipway?

ONOR.

FRANCIS ZAMMIT DIMECH: Ninsab informat li bħala parti mit-tisbiħ u l-iżvillupp tal-bajja ta' San Ġorġ f'San Ġiljan ser ikun hemm slipway għall- opri żgħar tal-baħar.

SVPR - SWALI ĠODDA

L-ONOR.

ANTOINE MIFSUD BONNICI staqsa lill-Ministru tas-Saħħa, l- Anzjani u l-Kura fil-Komunita': Jista' il-Ministru jgħid hemmx xi data tentattiva meta għandu jintemm ix-xogħol kollu fuq phase II tal-proġett tal- bini tas-swali ġodda flok is-swali qodma 1/2/3/4, irġiel u nisa, fir- residenza San Vincenz de Paule - liema proġett l-ewwel fażi tiegħu ġiet inawgurata f"Ottubru 2003?

ONOR.

LOUIS DEGUARA: Ninforma lill-Onor.

Interpellant li phase II tal- bini tal-proġett tal-bini tas-swali ġodda 1/2/3/4 nisa jinsab għaddej b'ritmu mgħaġġel, iżda d-dipartiment għadu mhux f'pożizzjoni li jagħti xi data ta' meta ser ikun lest ix-xogħol kollu.

SIGURTA' SOĊJALI - PENSJONI TAL-WENS/SAF

L-ONOR.

ANTOINE MIFSUD BONNICI staqsa lill-Ministru tal-Familja u tas-Solidarjeta' Soċjali: Tista' il-Ministru tgħid kemm kien hemm persuni li fl-aħħar tas-sena 2004 kienu qed jirċievu l-pensjoni tal-wens u l-SAF?

X'ammonti ta' flus ħallas id-dipartiment tas-sigurta' soċjali fuq dawn iż- żewġ benefiċċji soċjali matul l-2004?

ONOR.

DOLORES CRISTINA: Ninsab informata li t-tagħrif mitlub qed jinġabar u tweġiba tingħata f'xi seduta oħra.

TALBA GĦAL ĊITTADINANZA MALTIJA

L-ONOR.

CHRIS CARDONA staqsa lill-Viċi Prim Ministru u Ministru tal- Ġustizzja u Intern: Jista' il-Viċi Prim Ministru jgħid meta ħarġet iċ- ċittadinanza Maltija tal-persuna li d-dettalji dwarha qed jintbagħtu separatament?

Kemm kien ilu Malta qabel ingħatatlu ċ-ċittadinanza?

ONOR.

TONIO BORG: Ninsab informat li l-persuna li qed jirriferi għaliha l- Onor. Interpellant ilha tgħix Malta għal madwar sitt snin u nofs u hija miżżewġa ma' ċittadin ta' Malta u akkwistat iċ-ċittadinanza Maltija fl-10 ta' Jannar 2005.

XIRI TA' PROPRJETA'

L-ONOR.

FRANCO GALEA staqsa lill-Prim Ministru u Ministru tal- Finanzi: Jista' il-Prim Ministru jgħid jekk hemmx xi talba minn xi immigrant biex jixtri proprjeta' f'Malta?

ONOR.

LAWRENCE GONZI: Ngħarraf lill-Onor.

Interpellant li t-tweġiba tingħata f'xi seduta oħra.

IMMIGRANTI - TRANSLATORS

L-ONOR.

FRANCO GALEA staqsa lill-Viċi Prim Ministru u Ministru tal- Ġustizzja u Intern: Jista' il-Viċi Prim Ministru jgħid jekk hemmx translators biex jassistu lill-immigranti fil-bżonnijiet tagħhom?

ONOR.

TONIO BORG: Ninsab informat illi l-uffiċċju tal-kummissarju għar- refuġjati juża regolarment skond il-bżonn is-servizzi ta' tradutturi għall- mili ta' applikazzjonijiet u intervisti ma' applikanti għal rikonoxximent ta' status ta' refuġjat.

Min-naħa tal-pulizija, ninsab informat illi meta jkun meħtieġ jinġieb interpretu.

BARRIERA BONDED STORES

L-ONOR.

CHRIS CARDONA staqsa lill-Viċi Prim Ministru u Ministru tal- Ġustizzja u Intern: Jista' il-Viċi Prim Ministru jgħid x'inhu l-użu tal- barriera bonded stores?

B'liema titolu għaddew dawn l-imħażen lill- barriera tax warehouse limited?

Jista' ipoġġi fuq il-mejda tal-Kamra kopja tal-ftehim?

Min huma d-diretturi ta' l-istess kumpannija?

ONOR.

TONIO BORG: Ninsab informat li mill-arkivji tat-taqsima proprjeta' tal-gvern jirriżulta li l-barriera bonded stores huma mikrija lid- dipartiment tad-dwana.

Għalhekk l-Onor.

Interpellant huwa mitlub jirriferi l-mistoqsija tiegħu lill-ministeru konċernat.

XGĦAJRA: TRIQ WIED GLAVAN - BINI TA' ĊINT

L-ONOR.

CHRIS CARDONA staqsa lill-Ministru għall-Affarijiet Rurali u Ambjent: B'riferenza għal mistoqsija parlamentari 6929, jista' il- Ministru jgħid x'passi ttieħdu sal-lum mill-awtoritajiet konċernati?

ONOR.

GEORGE PULLICINO: Ninsab informat li l-pożizzjoni tal-MEPA għadha l-istess.

Ir-reġistru ta' l-art u d-dipartiment ta' l-artijiet informa lill-awtorità li l-art imsemmija mhijiex reġistrata, għalhekk is-sid m'huwiex magħruf.

DIGITAL TERRESTRIAL TELEVISION

L-ONOR.

EVARIST BARTOLO staqsa lill-Ministru għall-Kompetittivita' u Komunikazzjoni: Dwar il-provi li qed isiru għas-servizz tad-digital terrestrial television f'pajjiżna, jista' il-Ministru jgħid x'kundizzjonijiet u xi żmien ingħataw biex jagħmlu dawn il-provi?

Jista' jgħid jekk dawn is-service providers li qed jagħmlu trials fuq id-digital terrestrial ingħatawx l-istess kundizzjonijiet u tul ta' trials daqs id- ditta Multiplus?

ONOR.

ĊENSU GALEA: L-informazzjoni mitluba mill-Onor.

Interpellant għadha qed tinġabar u tingħata f'seduta oħra.

SAN ĠILJAN - XOGĦLIJIET

L-ONOR.

ROBERT ARRIGO staqsa lill-Ministru għall-Iżvilupp Urban u t- Toroq: Fid-dawl tax-xogħlijiet li se jsiru f'San Ġiljan b'konnessjoni bejn il-gvern ċentrali u l-kunsill lokali ta' San Ġiljan, jista' il-Ministru jara li tiġi nkluża biċċa żgħira ta' triq fi Triq il-Knisja, minn taħt il- pont ta' Triq Reġjonali sa l-aħħar dar, medda żgħira ta' triq li fiha diġa' għaddew, kif suppost, is-servizzi u llum tinsab fi stat ħażin?

ONOR.

JESMOND MUGLIETT: It-tweġiba tingħata f'seduta oħra.

MEPA – MĠARR

L-ONOR.

EVARIST BARTOLO staqsa lill-Ministru għall-Affarijiet Rurali u Ambjent: Jista' il-Ministru jgħid x'passi qed tieħu l-MEPA biex tħares l-ambjent naturali u l-wirt storiku li hemm fl-inħawi ta' l-Imġarr li żgur jinqered jekk taċċetta l-applikazzjoni - dettalji dwarha qed jintbagħtu separatament - u li dwarha qed joġġezzjonaw il-ġirien u l- kunsill lokali ta' l-Imġarr?

ONOR.

GEORGE PULLICINO: Ninsab informat li l-applikazzjoni tiġi deċiża a bażi tal-policies kollha relattivi.

EU - FINANCIAL PERSPECTIVES

L-ONOR.

EVARIST BARTOLO staqsa lill-Prim Ministru u Ministru tal- Finanzi: Jista' il-Prim Ministru jirrispondi mistoqsija parlamentari 10523 u cioe' jgħid x'pożizzjoni se jieħu l-gvern biex iħares l-interessi ta' pajjiżna fix-xhur li ġejjin, issa li qed jitfasslu l-financial perspectives ta' l-Unjoni Ewropea 2007-2013, bl-istatistika bħalissa turi li l-GDP ta' pajjiżna huwa 75.9% tal-medja Ewropea u allura ma nikkwalifikawx iżjed għall-fondi taħt Objective 1?

ONOR.

LAWRENCE GONZI: Kif diġà intqal f'diversi fora, il-gvern ma jistax jaċċetta li Malta ma tibqax titqies li tikkwalifika kompletament bħala reġjun Convergence (Objective 1) sempliċement għax minħabba l-effett statistiku l-GDP tagħha kellu jogħla aktar minn 75% tal-medja tal-25 pajjiż membru ta' l-Unjoni Ewropea.

Din ser tibqa' l-pożizzjoni tal-Gvern Malti waqt in-negozjati li qed isiru fl-Unjoni Ewropea fuq il-perspettivi finanzjarji.

ENEMALTA - ARLOĠĠ TAD-DAWL

L-ONOR.

EVARIST BARTOLO staqsa lill-Ministru għal Investiment, Industrija u Teknoloġija ta' l-Informazzjoni: Jista' il-Ministru jgħid x'qed iżomm lill-korporazzjoni Enemalta milli twaħħal l-arloġġ tad-dawl fil- post li d-dettalji dwaru qed jintbagħtu separatament?

ONOR.

AUSTIN GATT: Jien informat li ma jirriżultax li hemm applikazzjonijiet għal servizz ta' l-elettriku reġistrati pendenti fi Triq Sruġ, Xagħra, Għawdex.

B'danakollu ngħarraf lill-Onor.

Interpellant li jista' isir kuntatt mal-customer care ta' l- Enemalta ħalli wieħed jeżamina sew il-każ.

ŻWEJRA L/O NAXXAR - VALUR TAL-MINERALI

L-ONOR.

RODERICK GALDES staqsa lill-Ministru għall-Affarijiet Rurali u Ambjent: Jista' il-Ministru ġentilment iwieġeb mistoqsija parlamentari 10530 u cioe' jgħid kemm ikkwantifika l-valur tal-minerali li qed jitneħħa miż-Żwejra, limiti tan-Naxxar?

Jista' jgħid fejn qed jintefa' dan il-materjal?

ONOR.

GEORGE PULLICINO: Ninsab informat li l-valur tal-minerali li qed jitneħħew minn ta' Żwejra ma kienx għadu ġie stabilit meta nħareġ it-tender għat-tqattigħ.

F'dan it-tender kien speċifikat li kulmin hu interessat biex jitfa' offerta kellu jinvestiga l-kwalità ta' dan il-materjal hu stess, għax ir-responsabbilta' għall-materjal kienet se tibqa' tiegħu, irrispettivament jekk il-materjal kienx tajjeb jew le.

B'hekk, f'dak l-istadju, ir-riskju li l-kwalita' tal-blat setgħet kienet inferjuri kien ugwali għal kulħadd.

Għaldaqstant il-valur tal-minerali seta' biss jiġi stabilit wara s-sejħa għall-offerti u li għalih hemm riferenza f'mistoqsija parlamentari 10529.

MEPA - MINERAL RESOURCES ASSESSMENT REPORT

L-ONOR.

RODERICK GALDES staqsa lill-Ministru għall-Affarijiet Rurali u Ambjent: Jista' il-Ministru jirrispondi mistoqsija parlamentari 10531 u cioe' ipoġġi fuq il-mejda tal-Kamra r-riżultati jew l-istatements kollha li kienu saru fil-mineral resources assessment report li ġie kkummissjonat mill-MEPA dwar il-blat li hemm fl-Għallis?

ONOR.

GEORGE PULLICINO: Ninsab informat li l-mineral resources assessment ikkummissjonat mill-awtorità ta' l-ippjanar ġie finalizzat f'April 1996.

Dan l-assessment stabilixxa li l-kwalità tal-blat fiz-zona ta' l-Għallis jirrikjedi aktar investigazzjoni minħabba l-potenzjal tal- kwalità tiegħu.

Ir-riżultati ta' dan ir-rapport tpoġġew fuq il-mejda tal- Kamra iktar kmieni fis-seduta.

Għal dan il-għan parti mit-terms of reference ta' l-environment impact assessment (EIA) li l-MEPA talbet li jsiru fuq il-proġett ta' l-Għallis kienet tirrikjedi li l-ġeoloġija f'din iz-zona tiġi studjata b'mod aktar dettaljat.

Fil-fatt saru 12-il borehole fl-Għallis sabiex tiġi determinata l-kwalita' tal-materjal li hemm.

Ir-riżultat ta' dan l-istħarriġ jifforma parti mid-draft environment impact assessment (EIA) li għadu kif ħareġ għall-konsultazzjoni.

Għalhekk nitlob lill-Onor.

Interpellant jirriferi għal dan l-environment impact assessment (EIA), li huwa dokument diġa' pubbliku.

ŻWEJRA L/O NAXXAR - TĦAFFIR

L-ONOR.

RODERICK GALDES staqsa lill-Ministru għall-Affarijiet Rurali u Ambjent: Jista' il-Ministru jirrispondi mistoqsija parlamentari 10529 u cioe' jgħid min tefa' l-offerti għat-tender għat-tħaffir li qed isir fiż-Żwejra, limiti tan-Naxxar?

Jista' jgħid kemm kienu jammontaw dawn l-offerti?

Jista' jgħid jekk it- tehid tal-materjal li jiġi mħaffer ġiex ikkwantifikat fl-offerti?

ONOR.

GEORGE PULLICINO: L-informazzjoni mitluba tpoġġiet fuq il-mejda tal-Kamra iktar kmieni fis-seduta.

IMRIEĦEL: TRIQ IS-SEBĦ - ĦOFOR PERIKOLUŻI

L-ONOR.

RODERICK GALDES staqsa lill-Ministru għall-Iżvilupp Urban u t-Toroq: Jista' il-Ministru jgħid meta se jitranġaw il-ħofor perikolużi li hemm fil-bypass ta' l-Imrieħel fi Triq is-Sebħ, eżatt kif taqbeż il-bridge bejn Triq il-Masġar u Triq San Ġwakkin fid-direzzjoni lejn Ħ'Attard?

ONOR.

JESMOND MUGLIETT: It-tweġiba tingħata f'seduta oħra.

AWTORITA' TAD-DJAR

L-ONOR.

ROBERT ARRIGO staqsa lill-Ministru tal-Familja u tas- Solidarjeta' Soċjali: Peress li jien informat li l-applikant ta' file H18410 ġiet bla saqaf, tista' il-Ministru tara li din l-applikanta tiġi informata dwar fejn waslet din l-applikazzjoni, anke jekk ir-risposta tkun fin-negattiv?

ONOR.

DOLORES CRISTINA: Jien informata li l-applikazzjoni qed tigi kkunsidrata flimkien ma' oħrajn simili.

DIPARTIMENT TAS-SAĦĦA - PILLOLI OUT OF STOCK

L-ONOR.

SILVIO PARNIS staqsa lill-Ministru tas-Saħħa, l-Anzjani u l- Kura fil-Komunita': Jista' il-Ministru jgħid liema pilloli kienu out of stock f'dawn l-aħħar xahrejn fl-ispiżeriji tal-gvern?

ONOR.

LOUIS DEGUARA: L-informazzjoni mitluba mill-Onor.

Interpellant qiegħda tinġabar u l-informazzjoni titpoġġa fuq il-mejda tal-Kamra meta tkun available.